
A 


DEN HELLIG AANDS GERNINGER 


H. Scharling: Dogmatik. 


EN ved Jesus Christus vundne Frelse og Forløsning 
kan ikke blive staaende udenfor Menneskene som 

en blot udvortes Handling i Lighed med andre store hi- 
storiske Begivenheder. Hvad der tilsigtes, er en indre Om- 
dannelse af Personligheden, hvorved den i Frihed tager 
sin syndige fra Gud bortvendte Villie tilbage og angrende 
sin Ulydighed og Egenkærlighed atter bøjer sin Villie ind 
under Guds Villie. Dette vil sige, at den ydre Frelses- 
aabenbaring omsættes til en indre Frelsesoplevelse, uden 
at den dog derfor ophører at være en i Lighed med andre 
verdenshistoriske Begivenheder ydre i sin Tid og paa sit 
Sted fuldbyrdet historisk Kendsgerning. Denne indre Til- 
egnelse af Frelsen var det, som Middelalderens Mystikere 
udtrykte med at sige, at Bethlehem og Golgatha maa vi 
finde i os selv, om de i Sandhed skulle blive frelsende 
for os. Kun hvor saadan fri personlig Tilegnelse finder 
Sted, kan et nyt Liv begynde, der fører fra det gamle 
Syndeliv til Omvendelse og Helliggørelse. 

Til at gjennemføre en saadan Omdannelse til et nyt 
helligt Sindelag og Villie er Mennesket selv ude af Stand, 
bundet og hildet, som det er i Syndens Magt og Baand 
(jvfr. & 18). Atter her kræves guddommelig Hjælp for at 
frigøre Mennesket fra disse Lænker, og Hjælpen bringes 
fra den tredie Hypostase i Treenigheden, Gud Hellig Aand, 

saaledes som Jesus selv forjættede dens Komme til sine 
Disciple umiddelbart førend hans egen Bortgang (Joh. 15,26, 
16,12—15 — jvfr. 1 Kor. 12,3). Jesus kalder Aanden zage- 
z/mtoc, Sagfører, Talsmand, fordi Aanden skal tale hans 
Sag i deres Hjerter og derved bringe dem til at tro paa 
ham. Som Christus er Midler mellem Gud og Menneskene, 
saaledes bliver den Hellig Aand atter Midler mellem Chri- 
stus og Menneskene. Saaledes opnaar den ved Christus 
bragte Frelse først ved den Hellig Aand sin Fuldendelse, 
idet denne forklarer det Alt og derved muliggjør en personlig 
Tilegnelse i Troen, hvortil Mennesket i sin naturlige syn- 
dige Tilstand er ude af Stand saavel paa Grund af mang- 
lende Forstaaelse som manglende Villieskraft>). 

Aandens Gerning er da paa det Nøieste knyttet til 
Christi Gerning, det er dens Fortsættelse og Inderliggjørelse 
i Mennesket. Ligesaa nøie som Sønnens Virken er knyttet 
til Faderen (Joh. 5,19), er atter Aandens Virksomhed knyttet 
til Sønnen. Saa nøie og inderlig er denne Samvirken, at 
den Hellig Aand endog stundom kaldes Christi Aand 
(æverua Xorotov 1 Pet. 1,1, Rom. 8,9). Dog maa dette 
ikke misforstaas, som om Aanden ikke skulde være en 
selvstændig Personlighed, men kun et Udtryk for en uper- 
sonlig Magt, thi det afvises ved den Bestemthed, hvormed 
den hellige Skrift hævder Aandens selvstændige personlige 
Væren ved Siden af Faderen og Sønnen (se ovenfor S. 96). 

Da Aandens Virksomhed er knyttet til Christi Gerning 
og forudsætter den, kan den ikke træde i Kraft, før hin 


1 Kor. 124: Ingen kan kalde Jesus Herre uden ved den 
Hellig Aand. 

£) Jyfr. Luthers Forklaring af den tredie Trosartikel i den 
lille Katechismus: »Jeg tror, at jeg ikke af egen Fornuft eller 
Kraft kan tro paa Christus eller komme til ham, men den Hellig 
Aand har kaldet mig ved Evangelium, har oplyst mig med sine 
Gaver, helliggjort og opholdt mig i den rette Tro.« 

er fuldbyrdet (Joh. 7,39). Derfor maatte Christi jordiske 
Legeme med dets Skranker i Rum og Tid nedbrydes (Joh. 
12,24), og han maa indtræde i sin Ophøjelsesstand, før 
Aanden kan begynde sin frelsende Gerning blandt Menne- 
skene. Men den kan ikke tilskrives Aanden udelukkende, 
men kun fortrinsvis, per appropriationem, thi her som over- 
alt virke de guddommelige Hypostaser ikke særskilt hver 
for sig, men i fuld Samvirken, saaledes at snart den 
ene, snart den anden er førende, men altid i uadskillelig 
Enhed med de to andre (se ovenfor S. 104). Det er da 
ikke ifølge Speculation og Selvtænken, ei heller gjennem 
vor egen Troserfaring, men. ifølge Skriftens Anvisning, at 
vi tillægge den Hellig Aands Virken den personlige Til- 
egnelse og Inderliggjørelse af den ved Christus fuldførte 
Frelse. 

Men efterdi AÅanden er usynlig og usandselig, maa den 
for at paavirke Menneskene paa en for dem kendelig og 
forstaaelig Maade benytte ydre og sandselige Midler, gjen- 
nem hvilke den guddommelige Frelse tilføres Menneskene, 
og som derfor kaldes Naademidler. Omkring dem saavel 
til deres Betjening som til deres Modtagelse samle de 
Christne sig i et sluttet Samfund med bestemte ydre For- 
mer og Bekendelser, hvilket vi kalde Menigheden eller 
Kirken. I Menigheden fødes, udvikles og fæstnes Tros- 
livet i den Enkelte, hvilken Udvikling vi betegne med 
Navnet Frelsens Orden. Endelig sluttes den dogmatiske 
Udvikling med en Fremstilling af Timelighedens Afslut- 
ning og Overgang til en hel ny Tilværelse (Eschato- 
logi). 


Joh. 7,39: Aanden var endnu ikke kommen, fordi Jesus endnu 
ikke var herliggjort. 

Joh. 12,4: Jesus siger: Uden Hvedekornet falder i Jorden og 
dør, bliver det ene, men dersom det dør, bærer det megen Frugt. 

NAADEMIDLERNE. 


Efter at Christus er indtraadt i sin Ophøielsesstand, 
er hans umiddelbare jordiske Virksomhed afsluttet, og han 
selv indtraadt i en usynlig Væren, der unddrager sig al 
vor sandselige Erkenden og af os kun kan gribes og fast- 
holdes i Troen. Men hans frelsende og forløsende Virk- 
somhed overfor Menneskene er dermed ikke ophørt, den 
fortsættes under den Hellig Aands Veiledning gjennem visse 
ydre Midler, som Christus selv har indstiftet og henvist 
sine Troende til. Gjennem dem formidles Guds frelsende 
Naade til os, og vi kalde dem derfor Naademidler eller 
Frelsesmidler (media salutis). De danne Bindeleddet 
mellem Christi historiske Aabenbaring til bestemt Tid og 
Sted og Nutiden, mellem den opstandne og; himmelfarne 
Frelser i hans Herlighed og Menneskene, som færdes i det 
jordiske Livs Besvær og Kamp. Gennem disse hørlige og 
synlige Midler virker den usynlige Hellig Aand og fører 
ved dem Menneskene i Timeligheden frem mod deres 
Fuldendelse i Evigheden til Hellighed og Salighed. 


8 39. 
Naademidlernes Art og Virksomhed. 


Navnet Naademidler forekommer ikke umiddelbart i 
Skriften, men vel Begrebet, nemlig de Midler, gjennem 
hvilke Gud tilfører os Frelsen. Heller ikke har Skriften 
nogen directe Lære om Naademidlerne og deres Virken, 
men vel indirecte, forsaavidt den ikke nævner eller kender 
andre Midler til Frelsens Meddelelse og Bevaring. Deres 
skarpere dogmatiske Bestemmelse have de derfor først 
senere faaet, navnlig af Luther i Modsætning til Sværmer- 

nes og Mystikernes Lære om det indre Lys, der giver 
Phantasien et aabent Spillerum for alskens Vildfarelser og 
Vranglærdomme. I Evangelierne tales der kun lidet om 
dem, eftersom de fortælle om Jesu umiddelbare Nærværelse 
og Virksomhed blandt Menneskene, men desto mere i de 
apostoliske Breve, som henvende sig til Læserne, efter at 
Jesus er borttagen og ikke mere færdes i hørlig og synlig 
Nærværelse blandt dem. 

Disse Handlinger, gjennem hvilke Guds Naade for- 
midles til Menneskene, hvoraf de have deres Navn, ere 
indstiftede af Jesus inden hans Bortgang til Faderen, og 
til dem henviser han sine Disciple og sine Troende i kom- 
mende Tider og Slægter. De have et sandseligt Medium, 
hvorigjennem de meddeles — Ord, Lyd, Æden og Drikken 
— og hvortil deres Meddelelse er knyttet, efterdi Menne- 
sket er et aands-legemligt Væsen. Christus har givet sin 
Forjættelse om selv at være tilstede hos dem og i dem, 
og de ere saaledes Christushandlinger, som Luther træf- 
fende siger: »Christus er selv Prædikant og Døber« — men 
her virker han som altid i Forening med Faderen, som 
drager (Joh. 6,4), og den Hellig Aand, som forklarer til 
Handlingens rette Forstaaelse. Dog kunne Modtagerne paa 
ingen Maade forholde sig hvilende og passive, de maa selv 
forholde sig virkende saavel ved Meddelelsen som ved 
Modtagelsen. Dette sker ordentligvis i den samlede Me- 
nighed, som altsaa ikke forholder sig blot objectivt mod- 
tagende, men er selv subjectivt virkende, hvorved dog en- 
hver Tanke om nogen værkhellig Fortjeneste er udelukket. 
Selve Meddelelsen er derfor ingen død Tilstand eller blot 
ydre Ceremoni, men den er Liv og Handlen, og hermed 
er al Tanke om en blot udvortes magisk Virken ude- 
lukket. Saaledes blive disse Handlinger paa een Gang 
. Christushandlinger og Menighedshandlinger. 
Naademidlernes Indhold er Tilegnelsen af den ved 

Christus skete Frelse og det derved gjenoprettede Samfund 
med Gud. De have derfor Frelsen til deres Forudsætning 
og ere paa det Nøieste knyttede til den. Idet de ere den 
guddommelige Frelses Bekræftelse og Fortsættelse, ere de 
tillige et vedblivende Værn om den og skærmer den mod 
menneskelig Vildfarelse og Forvanskning. Til den anden 
Side er deres frelsende Modtagelse subjectivt betinget ved 
Troen, i hvilken den menneskelige Deltagelse faar sit Ud- 
tryk. Naademidlerne selv blive den sikkre Ankergrund, 
i hvilke Troen holder fast og tillige finder sit Værn mod 
alt Phantasteri og Sværmeri, der vil føre den bort fra 
Sandheden. 

Paa Spørgsmaalet om, hvilke disse Naademidler ere, 
henvises vi til den hellige Skrift, som kundgjør os de 
Midler, som Jesus selv benyttede i sin jordiske Virken 
eller selv har indstiftet, og til hvilke han ved sin Bortgang 
henviser sine Disciple. Vi finde her først Ordets Forkyn- 
delse, idet vi finde ham selv talende til de store Folke- 
skarer eller lærende sine Disciple. Men ved Siden heraf 
indstifter han to hellige Handlinger, som han paalægger 
sine Disciple at udøve, og til hvilke han knytter Forjættel- 
ser om sin Nærværelse og virkende Naade: det er Daab 
og Nadver, hvilke sammenknyttes under Fællesnavnet Sa- 
cramenterne. Paa denne Vis faa vi altsaa to Naademidler, 
Ordet og Sacramenterne. Men se vi nøiere til, ville 
vi finde, at Ordet ogsaa er knyttet til Sacramenterne, og 
at disse først faa deres frelseformidlende Kraft ved det. 
Paa denne Maade falde begge Former ind under Fælles- 
betegnelsen Ordet, hvilket viser sig under en dobbelt Skik- 
kelse som det hørlige og det synlige Ord (verbum audibile 
et visibile), hvorefter maa følge en Redegørelse for begges 
Eiendommelighed og Virkemaade>). 


-) Conf. Aug. art. 5: Per verbum et sacramenta tanquam 

Læren om Naademidlerne er bleven udviklet af den 
evangeliske Kirke, som søger sit Støttepunkt i dem i Mod- 
sætning til Romerkirken, der sætter sit Tyngdepunkt i 
Hierarchiet. Til den anden Side har særlig Luther ud- 
viklet dette Lærestykke som et Værn mod Sekterernes 
yderligt gaaende Subjectivisme. Her fastholder Luther 
Ordets og Sacramenternes faste Objectivitet og ydre sandse- 
lige Form overfor Sværmernes luftige Phantasier og Drøm- 
merier, der tilsidst opløser al fast Lære i formløse Taage- 
billeder"). Al Tale om det indre Lys og indre Aaben- 
baringer, der ikke kunne støtte sig til Guds Ord og den 
hellige Skrift, er hermed tilbagevist. Naademidlernes Be- 
tydning ligger netop i deres ydre faste Objectivitet, uaf- 
hængig af vore Tanker og Paafund. Al indre Aandens 
Oplysning faar først sin Sandhed og Sikkerhed ved at 
støttes af Naademidlerne, thi kun gjennem dem og ved 
dem meddeles Frelse og Aandens Gaver: Deus non dat in- 
terna nisi per externa, non mittit spiritum sanctum absque 
verbo (Luther). 

Her kan dog det Spørgsmaal reises, om der ikke er 
andre Naademidler end Ordet og Sakramenterne. Kan 
ikke et Menneske f. Ex. ved en svær Sygdom vækkes til 
Omvendelse og føres bort fra et verdsligt, syndefuldt Liv? 
Kan han ikke ved pludselige Omskiftelser, uventet stor 
Lykke eller Ulykke, føres tilbage til Gud? Hertil maa 
svares, at saadanne Tilskikkelser kunne kun blive frelsende, 
hvor Naademidlerne ere tilstede og virkende d. e. indenfor 


per instrumenta donatur spiritus sanctus, qui fidem efficit in iis, 
qui audiunt evangelium. 

z=) — — — »saaledes som den gamle Slange fik Adam og Eva 
bort fra Guds Ord til falsk Aandelighed og ydre Indbildninger — 
ganske som vore Dages Sværmere fordømme det udvortes Ord 
og fylde Verden med deres Snak og Skrift« (Schmalk. Artikler III 
art. 8). 

den christelige Menighed eller dens Virkekreds. Fordi en 
Hedning langt borte i Hedningeland eller Muhamedaner 
rammes af de nævnte Hændelser, kan han ikke omvende 
sig, naar han aldrig har hørt et Guds Ord om Frelse ved 
Jesus Christus og Intet veed hverken om Daab eller Nad- 
ver. Her gælder Apostelens Ord, at man kan ikke blive 
troende og frelses, hvis Guds Ord ikke bliver forkyndt 
(Rom. 10,14). Saaledes har Gud uforanderlig knyttet Frel- 
sen til Naademidlerne, udenfor dem findes der ingen Frelse. 
Imidlertid kunne saadanne ydre Begivenheder eller Hæn- 
delser alligevel faa deres Betydning ved at føre til Naade- 
midlerne, Guds Ord og Sacramenter, og derigjennem til 
Frelse, men atter her gælder det, at Veien til Frelse gaar 
kun gjennem dem, og gjennem dem er det, at Faderen 
drager til Sønnen (Joh. 6,4). - Saadanne ydre Livsførelser 
kunne da vel kaldes for Naadeførelser, men de maa 
for at undgaa Forvirring holdes vel ude fra Naademidlerne 
i dogmatisk Forstand. Det samme gælder om Troen, der 
er Betingelse for, at Naademidlerne skulle virke frelsende, 
men kræver dem til sin Forudsætning; Troen er Middel 
til at modtage Frelsen (medium receptivum) men ikke til 
at skænke Frelsen (medium eæxhibitivum). Dette maa frem- 
hæves, da der ofte tales, som om den subjective Tro 
som saadan er frelsevirkende, medens det er Troens Ob- 
ject, Jesus Christus, hvem Frelsen skyldes. Vil man her- 
imod indvende, at Jesus dog selv siger til den angrende 
Synder: »Din Tro har frelst dig&x — da maa der erindres 
om, at forud for disse Ord gaar snart Jesu Tale, snart 
hans underfulde Gerning, og at det er i dem, at Frelsen 
ligger, hvortil Troen kun forholder sig modtagende. 


Rom. 10,4: Hvorledes skulle de tro paa ham, om hvem de 
ikke have hørt? men hvorledes skulle de høre, uden der er Nogen, 
som prædiker? 

Joh. 6,4: Ingen kan komme til mig, uden Faderen drager ham. 

& 40. 
Guds Ord. 


Taget i ren Almindelighed er Ordet Udtryk for det 
indre Bevidsthedsliv og bliver derved Meddelelsesmiddel 
mellem Menneskene. Ved Ordet omsættes det Concrete 
og Individuelle til at blive alment og universelt, herved 
bliver det en Aandeliggjørelse af Tilværelsen, som fra sin 
Virkelighed udenfor os omsættes til Forestillinger og Be- 
greber i vor Bevidsthed, og disse faa atter deres Udtryk i 
Sproget. Kun hvor denne Omsætning fra det Reale til det 
Ideale finder Sted, kan der dannes Ord og Tale — hvor 
den ikke kan udføres, bortfalder Ordet og Talen. Det er 
Tilfældet med Dyrene, som vel kunne have Forestillinger 
og dertil knyttede Fornemmelser og Begæringer, hvilke de 
give Udtryk i visse Naturlyde, men Ord og Tale fattes dem 
ganske, fordi den Abstractionsevne, som er Betingelsen 
derfor, ikke er tilstede. Dog ikke alene Tankerne, men 
ogsaa Følelser og Begæringer kunne omsættes i Ord og 
Tale. Herved opstaar et Vexelforhold mellem Menneskene, 
i hvilket de gjensidigt meddele sig til hverandre og berige 
hverandre aandeligt uden derfor selv at blive fattigere, 
tværtimod voxer den indre og ydre Erfarings Dybde ved 
denne Omsætning fra dunkle og uklare Forestillinger til 
klare og bestemte Begreber og Tanker og herfra atter til 
tydelige og forstaaelige Ord og Tale. 

Under sin videre Udvikling faar Ordet en dobbelt 
Form: det mundtlige og det skrevne Ord. Det første 
er det oprindelige, derfor ogsaa det mest umiddelbare, har 
Personlighedens friske Præg og kan herved udøve en stor 
Magt over Tilhørerne. Men det lider rigtignok af stor 
Begrænsning baade i Rummet og i Tiden. Overfor Rum- 
met vil det altid kun være et forholdsvis ringe Antal, til 
hvilket den enkelte Taler kan henvende sig, i det Høieste 

nogle Tusinde, hvad der dog altid vil være forsvindende 
overfor et helt Folk, der kan tælle mange Millioner, Nu 
kan ganske vist baade Rummet og Tiden udvides for det 
mundtlige Ords Virkninger, idet de umiddelbare Tilhørere 
meddele det til Andre, som ikke have været tilstede, disse 
atter til Andre og saaledes videre i bestandig større Kredse. 
Paa samme Maade kan den ældre Slægt, som har hørt 
Ordets Forkyndelse, meddele det til den yngre opvoxende 
Slægt og denne atter til næste Slægtled og saaledes frem- 
" deles længere ned i Tiden gjennem fortsat mundtlig Tradi- 
tion. Men i begge Tilfælde baade overfor Rummet og 
overfor Tiden vil den mundtlige Meddelelse eller Tradition 
være udsat saavel for Udeladelser som for Tilføjelser, der 
begge kunne give den et ændret Indhold, og ligesaa meget 
for snart tilfældige og snart forsætlige Ændringer, hvorved 
den vil miste mere og mere i Tilforladelighed og Paalidelig- 
hed, ja tilsidst gaa over til at blive blot Sagn og Digtning. 

Disse Farer for det mundtlige Ords rette Bevarelse 
kunne afhjælpes ved det nedskrevne Ord. Ganske vist 
har dette ikke det umiddelbare Personligheds Præg og 
dermed den Friskhed, som det mundtlige Ord har, men 
til Gjengæld besidder det den Fasthed, som det mundtlige 
Ord ikke har, og kan derved naa en Udbredelse, som gaar 
langt ud over de snævre Grænser, indenfor hvilke det 
mundtlige Ord virker. Det nedskrevne Ord gaar fra Folk 
til Folk videre ud over Landene, og kan bevares fra Slægt 
til Slægt, om det skal være, gjennem Åartusinder og over- 
vinder paa denne Vis mere og mere Rummets og Tidens 
Grænser. Har nu Skriftet éller Bogen ikke den livfulde 
Bevægelighed, som det mundilige Ord har, og hvilken det 
ofte skylder en stor Del af sin Magt — saa besidder det 
til Gjengæld under normale Forhold den Fasthed, som det 
mundtlige Ord savner. Hvad der staar skrevet, er fast, 
saalænge ikke ydre Vold paaføres det — littera scripta manet 

(jvfr. Joh. 10,35: ov dvværær Avdijvar % yenp%), og det 
skrevne eller trykte Ord bevarer sin Livskraft, saalænge 
det læses af Mennesker, som kan og vil forstaa det. Old- 
tidens Philosopher og Digtere kunne vi læse med Interesse 
og Glæde, naar de fornødne Betingelser for at forstaa dem 
ere tilstede. Herved sker det, at det skrevne Ord bliver 
til en fast Objectivitet, der staar som saadan upaavirket 
og uberørt af Læsernes Anskuelser og Domme. 

Som nu Ordet og Talen er Meddelelsesmiddel mellem 
Menneskene indbyrdes for deres indre Aandsliv, saaledes 
bliver det paa lignende Maade Meddelelsesmiddel mellem 
Gud og Menneskene. For Guds Vedkommende sker dette 
i hans Aabenbaring, der kundgjør saavel hans Væsen 
som hans Villie og Krav overfor Menneskene — for disses 
Vedkommende i Bønnen, som udtaler deres Tanker og 
Begæringer overfor Gud. 

Guds Aabenbaring til Menneskene kundgjør sig ikke 
blot i hans Ord, men ogsaa i hans store og underfulde 
Gerninger, som følge med hans Ord. Hans Tale og Ger- 
ninger ere ikke løsrevne Stykker, men danne i Forening 
en sammenhængende Aabenbaringshistorie, hvilken vi 
kunne følge gjennem Slægternes lange Række helt op til 
deres første Begyndelse. Israels Folk bliver det udvalgte 
Folk, i hvilket Guds Frelse forberedes og virkeliggjøres. 
Til det taler Gud gjennem sine Sendebud og Propheter=). 
Til dem lyder Guds Ord, 75777134, 4dyræ Tod $sod (Rom. 3,2, 
9,6) énua sov (Luk. 3,2), og de forkynde det videre for 
hele Folket, for hvem det bliver varslende og veiledende 
(jvfr. Ps. 119,105). 


"Y En nærmere Udvikling heraf er givet i Dogmatikens 
historiskeForudsætninger, Aabenbaring og helligSkrift, 
& 2—8 8. 

Ps. 119,05: Dit Ord er en Lygte for min Fod og et Lys for 
min Sti. 

I Christus bliver Gudsordet selv til Menneske (Joh. 
1,14: Ordet blev Kød og boede iblandt os), hans Tale er 
derfor Aand og Liv (Joh. 6,63), den er ikke som Menne- 
skers Tale, der høres og kendes indenfor et vist Tidsmaal 
og derpaa glemmes, men det er Ord, som gælde for en- 
hver Tid og helt ind i Evigheden (Luk. 21,38). Hans Ord 
falde derfor i fuldeste Forstand sammen med Guds Tanker 
(Joh. 5,19, 10,80). Christus er selv den store Sædemand, 
der udsaar Guds Ord, og naar det ikke modtages, men 
afvises med Ligegyldighed eller modsiges med Spot, da er 
det ikke Ordets Skyld, men Menneskenes Haardhjertethed 
og Selvretfærdighed. Men hvor det modtages i Ydmyghed 
og Taknemlighed, der skal det ogsaa vise, at det har 
Magten til at skænke et evigt Liv (Joh. 5,24). 

Dette Livets Ord overgiver Jesus til sine Åpostle inden 
sin Bortgang (Joh. 17,714, Matth. 28,19—2%0) med Forjættelse 
om, at den Hellig Aand skal forklare dem, hvad de nu 
ikke forstaa (Joh. 14.—16. Capp.). Apostlenes Prædiken 
bliver derfor en Forkyndelse af Christi Gerninger og hans 
Tale (Adyoc tov Xororov, Kol. 3,16, 1 Thess. 1,8), hvilken 
er Guds Ord (Adyoc tov od, 1 Thess. 2,138, 1 Pet. 1,25). 

Det Guds Ord, som forkyndtes af Apostlene, blev 
nedlagt i deres Skrifter dels som historiske Skildringer 
dels som Lære og Paamindelse, for at det uforvansket 
kunde forkyndes af deres Efterkommere, som skulde 
tage Gerningen op efter deres Død. Saaledes var det 
allerede sket i Israels Folk, hvor hellige Mænd og Pro- 
pheter havde opskrevet dels de vigtigste Punkter i Is- 
raels Historie, dels fromme Digtninge og Lovsange, dels 
endelig den prophetiske Forkyndeise. Alt dette var samlet 


Luk. 21,38: Himmel og Jord skal forgaa, men mine Ord skal 
ingenlunde forgaa, 

Joh. 5,4: Hvo, som hører mit Ord og tror den, som mig 
udsendte, har et evigt Liv. 

i det gamle Testamente, der paa Christi Tid forelaa 
som en afsluttet Samling. Paa lignende Maade samles de 
apostoliske Skrifter i det nye Testamente. Paa denne 
Vis er Guds Ord fra at være mundtlig blevet et skrevet 
Ord. Det har derved vundet den Fasthed og Sikkerhed, 
som var nødvendig, for at det uforvansket kunde bringes 
til alle Folkeslag og til de kommende Tiders Slægter. Gud 
kunde vel ogsaa vedblivende have sendt Lærere og Pro- 
pheter, der vare fyldte af den Hellig Aand, til at veilede 
den christne Menighed, men dermed vilde den være bleven 
holdt i aandelig Umyndighed istedenfor at opvoxe i Christi 
Frihed, ligesom der for Menigheden stadig vilde have været 
Vanskelighed ved at skelne mellem de sande og de falske 
Propheter, da en fast Maalestok derfor ikke vilde være 
tilstede. 

Dog er Guds Ord ikke afsluttet i og med den hellige 
Skrift, i saa Fald vilde det fra det oprindelige Liv være 
omsat og stivnet i en død Form og blive Gjenstand for 
en Bogstavdyrkelse, der kvæler og udslukker alt aandeligt 
Liv. Som Christus overgav sine Ord til Apostlene, have 
disse atter overgivet det til deres Efterfølgere og saaledes 
fremdeles indtil Dagenes Ende. Guds Ord vedbliver derfor 
at være et mundtligt Ord i Menigheden under den Hellig 
Aands Veiledning og bevarer som saadant sin umiddelhare 
Kraft og Sikkerhed, men har nu i den hellige Skrift saavel 
en Rettesnor og Maalestok for sin Sandhed som en levende 
Kilde, hvoraf der stedse hentes ny Friskhed og Sundhed. 
Dette gælder ikke alene om Menighedens Lærere og Vei- 
ledere, men ogsaa om dens enkelte Medlemmer, der have 
aandelig Modenhed og god Villie til at forstaa Skriften i 
den rette Aand. Medens Romerkirken har gjort Biblen til 
en lukket Bog for Menigheden, har Protestantismen fra 
første Færd arbeidet paa at gjøre Biblen til en Folkebog. 
Begyndelsen gjordes af Luther, da han oversatte Bibelen 

paa Modersmaalet, men Arbeidet er senere fortsat med 
største Iver saavel i den reformerte som i den lutherske 
Kirke, medens i nyere Tid Bibelselskaber i begge Kirke- 
samfund sørge for at skaffe Bibelen Udbredelse blandt de 
Uformuende i de brede Folkemasser. 

Saaledes møder Guds Ord os i en dobbelt Skikkelse, det 
er først den hellige Skrift, i hvilken det prophetiske Vid- 
nesbyrd om Jesu og Apostlenes Forkyndelse er os opbe- 
varet (jvfr. 2 Tim. 3,16), men dernæst al christelig Prædi- 
ken og Bekendelse, i Kirken og i Hjemmet, i og udenfor det 
kirkelige Embede, i ligefrem Tale og i Lovsang (Kol. 3,16) 
og ved Exemplets stille Magt (jvfr. Formaningen til Kvin- 
derne i 1 Pet. 3,1—2). Men den hellige Skrift bliver for- 
trinsvis Guds Ord, fordi den er det oprindelige historiske 
Vidnesbyrd om Guds Aabenbaring og Frelsesgerninger og 
herved bliver Rettesnor og Prøvesten for al senere være 
sig mundtlig eller skriftlig Lære og Forkyndelse. 

Under Protestantismens Kamp med Romerkirken, i 
hvilken den fandt sin faste Støtte og sit bedste Vaaben i 
den hellige Skrift, kom man imidlertid ind paa en ensidig 
og skæv Opfattelse, idet man betragtede Bibelbogen ikke 
blot som Guds Ord, men som det eneste Guds Ord og 
tabte Synet for det levende Guds Ord, som er tilstede og 
virker i al sand evangelisk Prædiken og christelig Tale, 
være sig af Præster eller af Lægfolk. Saaledes blev Guds 
Ord til Et med Bibelbogen. Det kunde dog ikke nægtes, 
at der i den findes forskellige Unøiagtigheder, feile Citater 
og urigtige historiske Angivelser, hvilket man jo ikke kunde 
betragte som Guds Ord, der maa være ufeilbart. Ligeledes 
de Ugudeliges Tale, som oftere anføres, den kan jo heller 
ikke kaldes for Guds Ord. Man mente da at kunne 


Kol. 3,76: Lader Christi Ord bo rigeligen iblandt Eder, saa 
I lære og paaminde hverandre med Psalmer og Lovsange og 
aandelige Viser. 

komme ud af denne Forlegenhed ved at sige: »Guds Ord 
er i Bibelen«, idet man tillige mente at kunne sondre 
mellem det, der angaar Frelse og evig Salighed, som det 
egentlige Guds Ord, og alt det rent historiske og geogra- 
phiske Stof, som ligger udenfor Frelse og Salighed. Men 
herved kom man for langt ud til den modsatte Side, idet 
Bibelen nu blev stillet i lige Linie med enhver christelig 
Prædikensamling og Andagtsbog, hvorom det jo ogsaa kan 
siges, at Guds Ord er i den. Feilen ligger her i en altfor 
snæver Opfattelse af Guds Ord, hvilket man vil indskrænke 
til en bestemt Samling Skrifter med en altfor bogstavelig 
Udlægning, der hænger sig fast i enkelte løsrevne Sæt- 
ninger uden Forstaaelse af Helheden. 

Hvad enten vi da betragte Guds Ord som det mundt- 
lige eller som det skrevne, da har det en mægtig Kraft, 
fordi det er Aand og Liv, og Aanden levendegjør (Joh. 6,63). 
Guds Ord har derfor, hvor det finder Modtagelighed, Magt 
til at frelse (Joh. 5,2%, Rom. 1,16), til at gjenføde (Jak. 1,18, 
1 Pet. 1,23) og til at helliggjøre (Joh. 15,3, 13,10, 17,17). 

Denne Ordets Kraft til at frelse, gjenføde og hellig- 
gjøre er Ordet iboende og uadskillelig fra det, hvor den 
rette Modtagelighed er tilstede. Derfor maa Mystikernes 
og Sværmernes Lære afvises, som vil skille dem ad og 
holde for, at Ordet, baade det mundtlige og det skrevne, 
i og for sig er blotte Lyd eller Bogstaver og Tegn, medens 
Aandens Liv og Kraft først maa komme til, for at det 


Joh. 5,4: Hvo som hører mit Ord og tror den, som mig 
udsendte, har et evigt Liv. 

Rom. 1,7: Christi Evangelium er en Guds Kraft til Frelse for 
hver den, som tror. 

Jak. 1,18: Efter sit Raad fødte han os ved Sandheds Ord. 

1 Pet. 1,23: I, som ere gjenfødte ved Guds Ord, som lever og 
bliver evindelig. 

.…… Joh. 15,3: I ere allerede rene formedelst det Ord, som jeg 

har talt til Eder. 


H. Scharling: Dogmatik. 26 

kan faa Virkekraft. Til Yderlighed drives dette af Kvæ- 
kerne, der ganske afvise det ydre Ord og udelukkende 
holde sig til det indre Lys, der opgaar, naar man sidder 
i fuldkommen Taushed og Stilhed og ikke forstyrres af 
nogen ydre Paavirkning”). Paa den anden Side gik de 
lutherske Theologer for vidt, naar de for at hævde Ordets 
og Aandens Uadskillelighed lærte, at Aandens Virkekraft 
er tilstede ogsaa extra usum, naar Ordet hverken læses 
eller høres, f. Ex. i den lukkede Bibel. Hvad der gælder 
om Sakramenterne, at de ikke virke udenfor den hellige 
Handling f. Ex. ved Fremvisning, Processioner eller Lign., 
men kun i og med denne, maa ogsaa gælde om Ordets 
Virkekraft, at den kun er tilstede under Samvirken med 
den menneskelige Aand d. e. naar Guds Ord læses, høres 
eller gjøres til Gjenstand for stille Overveielse. Hvad der 
vildledte, var Tidens mekaniske Opfattelse, hvorefter de 
aandelige Kræfter tænktes virkende paa lignende udvortes 
Maade som de legemlige ved Stød og Modstød. Istedenfor 
en indre Samvirken mellem Guds Ord i Bibelen og Guds 
Aand i Mennesket, hvis Virken gensidig betinger hinanden, 
opstilles en ydre Samvirken paa den Vis, at den ene af 
Kræfterne er virkende, medens den anden er hvilende, 
hvorved vi umærkeligt føres over i en aandløs Bogstav- 
dyrkelse. 

Til en lignende endnu mere forvirrende Yderlighed 
i modsat Retning er hos os Grundtvig kommen ved sin 
Lære, at den hellige Skrift er det døde Ord. Naar han 
paastaar, at den kun formaar at oplyse og veilede, men ikke 


=) Conf. Aug. art. 5: Dammant Anabaptistas et alios, qui 
sentiunt, spiritum sanctum contingere sine verbo externo ho- 
minibus per ipsorum præparationes et opera. 

Schmalkaldiske Artikler III art. 8 (om Skriftemaalet): 
Derfor holde vi fast ved, at Gud vil ikke forhandle med os Men- 
nesker uden gjennem sit udvortes Ord og Sakrament. 

at gjenføde og nyskabe, overhovedet ikke at fremkalde Liv, 
da møde vi her en ligesaa ensidig Opfattelse, hvilken hid- 
rører fra hans stærkt katholiserende Opfattelse af Naade- 
midlerne. Grundtvigs Lære, at Skriften er det døde Ord, 
strider ligesaa meget mod Skriftens egne ovenfor anførte 
Udtalelser som mod al Erfaring, der viser, at det skrevne 
Ord kan udøve samme Virkning som det mundtlige. Særlig 
gælder dette om Bibelen, der ikke alene oplyser og veileder, 
men ogsaa vækker Livet, hvor det er slumret ind, gjenreiser 
det, hvor det er sunket sammen, og fremkalder det, hvor 
det slet ikke er tilstede, men hvor der kun er aandelig Død 
og Vantro, selvfølgelig under Forudsætning af, at fornøden 
Veiledning og Forstaaelse er tilstede (jvfr. Ap. G. 8,30—31: 
Den æthiopiske Hofmand og Philip). Hertil kan endvidere 
mærkes, at Skriften d. e. det gamle Testament oftere om- 
tales ikke blot som livvækkende, men som et levende og 
handlende Væsen, saaledes Joh. 5,39: Skrifterne vidne om 
mig — Joh. 19,37 jvfr. Rom. 9,17: Skrifterne sige — Gal. 
3,8: Skriften forudsaa — Gal. 3,22: Skriften har indesluttet 
Alle under Synden (derimod Rom. 11,32: Gud har inde- 
sluttet Alle under Synden). 

Det maa da fastholdes, at Guds Ord møder os baade 
som det skrevne og som det mundtlige Ord, men at Bibe- 
len har en særlig Forrang som det historiske Kildeskrift, 
der meddeler os Jesu og hans Apostles Lære og Forkyn- 
delse, hvortil al senere christelig Lære og Forkyndelse 
maa vende tilbage for at forvisse sig om sin Overensstem- 
melse dermed. Fremdeles maa fastholdes, at Guds Ord i 
begge Skikkelser er et af Gud givet Naademiddel, der har 
Magt til at opbygge og oplyse, gjenføde, helliggjøre og 
frelse, hvor den rette Modtagelighed er tilstede, saaledes 
som det nærmere vil blive udviklet i Læren om Frelsens 
personlige Tilegnelse. 


267 

8 41. 
Lov og Evangelium. 


Spørge vi nu om, hvad Hovedindholdet af Guds Ord 
er, da maa herpaa svares, at Indholdet kan samles under 
to Synspunkter: hvad Gud kræver af os — og hvad Gud 
har gjort og fremdeles vil gjøre for os. Det første sam- 
menfatte vi under Navnet: Loven — det andet under 
Navnet: Evangeliet. Opgaven bliver da at udvikle, hvad 
der skal forstaas ved hver af disse, og hvorledes Forholdet 
maa bestemmes mellem begge. 

Loven møder os i en dobbelt Skikkelse, dels som 
den almindelige Sædelov jvfr. Paulus” Udtalelser om Hed- 
ningene, at de uden særlig aabenbaret Lov dog have Loven 
skreven i deres Hjerter, hvad de vise ved at følge den i 
deres Gerninger (Rom. 2,14—15) — dels som den særligt aaben- 
barede Lov. Den første er det medfødte Gudsbilled, der 
vel er forvansket og svækket ved Synden, men ikke helt 
udslettet eller mistet — den anden er den Lov, som blev 
givet det udvalgte Folk, Israel, i en Række af enkelte Bud 
vedrørende Gudstjenesten og Samfundslivet i Familie og Stat, 
hvilke samles i en Hovedsum, de ti Bud, der i kortfattet 
Form bliver Grundloven for den sædelige Livsførelse. 

Evangeliet er i snævrere Forstand det glade Budskab 
om den Frelse, som er bragt ved Jesus Christus, om Syn- 
dernes Forladelse, Forløsning fra Syndens og Dødens Magt, 
Opstandelse til evigt Liv og Salighed. I videre Forstand 
bruges det om hele Jesu og [hans Disciples Forkyndelse, 
indeholdende saavel Loven som Evangeliet, saavel den 
forudgaaende Omvendelse som den efterfølgende Tro (Matth. 
417, Ap. G. 20,21, Luk. 24,47). 


Ap. G. 20,2: »Jeg vidnede baade for Jøder og Græker om 
Omvendelse til Gud og Tro til vor Herre Jesus Christus.« 

Luk. 24,47: I Christi Navn bør prædikes Omvendelse og 
Syndernes Forladelse for alle Folk. 

Imidlertid vil det kunne synes, naar vi tage Ordene 
i snævrere Forstand og stille Lov og Evangelium overfor 
hinanden, at de gaa lige imod hinanden og derved ophæve 
hinanden. Loven forkynder os Guds Villie udtalt i strænge 
Bud og Forbud, truer med Guds Vrede og haarde Straf 
over Synden — Evangeliet forkynder os Guds Faderkærlig- 
hed og tilgivende Naade ved Jesus Christus, vore Synders 
Forladelse og vor Opreisning til evigt Liv og Salighed. 
Man har troet at kunne udjævne denne tilsyneladende 
Modsigelse ved at betragte Loven og Evangeliet som Ud- 
tryk for to Udviklingsperioder i Aabenbaringshistorien, 
saaledes at Loven viser os Livet under den gamle Pagt 
med strænge Advarsler og Guds forfærdelige Straffedomme 
over det ulydige og forstokkede Israels Folk, medens Evan- 
geliet bringer det livsalige Budskab om Guds tilgivende 
Naade i den nye Pagt, der skænker Retfærdighed med 
Fred og Glæde i den Hellig Aand. Deraf har man draget 
den Slutning, at Loven ingen Betydning har for den christne 
Menighed, de ti Bud gjaldt kun for Israels Folk, men slet 
ikke for troende Christne (Grundtvig), hvorfor der slet ikke 
skal tales om Lovens Krav, men kun om Evangeliets 
Naadebud i den christelige Prædiken eller, som det er 
blevet udtrykt, man skal ikke skræmme Tilhørerne bort 
med Lovens Piskeslag, men drage dem til sig med Evan- 
geliets Klokkeklang. 

Hele denne Tankegang beror dog paa en Sammen- 
blanding af uensartede Begreber og en deraf følgende 
Uklarhed og Forvirring. Først maa mærkes, at Udtrykket 
»Loven«, & vouoc, bruges i dobbelt Betydning, saavel i 
snævrere historisk Betydning om den udvortes Ceremoni- 
lov og Retslov, der var givet Israels Folk, som,i videre 
universel Betydning om den Kærlighedens Lov, der er 
givet af Christus (Joh. 13,34: Jeg giver Eder et nyt Bud, 
at I skulle elske hverandre). Det er denne dobbelte Form 

af Loven, hvilken Paulus kalder den ydre Bogstavlov, 
vouog Tod yodumartoc, og den indre Aandens Lov, vomos 
tov mvevuaroc. Den første er afskaffet og gælder ikke for 
den Christne, den sidste gælder i al Evighed. Saa skarpt 
som disse to Former af Loven staa overfor hinanden, saa 
finde de dog deres Enhed i Aabenbarings-Økonomien; 
Bogstavloven forbereder nemlig Aandens Lov, idet den 
dels ved sine Skikke og Ceremonier bliver et Billed af 
den kommende Herlighed (Kol. 2,17: oxré tøv u5dovræv 
jvfr. Hebr. 8,5), dels ved sine Retslove, særligt de ti Bud, 
bærer Aandens Lov i sig som en Spire, der senere skal 
udfolde sig i sin fulde Kraft, som det særligt ses af de to 
sidste Bud, der fører Tanken fra den ydre Handling til- 
bage til det indre Sindelag, i hvilket hin har sit Udspring. 
Det er fra dette Synspunkt, at Jesus udlægger Dekalogen 
i Bjergprædikenen, hvor han ikke afskaffer Buddene, men 
tværtimod fastholder dem og udlægger dem efter deres 
dybere Betydning, hvorved han giver de ti Bud blivende 
Magt og Myndighed ogsaa overfor hans Disciple i alle 
kommende Tider. Vi ser da ogsaa, at Pauius, som er- 
klærer Bogstavloven og Moseloven for afskaffet, dog ind- 
skærper sine christne Læsere de ti Bud og finder dem 
alle samlede i en Hovedsum, Kærlighedsbuddet (Rom. 13,2). 
Som de ti Bud, christelig forstaaede, have deres fælles 
Udspring i Kærlighedsbuddet, saaledes ere de ogsaa" for- 
skellige Udstraalinger deraf, idet de give Anvisning paa, 
hvorledes det store Bud skal udføres i Livets forskellige 
Forhold. Dette efterviser Luther i sin Forklaring af 
Buddene i sin lille Katechismus, medens han tillige viser 
tilbage til deres fælles Udspring ved hver Gang at begynde 
med Ordene: vi skulle frygte og elske Gud. 

Loven forkyndes ikke alene i det gamle Testamente 
men ogsaa i det nye, saaledes i Jesu Bjergprædiken, i hans 
Lignelser og Formaninger, ligeledes i den parænetiske Del 

af de apostoliske Breve i gjentagne Paamindelser og Ad- 
varsler. Hensigten hermed er at overtyde om den syndige 
Tilstand og dens Elendighed (Rom. 3,20: dr yde vomov 
åriyvworc cæuaettac) og derved fremkalde Bod og Omven- 
delse, dernæst at opretholde den ydre lovordnede Retstil- 
stand (Rom. 13,4: Øvrigheden som Guds Tjener), endelig 
foreholde de gjenfødte og troende Christne, hvad Ret og 
Skel er, hvad der er fornødent, efterdi ogsaa i dem lever 
og rører den gamle Adam sig og kan forvirre deres Be- 
greber om Ret og Uret og derved forlede dem til alle- 
haande Synd og Overtrædelse. Herimod kan Loven værne 
dem ved at lære dem Kundskab og Skønsomhed til at 
vælge, hvad bedst er (Phill. 1,97—10), samt skærpe deres aan- 
delige Sands til at vælge mellem Ret og Uret (Hebr. 5,14). 
Det er Læren om Lovens tredobbelte Brug (friplex usus 
legis) for de Gjenfødte, hvilken Concordieformlen har ud- 
lagt og forklaret udførligt (Solida declaratio art. 6). 

Saaledes bliver da Loven trods sine strænge Ord og 
Trusler et Naademiddel, idet den fremkalder Bevidstheden 
om egen Synd og Skyld og om Guds Hellighed og der- 
igjennem fremkalder Angst og Uro, men netop herved on- 
vækker af aandelig Søvn og Ligegyldighed og fremkalder 
Længslen efter et fornyet Livssamfund med Gud. Derved 
bliver Loven en - Opdrager og Veileder til Christus og 
baner gjennem Uro og indre Kamp Vei for ham, saa han 
kan holde sit Indtog i Hjerterne. 

Men Loven alene er udygtig til at frelse (Rom. 8,3: 
T0o advvartov Tod vouov), den skænker ikke Syndsforladelse 
(Gal. 2,16, 3,1) men bringer Død (Rom. 7,10) og Fordøm- 
melse (2 Kor. 3,9). Derfor maa Evangeliet træde til for 
at fuldbyrde Naadens Værk, der skænker alt det, som 
Loven ikke formaar. Evangeliet, som ikke alene for- 
kyndes i det nye Testamente, men ogsaa i det gamle og 
er Israels Livshaab fra Begyndelsen til Enden, tilsiger 


394 Den Hellig Aands Gerninger. 


Syndernes Forladelse (Es. 40,1—2), bringer aandelig Frihed 
(Es. 61,1, hvorover Jesus taler i Synagogen i Nazareth, 
Luk. 4,16 flg.), kommer med Fred og godt Budskab (Es: 
52,7, anført i Rom. 10,15). Saa ere disse to, Lov og Evan- 
gelium, uadskillelige og skulle gaa Haand i Haand med 
hinanden i Guds Ords Forkyndelse, idet hver af dem har 
sin Tid og sit Sted. Loven skal lære os Guds Villie at 
kende og paaminde os om vor Synd og derved virke daglig 
Bod og Omvendelse, Evangeliet skal derimod trøste og 
styrke os ved sit Tilsagn om Syndernes Forladelse og Guds 
vedblivende Naade i Jesus Christus. Loven skal prædi- 
kes for de Ligegyldige og Verdsligsindede, hvis Hjerte og 
Tanke kun er optaget af denne Verdens Lyst og Glæde, til 
at vække dem af deres aandelige Søvn, og for de For- 
hærdede og Spotterne til at ryste Samvittigheden og frem- 
kalde Frygt for Guds Vrede og Straf — Evangeliet skal 
forkyndes for de ængstede og bedrøvede, som flakke om 
uden at kunne finde Hvile. Men ogsaa for de troende 
Christne skal Guds Ord stadigt forkyndes baade som Lov 
og Evangelium for at styrke mod Fristelser, vise den rette 
Vei, som skal vandres, og atter fylde Hjerter og Tanker 
med nyt Mod og ny Glæde. 


sg 


Bønnen i Jesu Navn. 


Til Guds Ord i Prædiken og Forkyndelse svarer Guds 
Ord i Bøn og Paakaldelse. Det første er Guds Ord i 
nedadgaaende Bevægelse, kommende fra Gud til os — det 
andet er Guds Ord i opadstigende Bevægelse, kommende 
fra os til Gud. Bønnen hviler paa Guds Ord og er bygget 
over Guds Ord, som det klarest ses af Jesu egen Bøn, 
Fadervor, der er givet Menneskene som et Ord fra Gud 

og nu atter sendes tilbage som Menneskenes Ord til Gud. 
Denne dobbelte Natur udtrykker Bønnen deri, at den paa 
en Gang er et Naademiddel og et Dydsmiddel. Set under 
den sidste Form hører dens Behandling under den christe- 
lige Sædelære, der nærmere maa gjøre Rede for dens Stil- 
ling i Helliggjørelsen og den christelige Livsudvikling”) — 
betragtet som Naademiddel maa det tilfalde Dogmatiken 
at paavise dens Stilling og Betydning som saadant. 

Vi bemærke da først, at Jesus selv under sin tunge 
Frelsergerning beder hyppigt og inderligt, at han til Tider 
gaar bort for at bede (Matth. 14,23, Luk. 9,18), ja stundom 
tilbringer Natten med Bøn (Luk. 6,12), særligt kan mærkes 
Bønnen i Gethsemane med dens store Sjælekamp og dens 
ubetingede Hengivelse i Faderens Villie. Ligeledes op- 
fordrer han sine Apostle til at bede uden at trættes, han 
henviser i Lignelser til Manden, der vækker sin Ven om 
Natten med Anmodning om nogle Brød og tilsidst faar 
dem (Luk. 11,5—8), til Enken, som utrættet beder Dom- 
meren om at hjælpe hende til hendes Ret og paa Grund 
af sin Vedholdenhed faar Bønnen opfyldt (Luk. 18,1—5). 
Han knytter Forjættelsen om Bønnens Opfyldelse til sine 
Formaninger og nedslaar al ængstelig Tvivl ved at henvise 
til Guds Fadergodhed, der giver rundeligt og bredfuldt 
Maal til dem, som i Tro og Tillid fremføre deres Bøn og 
Begæring til ham (Matth. 7,7 flg., 21,22, Joh. 14,13—14). Paa 
samme Vis indskærpe Aposilene Bønnens Nødvendighed 
for de Troende og dens rige Velsignelse og opfordre til 
stadig og vedblivende Bøn (1 Thess. 5,17: &dræletætæg 71900- 
avysode jvfr. Rom. 12,12, Eph. 6,18). Herved kan dog 
ikke forstaas en uophørlig Beden, hvad der vilde blive 
en tankeløs Fremplappren, £a7rodoyi« (Matth. 6,7) lige 
imod Jesu udtrykkelige Advarsel mod saadan hedensk 


=) Christelig Sædelære 8&8 26. 

Bøn, der holder for, at Bønnens Kraft afhænger af Ordenes 
Mangfoldighed. Ved den uafladelige Beden maa tænkes 
paa den stadige Bøn d. e. at man ikke lader Dage, maaske 
Uger glide hen uden at træde frem i Bønnen overfor Gud. 
Særlig Forjættelse om Bønnens Opfyldelse er knyttet 
til Bønnen i Jesu Navn (Joh. 14,13, 16,23—24). Herved kan 
ikke tænkes paa en ydre Ordform, hvad der vilde stride 
mod den christne Bøns Væsen, der er knyttet til dens 
Inderlighed og Alvor, uden hvilken Bønnen er betydnings- 
løs, men det maa forstaas om Bønnen i Jesu Aand, i 
hans Gudhengivenhed og urokkelige Lydighed mod Fade- 
ren. I samme Grad, som der bedes i denne Aand, bliver 
Bønnen i Jesu Navn til en Fuldmagt, hvormed den Bedende 
træder frem for Gud paa lignende Maade, som naar det 
hedder i Kongens Navn, i Lovens Navn, hvormed udsiges, 
at den paagældende Befaling eller Handling har samme 
Myndighed, som om Kongen selv personlig paabød den, 
eller den var umiddelbart paabudt af Loven. Saadan Bøn 
i Jesu Navn vil da have den Betydning, at Jesus selv 
trods al dens Ufuldkommenhed og Skrøbelighed vil bære 
den frem for Faderen' og derved sikkre dens Opfyldelse 
med saadan Magt, at Bønnen er opfyldt, endnu inden den 
er fremført (Mark. 11,%: Alt, hvad I bede om og begære, 
tror, at I har faaet det, saa skal det vederfares Eder). 
Gjenstanden for den ehristne Bøn kan være Alt i 
Himmel og paa Jord, men i første Række vil dog altid 
staa Bøn om den Hellig Aand (Luk. 11,13) og den deraf 
følgende Oplysning om Frelsen og Befæstelse i Troen og 
Haabet. Denne Bøn er den egentlige Bøn i Jesu Navn, 
hvilken Gud altid opfylder (Joh. 14,13, 15,16, 16,23—2x4). Netop 
derved bliver Bønnen saa stort et Naademiddel, fordi den 
skænker den Hellig Aand og derved styrker Frelsessam- 
fundet med Gud. Hertil knytter sig Bønnen om Guds 
Riges og Christi Evangeliums stedse dybere Fæstelse i 

Hjerterne og videre Udbredelse blandt alle Folkeslag, som 
endnu sidde i Hedenskabets Overtro og Mørke. Men ogsaa 
om timelige Goder kan og skal der bedes, som Jesus selv 
har anvist det i den fjerde Bøn i Fadervor (jvfr. Luthers 
righoldige Udlægning af den i den lille Katechismus) og i 
den syvende Bøn, der vel ikke blot gælder det moralske 
Onde, men ogsaa det physiske Onde, som kan nedbøie 
og trykke Sindet og derved røve Glæden og lamme Virk- 
somheden for det Godes Fremme. Dog maa der ved 
Bønnen om de timelige Goder altid agtes paa, at de under- 
ordnes under Guds Riges Fremme (jvfr. Jesu Bøn i Geth- 
semane) og Hensynet til Sjælens evige Frelse. Bønnen 
maa her fremføres betingelsesvis under Hensyn til, at Guds 
Villie maa ske, fordi han alene veed, hvad der i Virkelig- 
heden tjener til vort sande Vel. Hvormeget eller hvorlidet 
der skal bedes om, vil afhænge af de ydre Livsvilkaar. 
Hovedsagen er, at det, som der bedes om, er en virkelig 
Hjertesag og ikke en Ubetydelighed; Bønnen maa derfor 
fremføres med Værdighed og i Regelen holdes i mere al- 
mene Træk uden smaalig Udmaling af Enkeltheder. For- 
billedet for alle vore Bønner bliver Jesu egen Bøn, Fader- 
vor — denne vidunderlige Bøn, der er saa kort og dog 
saa indholdsrig, at Alt kan bringes ind under den. Bøn- 
nens Længde vil kunne bestemmes efter den Inderlighed, 
hvormed der bedes — saafremt denne ophører, og Bønnen 
bliver til Ord uden Tanker og Følelser, da er den virk- 
ningsløs og maa ophøre, da den ellers bliver en Vanhel- 
ligelse.. Hvor længe der skal bedes, vil afhænge dels af 
Sagens Vigtighed, dels af den Bedendes aandelige Evner. 
Det forijener Opmærksomhed, at Jesus, der selv kunåe 
bede en hel Nat igjennem, dog viser saa stor Skaansomhed 
overfor de Svage, at hans Mønsterbøn er saa kort, at et 
Barn kan bede den uden Vanskelighed, ligesom han ogsaa 
advarer (Matth. 6,7) mod at bruge mange overflødige Ord 

i Bønnen, som om dens Værd beroede paa Ordenes Mængde 
uden at Hjerte og Tanke følge med>). 

Bønnen er dog mere end Naademiddel og Dydsmiddel, 
den har sit Formaal i sig selv, idet den er Hjerteslaget i 
det christelige Trosliv. Saalænge der bedes, er der endnu 
aandeligt Liv i Trø, om det end kan være svagt og vak- 
lende, men hvor Bønnen ganske ophører, der vil ogsaa 
Troslivet udslukkes og stigende Vantro træde i dets Sted. 
Bønnen er Udtryk for Sinds og Hjertes Samliv med Gud, 
den hæver sig fra Begæring til Taksigelse og Lovsang. 
Naar man har kaldet Bønnen for Sjælens Samtale med 
Gud, da er dette Udtryk kun delvis træffende, thi Gud 
svarer ikke umiddelbart som et Menneske, med hvem der 
føres en Samtale, men han svarer middelbart gjennem 
Livsførelsen, idet han opfylder Bønnen eller, hvor det 
ikke sker, lader den Bedende komme til Forstaaelse af, at 
det, hvorom der blev bedet, ikke vilde have været til hans 
sande Gavn. Fremfor Alt svarer Gud i den indre Fred, 
som han skænker den Urolige, det Mod, som han giver 
den haardt Trængte og Forsagte. Bønnen kan her gaa 
over til en dyb indre Glæde og Hvile i Gud, i hvilken 
Sjælen vinder ny Styrke til den indre Kamp med sig selv 
og den ydre Kamp med Verden. Det var denne »Bøn 
uden Ord«, hvilken Qvietismen priste som den højeste Form 
for Bønnen, dog med Urette, thi den er mere en Følge af 
Bønnen end Bønnen selv, som med indre Nødvendighed 
kræver Udformning i Ord, ikke for Guds Skyld, der ken- 
der vore inderste Tanker, men for den Bedendes egen 
Skyld, der herigjennem vinder Klarhed over sig selv og 
den Villiens Sammentrængthed i sig selv, som faar sit 


”) Om Bønnens forskellige Former, om Forbøn for Andre, 
særligt for Afdøde, se Christelig Sædelære S. 273—75 (Anden 
Udgave). 

Udtryk i Bønnen. Naar man her vil gjøre gældende, at 
efterdi Gud kender baade vore Tanker og vort Behov langt 
bedre end vi selv, saa bliver Bønnen overflødig, da Gud 
i sin Kærlighed vil sende Hjælp og Bistand ogsaa uden 
vor Bøn — saa maa denne Betragtning afvises, idet den 
ganske overser, hvad der er det egentlige Kærnepunkt i 
Bønnen, nemlig det indre Personlighedsforhold til Gud. 
Gud vil, at de, som ere hans sande Børn, skulle have 
fuld Tillid til ham og fuld Aabenhed overfor ham, ganske 
som ogsaa jordiske Forældre meget vel kunne vide, hvad 
Børnene begære, men dog ikke ville opfylde deres Ønsker, 
førend Børnene i fuld Fortrolighed oplade deres Hjerter 
for dem og udtale deres Ønsker. Saaledes bliver Bønnen 
i Jesu Navn ikke blot et Naademiddel, der gjør delagtig 
i Frelsen, men den bliver Livscentret i det indre Samliv 
med Gud, fordi den stiller os umiddelbart overfor Gud og 
derved styrker den fremskridende Udvikling i Tro og Kær- 
lighed. 


S 43. 


Sakramenterne. 


Ved Siden af Ordets Forkyndelse, som Jesus overgav 
sine Disciple, har han indstiftet visse hellige Handlinger, 
hvilke han paalagde dem at gjentage i kommende Tider, 
og til hvilke han knyttede Løftet om sin Velsignelse og 
sin Naades Meddelelse. Et Forbilled for disse Handlinger 
findes i den gamle Pagt, men de have her en symbolsk 
og forberedende Betydning, idet de vel ere Tegn og Panter 
paa Guds Naade, men dog pege fremad mod den kom- 
mende fulde og virkelige Naadesmeddelelse. 

Noget særligt Navn paa disse af Jesus indstiftede 
Handlinger meddeler den heliige Skrift os ikke. I den 

græske Oldkirke kaldes de wvorigsa, hvorved udtrykkes 
det Hemmelighedsfulde, i den vesterlandske Kirke bruges 
Navnet sacramenta, hvilket Navn Tertullian skaffer Ind- 
gang, og hvormed den latinske Bibeloversættelse Vulgata 
gjengiver wvorygwov (Eph. 5,82). Sacramentum kommer af 
res sacra og bruges i Retssproget om en i Procesførelse 
deponeret Pengesum, i Krigssproget om Soldaternes Ed, 
Fane-Eden, og overføres herfra i Kirkesproget paa visse 
højtidelige Handlinger. Det Flertydige i Ordets Betydning 
medførte Usikkerhed i den kirkelige Anvendelse af Navnet 
paa forskellige hellige Handlinger som Ægteskabets Ind- 
vielse, Præsternes Ordination, de Unges Konfirmation o. l. 
I Middelalderen steg Antallet under Scholastikens Behand- 
ling til tolv eller fjorten, indtil endelig Kirken fastsætter 
Antallet til syv. 

For at komme ud over denne Usikkerhed og vinde 
et fast Grundlag, maa Grundbegrebet af Sakramentet tages 
som historisk Udgangspunkt og derefter de enkelte Sakra- 
menter og deres Antal bestemmes. Det vil da sees, at i 
det ny Testamente nævnes to hellige Handlinger, som Jesus 
har indstiftet; disse gjentages i den apostoliske Menighed 
og derefter vedblivende i Kirken indtil vore Dage. Disse 
to Handlinger ere Daab og Nadver. Heraf tages den 
første Grundbestemmelse: Sakramenterne ere hellige Hand- 
linger, som ere indstiftede af Christus selv for derigjennem 
at delagtiggjøre i den ved ham vundne Frelse, og som han 
har befalet at gjentage i hans Menighed=). 

Disse Handlingers Eiendommelighed viser sig deri, at 
de have en ydre synlig Form og derunder meddele en 
usynlig Naade (Augustin: sacramentum est invisibilis gratiæ 
forma visibilis).  Sakramenternes Kendemærke bliver da 


") Apol. Conf. p. 200: sacramenta vocamus ritus, qui habent 
mandatum dei, et quibus addita est promissio gratiæ. 

følgende: et stofligt Element — et dertil knyttet Ord af 
Jesus — Indstiftelse af Jesus selv med Paabud om stadig 
Gjentagelse i Menigheden. Hvad det første angaar, da er 
det valgt af Jesus selv og staar i Forhold til den ved Sa- 
kramentet meddelte Naadegave: Vandet er Udtryk for Ren- 
selse — Brød og Vin for Ernæring og Styrkelse. Ordet, 
som er knyttet hertil, er givet af Jesus, og først ved 
Sammenføiningen af Ordet og det stoflige Element faar 
Handlingen sin sakramentale Virkning (Augustin: accedit 
verbum ad elementum et fit sacramentum). Endelig maa 
Sakramentet være indstiftet af Jesus selv med Befaling 
om dets vedblivende Meddelelse i Menigheden. 

Anvende vi nu disse Kendemærker paa de af den ka- 
tholske Kirke foruden Daab og Nadver opstillede fem Sa- 
kramenter, da ville vi se, at de kun delvis ere tilstede ved 
disse. For to af dem, Konfirmation og den sidste Olie, 
fattes Jesu egen Indstiftelse og Befaling, for de tre andre, 
Bodssakramentet, Præste-Ordinationen og den ægteskabelige 
Vielse mangler foruden Jesu Indstiftelse ogsaa det stoflige 
Element, hvorfor de katholske Theologer have megen Van- 
skelighed med at eftervise det og indbyrdes ere uenige 
derom. Reformatorerne rettede derfor en skarp Polemik 
mod disse selvlavede Sakramenter, men vare dog til en 
Begyndelse ikke fuldt klare over, hvilke Handlinger der 
skulle anses for de rette og sande Sakramenter. Melanch- 
ton mente saaledes, at Bodssakramentet kunde vel holdes 
for et Sakrament, fordi det tilsiger Syndsforladelse, hvilken 
er en af den guddommelige Frelses største Naadegaver, ja 
han er heller ikke uvillig til at medtage Ordinationen>). 
Denne Usikkerhed er forstaaelig nok, naar det erindres, 


=) Apol. Conf. p. 200—201: Vere sunt sacramenta baptismus, 
coena domini, absolutio, quæ est sacramentum poenitentiæ. — — 
Si ordo de ministerio verbi intelligatur, non gravatim vocaverimus 
ordinem sacramentum. 

at Reformatorerne her vare stillede overfor en snart tusind- 
aarig kirkelig Tradition. Imidlertid kom man dog snart 
til Klarhed over, at Sakramentet havde sin faste historiske 
Grund i Jesu egen Indstiftelse og Befaling, og man blev 
da staaende ved de to Sakramenter, om hvis Indstiftelse 
Skriften giver klar og sikker Meddelelse, nemlig Daab og 
Nadver. 

Saaledes bliver da efter Guds Anordning Guds Ord 
og de to Sakramenter de Naademidler, gennem hvilke 
Frelsen meddeles. Herved opstaar Spørgsmaalet om deres 
Virkemaade, om den er den samme, eller om den er 
forskellig, og i sidste Fald spørges, hvori Forskellen be- 
staar. 

Herpaa bliver at svare, at Indholdet af begge Naade- 
midler er det samme, idet de begge medføre Frelsen, til- 
sikkre Syndsforladelse og bekræfte i Naadestanden (Apol. 
Conf.: idem est effectus verbi et sacramentorum). Men 
Maaden, hvorpaa de gjøre det, er forskellig, og Sakramen- 
terne have deres Eiendommelighed, hvorved de adskille 
sig fra Ordet. Det bliver da ogsaa nødvendigt, thi hvis 
Sakramenterne virkede det Samme som Ordet og ganske 
paa samme Maade, vilde de jo blot være en Gjentagelse 
af Ordet, og det indses ikke, hvorfor de ere indstiftede, 
og man kunde i saa Fald gjerne lade dem bortfalde. 

Vi bemærke da følgende Eiendommeligheder ved Sa- 
kramenterne: 

De ere Bekendelseshandlinger (notæ confessionis) og 
blive herved det synlige Vidnesbyrd om, hvem der slutter 
sig til Menigheden, hvad ikke kan kendes ved Ordets For- 
kyndelse, idet jo her Udenforstaaende og ligefremme Van- 
tro kunne indfinde sig af Videbegærlighed eller blot Nys- 
gerrighed. Heraf følger atter, at Sakramentet mere synligt 
og bestemt henvender sig til den Enkelte som saadan, og 
derved bekræfter for ham, at Frelsen, som Ordet forkynder 

for Alle, ogsaa gælder ham særlig”). Sakramentet virker 
stærkere paa den Enkelte derved, at det virker paa 
synlig Maade, og som bekendt virker det, som Øjet ser, 
altid mere umiddelbart og derved stærkere, end hvad 
Øret hører. Det Mysteriøse, som er i al Religion, træder 
stærkere og mere betagende frem i Sakramentet end i 
Ordet. Denne stærkere Virkning af Sakramentet kommer 
ogsaa frem derved, at det virker som sluttet Helhed 
paa een Gang, det er, som om Frelseren selv kommer os 
i Møde, medens Ordets Forkyndelse opløser Frelsens Hel- 
hed i en Række enkelte Sætninger og Tanker, der først 
efterhaanden af den opmærksomme Tilhører samles til 
en sluttet Enhed. Derfor modtages efter gammel kirkelig 
Skik Sakramentet knælende, medens Ordet høres staaende 
eller siddende. Endelig maa mærkes, at medens Ordets 
Forkyndelse baade i Tale og Skrift saavel efter den En- 
keltes som efter hele Samfundets Opfattelse kan være 
underkastet megen Foranderlighed, staar Sakramentet som 
det Faste og Urokkelige fra Slægt til Slægt, der selv i 
aandelige Nedgangstider kan bevares uforandret, indtil en 
dybere og rigtigere Forstaaelse af dets Værd og Virken 
atter gjør sig gældende. 

Paa den anden Side har ogsaa Ordets Naademiddel 
sine ejendommelige Fortrin. Ordet formaar at give en 
rigere Udvikling af Evangeliets Naadefylde i forskel- 
lige Retninger, paavise dets Stilling overfor de forskellige 
Livsvilkaar, det har ved sin Bevægelighed en større 
Bøielighed end det i en fast Form bragte Sakrament og 
kan derved bedre lægges til Rette for og finde Indgang 
hos de forskellige Individualiteter. Ogsaa vil der i Ordets 
Forkyndelse stedse kunne oplades nye Synspunkter for 
Evangeliet og nye Skatte drages frem af dets uudtømmelige 


”) Conf. Aug. art. 13. 
H. Scharling: Dogmatik. 27 

Rigdoms Kilde, hvorom den store Mangfoldighed og For- 
skelligartethed af Prædikensamlinger og kirkelige Opbyg- 
gelsesskrifter i alle Kirkens Aarhundreder aflægge tilstræk- 
keligt Vidnesbyrd. 

Men trods den forskellige Virkemaade ere Ordet og 
Sakramenterne begge uundværlige til Frelsens fulde Be- 
redelse og høre efter Jesu egen Anordning med til Evan- 
geliets rette Forkyndelse. De ere forsaavidt ligestillede, 
men spørges der om, hvilket af disse Naademidler der til- 
kommer Forrangen, saa bliver det Ordet. Det er først 
ved Ordet, at Sakramentet faar Virkekraft, den blotte Med- 
delelse af det stoflige Element vilde uden Ordets Tilføjelse 
ikke være noget Sakrament. Ei heller vilde man uden 
Ordets Belæring kunne forstaa, hvad Sakramentet er, og 
hvad det byder, men det vilde antage Charakteren af et 
Tryllemiddel uden dybere Paavirkning af Modtageren. Det 
bliver saaledes Ordet, som bryder Vei for Sakramentet og 
bereder Sind og Hjerte for dets rette Nydelse. Paa denne 
Maade er ogsaa Forholdet opfattet i de lutherske Beken- 
delsesskrifter, hvor Ordet gjerne nævnes først: per verbum 
et sacramenta donatur spiritus sanctus etc. 

Med Hensyn til Læren om Sakramenternes reale Virk- 
ning indtager den lutherske Bekendelse en fast Stilling 
overfor Romerkirkens ensidige Objectivisme og den refor- 
merte Kirkes ligesaa ensidige Subjectivisme. Den første 
hævder, at Sakramenterne have deres Virkekraft i sig selv 
uanset den Modtagendes Tro, naar denne da, som det 
hedder i Kirkesproget, »ikke skyder en Slaa for« (obicem 
non ponens) d. e, er en ligefrem Fornægter. Sakramenterne 
virke her som en højere Naturmagt, som magiske Midler 
efter udført Handling (ex opere operato). Kun fra den ad- 
ministrerende Præsts Side kræves, at han har den rette 
Hensigt, Intention, at forvalte Sakramenterne. Den refor- 
merte Kirke lægger i modsat Retning hele Vægten paa den 

modtagendes Tro; kun hvor den er tilstede, faar Sakra- 
mentet Virkekraft; hvor Troen mangler, er Sakramentet 
virkningsløst — det bliver ifølge denne spiritualistiske Op- 
fattelse altsaa Troen, som gjør Sakramentet, uden Troen 
er der intet Sakrament. Den lutherske Bekendelse for- 
kaster saavel den ensididige Objectivisme, der ganske ser 
bort fra den Modtagendes Tro, som den ligesaa ensidige 
Subjectivisme, der lægger hele Vægten paa Troen, hvorved 
Sakramentet tilsidst bliver en blot Ceremoni. Overfor 
Romerkirken forkastes Læren om, at Sakramenterne virke 
ved deres blotte Forvaltning, selv om der ingen modtagende 
Tro er tilstede”). Ogsaa Paastanden om, at Sakramentet 
kun har real Virkning, hvor den administrerende Præst 
har den rette Intention, forkastes, thi det er ikke Præsten, 
der skænker Sakramentet Virkekraft, men Sakramentet har 
denne i sig selv, naar det forvaltes paa rette Maade efter 
Christi Indstiftelse”>). 

Overfor de Reformertes Subjectivisme læres, at Sakra- 
menterne ikke blot ere indstiftede for at være Kendemærker 
påa vor Tro og Bekendelse, men meget mere ere Vidnes- 
byrd om Guds Kærlighed og Naade overfor os). De have 
deres sakramentale Virkekraft i sig selv og skænke en 
objectiv Realitet uafhængigt af vor Tro, men om denne 


=) Conf. Aug. art. 13: Utendum est sacramentis ita, ut fides 
accedat, quæ credat promissionibus, quæ per sacramenta exhiben- 
tur et ostenduntur. Damnant illos, qui docent, quod sacramenta 
ex opere operato justificent, nec docent, fidem requiri in usu sa- 
cramentorum, quæ credat remitti peccata. 

£5) Conf. Aug. art. 8: Licet uti sacramentis, quæ per malos 
administrantur. Et sacramenta et verbum propter ordinationem 
et mandatum Christi sunt efficacia, etiamsi per malos exhibeantur. 

=£%) Conf. Aug. art. 13: Docent, quod sacramenta instituta 
sint non modo, ut sint notæ professionis inter homines, sed magis 
ut sint signa et testimonia voluntatis dei erga nos. 

27% 

Realitet skal blive til Velsignelse eller virke i modsat 
Retning til Dom og Død (1 Kor. 11,27—2), det afhænger 
af den Tro eller den Ligegyldighed, hvormed Sakramentet 
modtages. 

Endnu videre gaa Zwinglianere, Methodister, Baptister 
og andre Sektpartier indenfor den reformerte Kirke, som 
i Sakramenterne kun se en Bekendelse af Troen og intet 
Videre. Videst gaa Kvækerne, som ganske forkaste Sakra- 
menterne og lære, at de ere tomme Ceremonier, som ikke 
kunne have nogen Betydning for os, men maa betragtes 
i Lighed med de saakaldte noachitiske Bud i Ap. G. 15,2% 
og Fodvaskningen (Joh. 13,5 flg.), som oprindelig vare sym- 
bolske eller figurlige Handlinger, men nu ere betydnings- 
løse og maa bortfalde. 


8 44. 


Daaben. 


Den nye Pagts Indvielse og Besegling ved Daaben har 
sit Forbilled i den gamle Pagis Tvætninger og Badninger, 
som fandt Sted ved særlig højtidelige Leiligheder. Saaledes 
byder Jakob hele sit Hus og alle sine Ledsagere at rense 
sig og skifte Klæder, inden han drager til Bethel med dem 
og opreiser et Alter for Herren (1 Mos. 35,2) — Moses 
byder hele Israels Folk at to og tvætte sig og deres Klæder, 
inden de modtage Lovens Aabenbaring paa Sinai (2. Mos. 
19,10) — Samuel byder Folket at samles i Mizpa og der 
drage Vand og udøse det, vistnok til Renselse (1 Sam. 7,6). 
Af Propheterne forjættes, at Herren selv vil rense sit Folk 
og opreise det, symbolsk Udtryk for Syndsførladelse og 

Forløsning (Es. 4,4, Ezechiel 36,5, Zach. 13,4). Medens 
disse Renselser gælder hele Folket som saadant, saa bliver 
Omskærelsen en Renselse for den Enkelte. Denne Skik, 
som indføres af Abraham for hele hans Husstand (1 Mos. 
21,4) og senere paabydes som Lov for hele Folket (3 Mos. 
12,2), udtrykker negativt en Renselse navnlig fra kønslig 
Urenhed og fra Afgudsdyrkelse jvfr. Betegnelsen af det 
rette Gudsforhold som et Ægteskab — positivt udtrykker 
den Optagelse i Israels Folk og derigjennem Besegling af 
Gudsforholdet. 

Overgangen fra de nævnte Renselser til Daaben i den 
nye Pagt danner Johannes Døberens Daab af de store 
Skarer, som strømmede ud til ham for at høre hans For- 
kyndelse. Den kaldes »Omvendelsens Daab til Syndernes 
Forladelse« (Luk. 3,3: Ådarioue uetavoiac elg wypsciv éudco- 
ttøv), hvorved maa forstaas en forudgaaende Syndsbeken- 
delse øg et efterfølgende Tilsagn om Syndsforladelse, saa 
vidt en saadan kunde gives i den gamle Pagt. Den var 
ikke en Opfindelse af Johannes, men fra Himlen (Matth. 
21,25) d. e. efter guddommelig Befaling. Den var foørbere- 
dende og symbolsk, pegende mod den fuldkomne Daab 
med Optagelse i Gudsriget, som Jesus skulde stifte. Saa- 
ledes betegner Johannes selv dens Stilling som Vanddaaben 
i Modsætning til Daaben med Hellig Aand og Ild, hvilken 
den, som kommer efter ham, skal bringe (Matth. 31, jvfr. 
Ap. G. 1,5). Der fortælles da ogsaa senere om saadanne, 
som havde modiaget Johannes Daab, at de vare uvidende 


Es. 44: — — naar Herren har aftvættet Zions Døttres Uren- 
hed og afvadsket Jerusalems Blodskyld — — — 

Ezech. 36,25: Og jeg (Herren) stænker rent Vand over Eder, 
og I blive rene. 

Zach. 137: Samme Dag skal en Kilde aabnes for Davids 
Hus og Jerusalems Indbyggere mod Synd og Urenhed. 

Matth. 21,25: Jesus spørger: »var Johannes Daab fra Himlen 
eller fra Mennesker ?« 

om den Hellig Aand (Ap. G. 19,2 flg.). Johannes Daab 
kommer da til at indtage en lignende Stilling som Døberen 
selv mellem den gamle og den nye Pagt. Ligesom Jo- 
hannes efter Jesu eget Udsagn var større end nogen af 
Propheterne, men mindre end den mindste i Himmeriges 
Rige (Matth. 11,11) d. e. i Christi Menighed — saaledes var 
hans Daab ogsaa kraftigere end nogen af de andre Tvæt- 
ninger og Renselser, men dog kun en Vanddaab i Sammen- 
ligning med Jesu Daab med Hellig Aand og Ild=). 
Allerede inden Jesus indstifter Daaben, henviser han 
til den i Samtalen med Nikodemus (Joh. 3,5). Selv døbte 
han ikke (Joh. 4,2), men han lod sine Disciple døbe, og 
denne Daab maa da have været i Lighed med Johannes- 
daaben uden den Hellig Aands Meddelelse (jvfr. Joh. 7,389), 
hvilken de først modtog paa Pintsefesten. Selve Daaben 
indstifter Jesus først umiddelbart forinden sin Bortgang til 
Faderen (Matth. 28,19, Mark. 16,15—16), idet han paalægger 
at gjøre alle Folk til hans Disciple (wu2dytevowte), hvilket 
er det omfattende Begreb, som deler sig i to Handlinger, 
nemlig først at døbe (£wrxtéCorrec) dernæst at lære (d4060- 
xovtec). Det første Led, Daaben, bestemmes nærmere ved 
Tilføjelsen »i eller til Navnet«, hvorved udtrykkes et Til- 
førelses- og Tillidsforhold (1 Kor. 10,2: Israeliterne døbtes 
til Moses, smstds. 1,13: døbes til Paulus' Navn). Navnet, 


+) Mærkelig nok have de ældre lutherske Dogmatikere jævn- 
stillet Johannes Daab og Jesu Daab (Gerhard o. A.), hvad der er 
optaget af flere nyere (Philippi, tildels Hofmann og Hengstenberg), 
idet de fortolkede Ap. G. 19,8 om Aandens charismatiske Gaver. 
Denne Opfattelse tilbagevises dog af de ovenfor anførte Skrift- 
steder. Ogsaa Romerkirken hævder, at Johannesdaaben er væ- 
sensforskellig fra Jesu Daab: si quis dixerit, baptismum Ioannis 
habuisse eandem vim cum baptismo Christi, anathema sit (Trid. 
Conc. sessio VII de baptismo can. I). 

Joh. 7,8: Den Hellig Aand var ikke endnu kommen, fordi 
Jesus endnu ikke var herliggjort. 

ovoune, er Udtryk for Væsenet (se ovenfor S. 45), og Daa- 
ben bliver da Bekendelsen af Troen paa Gud Fader, Søn 
og Hellig Aand d. e. den treenige Gud, der her nær- 
mest opfattes som økonomisk Trinitet: Faderen, som har 
skabt og opholder Verden, Sønnen, som frelser og forløser 
den, og den Hellig Aand, som gjennem Oplysning og Hel- 
liggjørelse fører den til Fuldendelse og Salighed. 

Med Henblik herpaa kan Daaben bestemmes som 
den af Christus indstiftede hellige Handling, hvor- 
ved den Troende under Overøsning af Vand og 
med Bekendelse af Troen paa den treenige Gud i 
hans Navn optages i Menigheden og derved mod- 
tager Syndsforladelse og Gjenfødelse til et helligt 
Liv (Ap. G. 2,38). 

Det Element, hvormed Daaben skal foretages, bliver 
da Vandet (Joh. 3,5, Ap. G. 8,36, 10,47, Eph. 5,%). Vandet 
er det rensende og udtrykker derfor symbolsk Renselse fra 
Synden ved Syndsforladelse og Gjenfødelse. Vandet er 
dernæst saa almindeligt, at det under normale Forhold 
altid vil kunne skaffes tilveje. Skulde det under ganske 
særlige Forhold ikke kunne ske (man tænke f. Ex. paa 
en beleiret Stad eller en Karavane i Ørkenen) og der reises 
Spørgsmaal, om ikke et andet Element, f. Ex. Olie eller 
Sand, kunde benyttes, da maa det afvises og Daaben 
opsættes til en Tid, da Vand kan skaffes tilveie. Op- 
rindelig foregik Daaben som Neddykning i Vandet, saa- 
ledes ved Jesu Daab (Matth. 3,16 jvfr. Ap. G. 8,39), hvad 
ogsaa fremgaar af den paulinske Symbolik, hvorefter 
Daaben sammenlignes med en Begravelse (Rom. 6,4, Kol. 
2,12: begravne ved Daaben med Jesus) og derefter følgende 
Opstandelse til et nyt Liv. Naar denne Neddykning, im- 
mersio, i senere Tider er bleven ombyttet med en Over- 
øsning eller Bestænkning, aspersio, hvad der rimeligvis 
skyldes klimatiske Forhold, da Christendommen udbredtes 

i koldere Egne højere mod Nord, da er det ikke nogen 
væsentlig Forandring, eftersom Hovedvægten ved Sakra- 
mentet ikke hviler paa Elementets Kvantitet, men paa dets 
Kvalitet (Martensen). 

Til Vandet kommer nu det medfølgende Ord, og 
først herved bliver det et Sakrament. Hverken Vandet alene 
eller Ordet alene virker Daabens Sakrament, men først 
begge i Forening”). Vandet bliver ved Ordets Udtalelse 
»ganz durchgottet« (Luther), og dog alligevel virkeligt Vand, 
ingen forvandlet Materie. Ordet er med Henvisning til 
Matth. 28,19 Bekendelsen af Gud Fader, Søn og Hellig 
Aand, der udtales ved selve Daabshandlingen: jeg døber 
dig i Navnet etc. Dog vilde under særlige Forhold f. Ex. 
ved Nøddaab ogsaa »i Jesu Navn« være tilstrækkelig (jvfr. 
Ap. G. 2,38, 10,48), fordi heri samler Frelsens Indbegreb 
sig, medens derimod en Daab i Faderens eller Aandens 
Navn alene ikke vil kunne godkendes, fordi den vilde 
være altfor ubestemt uden Henvisning til Frelsens histo- 
riske Kendsgerning og man ved alene at nævne Faderens 
eller Aandens Navn kunde staa ganske udenfor Christen- 
troen. 

Daabsordet maa ikke forvexles med Daabsbekendel- 
sen, som gaar forud for og er Betingelse for Daaben. Den 
er efter gammel kirkelig Vedtægt den saakaldte apostoliske 
Trosbekendelse, i den græsk-katholske Kirke den nicæniske 
Trosbekendelse. Begge hidrøre fra Oldkirken, og forsaavidt 
kan der tillægges dem samme Gyldighed. Naar man der- 


+) »Vand gjør det visselig ikke, men Guds Ord, som er med 
og ved Vandet, og Troen, som forlader sig paa dette Guds Ord i 
Vandet; thi uden Guds Ord er Vandet blot Vand og ingen Daab« 
(Luthers lille Katechismus om Daaben). 

Ap. G, 2,8: Peter sagde til dem: Enhver af Eder lade sig døbe 
i Jesu Christi Navn til Syndernes Forladelse. 

Ap. G. 10,8: Peter befalede, at de skulde døbes i Herrens 
Navn. 

imod har villet betragte den første af hine som »det lille 
Ord af Herrens egen Mund«, hidrørende fra Christus selv 
og i uforandret Skikkelse bevaret indtil vore Dage (Grundt- 
vig), da savner dette al historisk Hjemmel. Navnlig har 
den norske Professor Casparis lærde og omhyggelige Un- 
dersøgelser tilfulde godtgjort, at Daabsbekendelsen i den 
samle Kirke foreligger i forskellige Former, om end ganske 
vist Hovedindholdet er det samme, hvorved det bliver 
utænkeligt, at den nuværende ordrette Form skulde hidrøre 
fra Jesus selv, medens Bekendelsen i sine Hovedtræk vil 
kunne føres op imod den apostoliske Tid. Den Paastand, 
at Daabsbekendelsen skal opfattes som Salighedsvilkaar 
(Grundtvig), maa da ogsaa tilbagevises, thi dette kan ikke 
en blot Bekendelse efter dens Ordlyd være, men derimod 
praktisk Kærlighedsgerningerne, der ere udsprungne af og 
vidne om en levende og virksom Tro (Gal. 5,6: miotic dr 
æyærnsg évegyovumévn), saaledes som det ses i Skildringen af 
Dommedag (Matth. 25,31—46), hvor der ikke dømmes efter 
en blot Bekendelse, men efter Troens Vidnesbyrd i det 
praktisk handlende Liv. Daabsbekendelsen er derfor ikke 
et Salighedsvilkaar, men derimod et Menighedsvilkaar d. e. 
Betingelsen for at optages i den christne Menighed. 

Ordentligvis foretages Daaben af Præsten, dog kan den 
ogsaa i overhængende Dødsfare foretages af Lægfolk, Mænd 
saavelsom Kvinder — den saakaldte Nøddaab, hvor da 
Bekendelsen af den treenige Gud eller blot af Jesus Christus 
vil være tilstrækkelig. Nøddaaben maa dog ikke betragtes. 
som en ufuldstændig eller forkrøblet Daab, thi i saa Fald 
maatte den senere foretages om igen, hvad ikke sker, men 
den er en fuldstændig Daab, thi Gud giver ikke Daabens 
Naadegaver stykkevis, men fuldt ud. 

Set fra Menneskets Side er Daaben en Bekendelse af 
Troen paa Jesus Christus dels af den Enkelte, som døbes, 
dels af Menigheden, i hvilken den foretages, set fra Guds 

Side er den det synlige Tegn og Pant paa hans Naade. 
Endvidere er Daaben en Indvielse og Indplantning i Menig- 
heden (sacramentum initiationis) og derigjennem en Del- 
agtiggjørelse i alle Menighedens aandelige Goder og For- 
jættelser om tilkommende evig Salighed (1 Kor. 12,13). 
Som saadan Indvielse kan Daaben kun foretages een Gang 
og maa ikke gjentages. 

Daabens Virkninger ere dels negative dels positive. 
I første Henseende udfrier den fra Syndens og Mørkets 
Rige, i hvilket den Uigjenfødte er bundet, den »frier fra 
Døden og Djævelen« (lille Katechismus). Dernæst besegler 
Daaben den ved Christus vundne Frelse ved at give Synds- 
forladelse. Vel borttager den ikke Årvesynden selv, som 
Romerkirken lærer, thi den vedbliver med dens fordærve- 
lige Virkninger, men Synden tilregnes ikke mere (Ap. G. 
2,38). Daaben bliver herved en aandelig Aftvætning fra 
Syndens Smuds (Ap. G. 22,16, 1 Kor. 6,11: &rxsiovoncds), 
Daaben kaldes Vandbadet med et Ord (Eph. 5,2%: zad- 
augicac TØ kovtee Tod vdaroc åév ørn uari), hvormed den sa- 
kramentale Samvirken af Daabsvandet og Daabsordet er 
udtalt — ligeledes Hebr. 10,2. Hermed udtrykkes ikke 
en subjectiv Helliggjørelse, som først kan indtræde senere 
efter Daaben, men en objectiv Retfærdiggjørelse ved Syn- 
dernes Forladelse, som Daaben ogsaa kaldes »Begæring 
til Gud om en god Samvittighed« (1 Pet. 3,1: cvverdnosæs 
dyndijg årsgørnue &ic J&eov — hvor &rsg. er urigtig over- 


1 Kor. 1243: Vi ere Alle døbte i een Aand til at være eet 
Legeme. 

Ap. G. 2,48, Apostelen Peters Tale: »Hver af Eder lade sig 
døbe i Jesu Christi Navn til Syndernes Forladelse.« 

Ap. G. 22,16, Ananias til Paulus: »Staa op og lad dig døbe og 
dine Synder aftvætte!« 

Hebr. 10,2: Lader os træde frem med Hjerterne stænkede 
rene fra en ond Samvittighed og Legemet tvættet med rent Vand. 

sat ved Pagt) d. e. Begæring om Syndsforladelse, hvilken 
Gud giver ved Daaben. 

Daabens positive Virkning er den Hellig Aands Med- 
delelse og Gjenfødelsen (Tit. 3,5, Ap. G. 2,38). Det herved 
satte nye Liv er endnu kun en principiel Begyndelse, en 
kraftig Livsspire, der er sat ved Daaben, men som til sin 
videre Udvikling kræver en personlig Tilegnelse og en 
dertil knyttet fremskridende Udvikling paa lignende Maade, 
som Sædekornet, der nedlægges i Jorden, har Spirekraften 
i sig, men som Betingelse for Fremskriden og tiltagende 
Væxt kræver Luft og Vand. 

Daabens frelsende og saliggjørende Virkning er derfor 
betinget ved Troen, dog kan den være en begyndende 
Tro, som først efterhaanden udvikler sig og fuldeligt til- 
egner sig Daabsnaaden, ja ved Barnedaaben, som nu er 
den almindelige i Kirken, bliver den først en efterfølgende 
Tro, — hvilket ikke maa forstaas, som om det først er 
Troen, der skænker Daaben dens naadevirkende Magt eller 
gjør Daaben til virkelig Daab, thi Troen er her, som over- 
alt overfor Frelsen, kun den modtagende. Der maa her 
skelnes mellem Daabens Substants eller hvad den er i og 
for sig, og Daabens Virkning til Frelse — den første har 
den i og for sig, uafhængig af al menneskelig Tanke og 
Villie, den sidste kun, hvor Mennesket modtager den i 
Tro. Naar Paulus skriver: »Saamange af Eder, som bleve 
døbte til Christus, have iført Eder Christus« (Gal. 3,27), 
da maa det ikke forstaas, som om Apostlen her tillægger 
Daaben en ren magisk Virkning, men de eiendommelige 
Forhold i den apostoliske Tid maa her erindres, da kun 
Troende bleve døbte, og altsaa Troen er Forudsætning for 
Daaben. Hvad Paulus her vil fremhæve, er, hvad de 
have modtaget i Daaben, altsaa hvad vi her kalde Daabens 


Tit. 3,5: Efter sin Barmhjertighed frelste Gud os ved Gjen- 
fødelsens Bad og Fornyelsen i den Hellig Aand. 

Substants, medens Troen tænkes at være tilstede forud for 
Daabens Modtagelse. Men heller ikke er Daaben ganske 
uden Kraft overfor den Vantro, som har modtaget den, 
han er ved den optaget i Kirken, bleven Lem af Menig- 
heden. Selv om dette Forhold endnu er af udvortes Na- 
tur, vil det dog give ham Fortrin fremfor den Udøbte. 
Daaben giver ham Ret og Magt til at blive et Guds Barn, 
saasnart han vaagner til Besindelse om, hvad og hvor han 
er, og han vil have større Mulighed for en saadan Væk- 
kelse end f. Ex. den udøbte Jøde eller Hedning, der staar 
ganske udenfor Kirken og derfor vil have større Vanskelig- 
hed, større Kamp at bestaa for at blive et Medlem af Me- 
nigheden. Men paa den anden Side vil ogsaa den døbte, 
om han haardnakket vedbliver i sin Vantro og Forstok- 
kelse, paadrage sig et større Ansvar og en haardere Dom. 

I Daaben slutter Gud sin Naadespagt med os, i hvil- 
ken han stifter sit Livssamfund og tilsiger sin Forjættelse; 
den er Udvælgelsens Pagt (jvfr. Joh. 15,16), den skal derfor 
være en stedse rindende Kilde til Glæde og Trøst, hvilket 
bør foreholdes Saadanne, som lide under store Anfægtelser 
og Tvivl, om de med al deres Synd virkelig kunne blive 
salige. Men som enhver Pagt medfører sine Goder, med- 
fører den ogsaa sine Forpligtelser, det er ogsaa Tilfældet 
med Daabspagten. Den kræver Vedbliven i den christe- 
lige Tro og Fastholden af dens Forjættelser, dernæst Om- 
vendelse fra Synd og Vandring i et nyt og helligt Liv, 
hvori denne Tro skal finde sit Udtryk. Med Henblik paa 
den apostoliske Daab som en Neddykkelse, immersio, i 
Vandet fremstilles den under Billedet af en Begravelse og 
derefter følgende Opstandelse (Rom. 6,4). Dette Billed op- 


Joh. 1576: I have ikke udvalgt mig, men jeg har udvalgt Eder. 
Rom. 6,4: Vi ere altsaa begravne med Christus ved Daaben 
til Døden, paa det at, ligesom Christus er opreist fra de døde 
ved Faderens Herlighed, saa skulle og vi vandre i et nyt Levnet. 

tages og udføres videre af Luther i den lille Katechismus, 
hvor der paa Spørgsmaalet om, hvad Daaben betyder, 
svares: »den betyder, at den gamle Adam i os skal druk- 
nes ved daglig Anger og Bod og døe med alle Synder og 
onde Lyster, og at derimod et nyt Menneske skal frem- 
komme og opstaa, som skal leve evindelig for Gud i Ret- 
færdighed og Renhed.« 

Daabens Formaal bliver da at tilegne sig den ved 
Christus erhvervede Frelse, hvilken er skænket i Ordets 
Naademiddel, men ved Daaben stadfæstes og bekræftes for 
den Enkelte. Paa lignende Maade som Omskærelsen hos 
Israeliterne bliver Daaben at betragte som Guds edelige 
Tilsagn (jvfr. Hebr. 6,16—13) til den Enkelte, at Frelsen 
gælder ham personlig. Dog bliver Daaben i endnu høiere 
Grad end Omskærelsen »Segl paa Troens Retfærdighed« 
(Rom. 4,11), idet der i Daaben sættes den første Livsspire 
til et nyt og helligt Liv, der, hvor den bevares i Troens 
Oprigtighed og Vedholdenhed, skal udvikle sig i stedse 
rigere Fylde. 


8 45. 
Barnedaab og Konfirmation. 


Medens Daaben i den apostoliske Kirke dels ligefrem 
omtales som Voxnes Daab, dels forudsættes som saadan, 
glider den senere lidt efter lidt over til at blive Barnedaab 
og er som saadan nu almindelig i de store Kirkesamfund, 
medens kun enkelte sekteriske Partier, Baptister o. Å., 
forkaste den som værende i Strid med den hellige Skrift 
og med al sund Fornuft. For at kunne løse dette meget 
vigtige Spørgsmaal, maa man holde sig klart for Øje, at 
der ved Barnedaab, som den nu foretages, ikke skal 
tænkes paa Børn i 6 eller 8 Aarsalderen, hvad Adskilligt 

kunde tale for, men paa ganske spæde Børn, som kun ere 
nogle Uger, ofte kun nogle Dage gamle. Herved er Spørgs- 
maalet om Barnedaabens Gyldighed blevet overordentlig 
tilspidset, og man maa give Agt paa, at man ikke ved 
Forsvaret glider uden om dette skarpe Punkt, hvorved 
man gjør sig Sagen lettere, men rigtignok heller ikke op- 
naar at give et fyldestgjørende Svar. 

Man henvender sig da først til Skriften for her at finde 
en exegetisk Begrundelse af Barnedaaben og fremdrager 
Steder, hvor det fortælles, at ikke blot en Enkelt, men 
ogsaa hele Huset (6 0izoc) d. e. Familien blev døbt, saa- 
ledes Ap. G. 16,15 (Lydia og hendes Hus) og V. 33 (Fange- 
vogteren og alle hans), 1 Kor. 1,16 (Stephanus? Hus), og 
slutter deraf, at der maa dog ogsaa have været Børn i 
disse Familier, som bleve døbte. Dette kan være ganske 
rigtigt, men har der ogsaa været ganske spæde Børn, som 
kun vare nogle Uger gamle? Med større Ret kan man 
beraabe sig paa Jesu Velsignelse af Børnene (Matth. 19,13—15), 
hvor endog Udtrykket 7 £0£p1%, ganske spæde Børn, bruges 
(Luk. 18,15), men saa er her igjen kun Tale om en Vel- 
signelse, ikke om nogen Daab. Paulus Ord om den van- 
tro Mand, som i Ægteskabet er helliget ved den troende 
Hustru og omvendt (1 Kor. 7,4), kan benyttes i begge 
Retninger, baade til at bevise Børnenes Daab og til at be- 
vise, at de ikke bleve døbte, men i den spæde Alder vare 
helligede allerede ved deres troende Forældre. Hvad en- 
delig Formaningen til Børnene, té 774406« (Eph. 6,1, 1 Joh. 
2,12—14), angaar, da kan der i denne Sammenhæng aldeles 
ikke tænkes paa spæde Børn, og følgelig have disse Skrift- 
steder ingen Beviskraft. 

Naar vi da ved Barnedaaben forstaa spæde Børns 
Daab, som vi her udelukkende have for Øie, da kan der 
i ny Test. ikke findes ligefremme Beviser for dens Beret- 
tigelse. Det maa imidlertid erindres, at den apostoliske 

Kirke væsentlig er en Missionskirke, der under Farer og 
Besvær maa kæmpe sig frem, og at det her fortrinsvis vil 
dreie sig om Enkeltpersoner, der have tilstrækkelig Selv- 
bevidsthed og aandelig Modenhed til at forstaa, hvad det 
gælder, og saadant kan ikke findes hos Spædbørn. 

Spørge vi om, naar man har begyndt at døbe disse, 
da faa vi intet bestemt Svar herpaa. Kun saameget kan 
siges, at den i 2det og 3die Åarhundred har været almin- 
delig. Cyprian omtaler den som saadan og drøfter kun 
Spørgsmaalet, hvormange Dage efter Fødselen Daaben skal 
finde Sted, Origenes omtaler Barnedaaben som hidrørende 
fra Apostlene, medens Tertullian med sin stærke Hævdelse 
af Personligheden ivrer mod den, men anerkender dens 
Gyldighed og kirkelige Tradition. Barnedaaben har da 
ganske stille brudt sig Vei i Menigheden, vi høre intet om 
dogmatiske Kampe eller store Kirkemøder, hvor den er 
blevet vedtaget eller paabudt. 

Det er da hverken exegetiske eller dogmatiske Grunde, 
som her have været virkende. Svaret paa Spørgsmaalet, 
hvad der har fremkaldt Barnedaaben, faas ved at tænke 
sig ind i de praktiske Livsforhold. Der kunde jo være 
Rimelighed for, at døbe. Børnene i 6 eller 8 Aarsalderen, 
men hvorfor drive Sagen paa Spidsen og døbe Spædbørn, 
som kun ere et Par Dage gamle, og ovenikøbet gjennem- 
føre det som almindelig Kirkeskik? Svaret bliver: det var 
hverken exegetiske og dogmatiske Overveielser eller Kirke- 
mødernes Beslutninger, der har fremkaldt Barnedaaben, 
men det var rent praktiske Grunde, Livets haarde Nød- 
ovendighed, Frygten for Barnets tidlige og uventede Død. 
"Det er kendt nok, at det nyfødte Barns Liv maa vogtes 
med største Forsigtighed, og at det kan pustes ud som 
et Lys. Det er Frygten for, at Barnet skal dø udøbt, 
"der har trængt Daaben længer og længer tilbage, indtil 
oman tilsidst naar næsten helt op til Fødslen. Denne 

Betragtning støttedes af Ønsket om at faa Barnet saa tid- 
ligt som muligt optaget i den christne Familie. Saalænge 
det endnu var udøbt, løb det om som en lille Hedning, 
og Forældrene maatte da ønske saa tidligt som muligt ved 
Daaben at faa det optaget i Menigheden. Et Tilknytnings- 
punkt laa her i Betragtningen af Daaben som sacramentum 
initiationis, thi ogsaa denne Indvielse maatte da ønskes 
foretaget saa tidligt som muligt. Jo mere Menigheden fra 
at være en kæmpende Missionskirke gjennem blodige For- 
følgelser, hvor Hver maatte staa og slaa for sig, arbeidede 
sig frem til at blive en seirende Kirke, der omfattede Fa- 
milie, Borgersamfund og tilsidst Staten, desmere maatte 
ogsaa Barnedaaben erkendes som den rette Form for 
Daaben. Denne Erkendelse er da ogsaa bleven den her- 
skende i de store Kirkesamfund, saavel i Katholicismen 
som i Protestantismen. Hvor ivrigt Reformatorerne end 
bekæmpede mange af Romerkirkens gamle Traditioner og 
selvlavede Dogmer, fastholdt de dog Barnedaaben overfor 
Anabaptisternes og andre Sværmeres Angreb paa den. 
Lutherdommen erklærede, at hvis Barnedaaben var ugyl- 
dig, da havde der i mange Aarhundreder slet ikke været 
nogen Christenhed, thi uden Daab ingen Menighed, men 
det kunde dog ikke tænkes, at Gud vilde have tilladt Sligt. 
Augsburgerbekendelsen fastholder derfor Barnedaaben) som 


+) Conf. Aug. art. 9. Naar det i Slutningen af denne hedder: 
Damnant Anabaptistas, qui improbant baptismum puerorum et 
affirmant pueros sine baptismo salvos fieri — da har dette vakt 
Anstød hos Mange, som forstaa Ordene saaledes, at Artiklen er- 
klærer, at udøbte Børn ikke kunne blive salige. Dette er en Mis- 
forstaaelse — Artiklen er rettet mod Anab. Lære, at Smaabørn 
ikke skulle døbes. Det fremgaar klart af dens tyske Text, hvori 
det hedder: »Deshalben werden die Wiedertåufer verworfen, 
welche lehren, dasz die Kindertaufe nicht recht sei.« Spørgs- 
maalet om udøbte Børns Salighed eller Usalighed ligger ganske 
udenfor Artiklen. 

den rette Form for Daaben og afviser med Bestemthed 
Anabaptisternes Forkastelse af den. 

Hovedspørgsmaalet vil her blive det spæde Barns 
psychologiske Mulighed for at modtage Daaben. Umiddel- 
bart set synes en saadan paa Forhaand afvist. Af alle 
levende Skabninger er et nyfødt Barn den mest hjælpeløse, 
og et Par Uger senere vil en Hundehvalp eller Kattekilling 
i sjælelig Udvikling være langt forud for det samtidig fødte 
Barn. Men der skal her ikke ses paa, hvad der ligger 
paa Overfladen, men paa, hvad der ligger dybere skjult i 
Barnet: det er de aandelige Betingelser, Evighedsanlægene, 
de moralske og religiøse Anlæg, som ere tilstede, hvilke 
Dyret ganske mangler, men som for Barnet udvikler sig 
allerede i den tidlige Opvæxt. Det er dem, som helliges 
ved Daaben, og i dem ligger den psychologiske Mulighed, 
capacitas passiva, for Barnedaaben. Paa den anden Side 
maa erindres, at Daaben ikke blot er et Tegn eller et 
Symbol paa Guds Naade, men den har i sig, som ovenfor 
viist, sin aandelige Substants, og det er den, som ned- 
lægges i den endnu ubevidste Barnesjæl og nu spirer og 
udvikler sig sammen med den. Daaben fremkalder intet 
bevidst Liv i Barnet, det udvikles paa sædvanlig Vis, men 
Daabsnaaden er nu tilstede og vil indoptages i det vaag- 
nende Bevidsthedsliv og aabne Barnets Hjerte for Guds frel- 
sende Naade, eftersom det modnes til at modtage den. 

Men hvorledes kan Troen, som er Betingelse for at 
modtage Daaben, være tilstede i det spæde Barn? Dette 
Spørgsmaal er tidligt blevet reist, og man har da ment, 
at Daabsvidnernes eller Faddernes Tro maatte træde isteden- 
"for Barnets manglende Tro, og forsaavidt det kunde tænkes, 
vat disse ikke vare troende, har man henvist til Menig- 
"heden, som staar bagved Fadderne og repræsenteres af 
"dem. Saaledes Augustin, der forklarer Forholdet paa den 
"Vis, at det spæde Barns Tro virkes in sancta compagine 


H. Scharling: Dogmatik. 28 


420 Den Hellig Aands Gerninger. 


corporis Christi, i hellig Sammenslutning med Menigheden. 
Saaledes opfattes det ogsaa af den katholske Kirke. Luther 
delte oprindelig denne Opfattelse og lærte, at Kirkens Tro 
kommer Børnene til Gode i Daaben. Senere forkastede 
han dog denne Opfattelse, fordi »en fremmed Tro« kan 
ikke virke frelsende, det maa derfor være Barnets egen 
Tro, som fremkaldes ved Faddernes Forbøn og er virkende 
i og under Daaben. Christus, som er tilstede og virkende 
i Daaben, virker da ogsaa denne Tro. Denne Opfattelse kan 
dog nærmere berigtiges og begrænses dertil, at Troen vel 
nedlægges i Barnet ved Daaben, men endnu som en for 
Barnet ubevidst Trosspire i Lighed med dets andre endnu 
ubevidste Anlæg og Evner og vil da udvikles og modnes 
sammen med disse under Paavirkning af de Ældres Vei- 
ledning og Undervisning. Den vil da som en efterfølgende 
Tro dybere og inderligere tilegne sig Daabens Naadegave. 
De ovenfor anførte Skriftsteder, der ikke kunne tjene som 
Beviser for Barnedaabens Gyldighed, kunne derimod meget 
vel tjene til Støttepunkter for den her givne Opfattelse, og 
særlig vil Fortællingen om Jesu Velsignelse af de spæde 
Børn (Luk. 18,15: rå £0£p%) her komme i Betragtning. 
Naar man deraf, at Kirken har godkendt Barnedaaben, 
har villet drage den Slutning, at udøbte Børn, som døe 
førend Daaben, ikke kunne blive salige, da forholder det 
sig ikke saaledes. Med Urette har man, som ovenfor paa- 
vist, bebreidet Augsburgerbekendelsen, at den lærer dette 
i den niende Artikel. Det maa atter her fastholdes, at 
ikke Undladelsen af Sakramentet, men Foragt for det for- 
dømmer: non defectus, sed contemptus sacramenti damnat — 
og mindes om, at Gud har vel bundet os til Sacramen- 
terne, men han har ikke bundet sig selv til dem. Hans 
Naade og Visdom har forbeholdt sig Veie, som vi ikke 
kende, og til denne Guds Naade og Kærlighed maa For- 
ældre og Andre henvises, som ere sorgfulde og urolige, 

fordi Børnene ere døde, inden de bleve døbte, og dermed 
skænkes dem Trøst og Fred. 

Medens Daaben i de spæde Børn kun virker som en 
objectiv Realitet, uden at her endnu en personlig Tilegnelse 
kan finde Sted, maa en saadan indtræde senere i Livet, 
efterhaanden som Barnets Bevidsthed vaagner til Selv- 
bevidsthed. Her vil da ogsaa Trangen vaagne til at give 
Bevidstheden om Daabens personlige Selvtilegnelse et klart 
Udtryk i en offentlig Bekendelse i Menighedens Paahør. 
Dette sker ved Konfirmationen (confirmatio —= Stad- 
fæstelse, Bekræftelse). Den maa ikke betragtes som en 
Fuldstændiggjørelse eller Fornyelse af Daaben, thi denne 
er og bliver, hvad den er i sig selv som Sakrament — ei 
heller som et nyt Sakrament, der føjes til Daaben. Konfir- 
mation er en ren menneskelig Handling, fremkaldt ved det 
naturlige Ønske om, at den Unge, efterat være bleven til- 
strækkelig undervist om, hvad der er Hovedindholdet af 
den christne Tro, kundgjør dette ved en Overhøring i Me- 
nighedens Paahør og derefter udtaler Bekræftelsen paa at 
ville blive fast i den christelige Tro, som paa hans eller 
hendes Vegne er bekendt ved Daaben. 

Den katholske Kirke har ophøiet Konfirmationen til 
at være et Sakrament og betragter den som en Fuldstæn- 
diggjørelse af Daaben, der foretages som en Salvelse med 
Olie og. en dertil føjet Haandspaalæggelse med Velsignelse 
og Bøn. I den græske Kirke finder den Sted umiddelbart 
efter Daaben og udføres af Præsten — i den romerske 
Kirke finder den Sted i 10 eller 12 Aarsalderen og maa 
kun udføres af Biskoppen. Reformatorerne erkendte snart, 
at denne Handling ingen Hjemmel havde i Skriften og 
udtalte sig ofte med bidende Spot mod dette selvlavede 
Sakrament. Imidlertid erkendte man snart Ønskeligheden 
af, at de Unge, inden de første Gang modtog den hellige 
Nadver, fik en kortfattet Undervisning om Sakramenternes 

og 

Betydning. Ved Pietismen fik denne Undervisning fastere 
Form, og den afsluttedes ved en høitidelig Handling i 
Kirken, i hvilken de Unge bekendte den christne Tro og 
derefter velsignedes af Præsten. I denne Skikkelse ind- 
førtes Konfirmationen i den dansk-norske Kirke af Chri- 
stian den Sjette og er beholdt som saadan indtil vore Dage. 
Konfirmationen udtrykker da den subjective Side af Daaben, 
nemlig den frie personlige Tilegnelse af Daabsnaaden, 
hvilken ikke har faaet en fyldesigjørende Udtalelse ved 
Barnedaaben — fra Kirkens Side er Konfirmationen en 
Erklæring om, at den Enkelte nu er moden til at aflægge 
en saadan Bekendelse og derefter kan stedes til Alterens 
Sakrament. 

Denr? subjective Tilegnelse er i nyere Tid bleven 
overvuideret af Opvækkelsen, som gjør gældende, at Kon- 
firmationen i mange Tilfælde er en Vanesag og derfor be- 
tydningsløs, ja at den ofte bliver forargelig ved den verds- 
lige Lystighed, som knytter sig til den. Hvad den sidste 
Klage angaar, da kan den i og for sig være berettiget 
nok, men Opgaven maa da blive den at fjerne den støi- 
ende Lystighed og faa den til at vige Pladsen for en 
mere alvorsfuld Stemning. Dog alt som Opvækkelsen 
mere og mere har faaet et methodistisk Præg og lægger 
Hovedvægten ved Frelsen paa det modtagende Tros- 
subject, og derved fjerner sig fra Lutherdommen, som 
lægger Hovedvægten paa det frelsevirkende Trosobject — 
saa er Uvillien mod Konfirmationen stegen og har til- 
sidst medført, at den personlige Bekendelse falder bort, 
og Konfirmationen indskrænkes til en Overhøring og 
derefter følgende Velsignelse af Præsten. Hermed er i 
Virkeligheden Konfirmationen afskaffet, thi dens Kærne- 
punkt ligger i den personlige Bekendelse.  Konseqvent 
maa Konfirmationens Afskaffelse ogsaa føre til Barne- 
daabens Ophør, hvis man da ikke vil blive staaende i den 

Selvmodsigelse, at et Barn, som er fjorten Dage gammelt, 
er modent til at modtage Daaben, men at Ungdommen i 
femten Aars Alderen ikke er moden til at udtale sin per- 
sonlige Bekendelse af Daabsnaadens Modtagelse. Og vil 
man med Kirken fastholde den psychologiske Mulighed 
"for Barnedaabens Modtagelse, som den ovenfor er paavist, 
saa maa det ogsaa erkendes, at den ved Konfirmationen 
aflagte Bekendelse, selv om den i mange Tilfælde er frem- 
sagt tankeløst, dog kan senere i Livet gjennem dets al- 
vorlige Prøvelser fremkalde Erindringen om, at man en- 
gang har aflagt en saadan høitidelig Bekendelse i Menig- 
hedens Paahør og nu forstaar dens Betydning og vil fast- 
holde dens Forpligtelser for det nuværende Liv og dens 
Forjættelser for det kommende Liv. I saadanne Tilfælde, 
som ingenlunde ere sjældne, kan det da siges, at Kon- 
firmationen har baaret en sildig moden Frugt, hvis Vel- 
signelse dog kan blive saa meget des større. Man vil 
da ogsaa komme til Erkendelse af, at der er begaaet et 
Feilgreb ved at fjerne Konfirmationen, og at man derfor 
bør give den dens gamle Plads igjen i Menighedslivet og 
give Kirken, hvad Kirkens er. 


& 46. 
Den hellige Nadver. 


Ved Siden af Daaben indstiftede Jesus umiddelbart 
før sin blodige Død Nadverens Sakrament. Medens Daaben, 
hvor den modtagende Tro er tilstede, virker Gjenfødelse 
og nyt Liv, skænker Nadveren Syndsforladelse og Forligelse 
med Gud. Og som Daaben har sit forberedende Forbilled 
i den gamle Pagts Omskærelse, har Nadveren paa samme 
Maade sit Forbilled i Paaskemaaltidet. Dette var et Offer- 
maaltid, idet Blodet af det slagtede Lam af Præsten blev 

stænket paa Alteret, og Lammet derefter fortæredes i Hjem- 
met. Herved mindedes Udvandringen fra Ægypten, hvor- 
ved Israel samledes under Moses Førelse og blev til et 
Folk. Paa lignende Maade skal Nadverens Sakrament 
være en Ihukommelse af Jesu Offerdød og tillige de Tro- 
endes Foreningsmaaltid, i hvilket Jesus bespiser dem med 
sit Legem og Blod. 

Den historiske Beretning om Nadverens Indstiftelse 
have vi i Matth. 26,26—29, Mk. 14,22—25, Luk. 22,19—0 samt 
hos Paulus i 1 Kor. 11,23—2%5. Selve Indstiftelsesordene lyde 
ikke ganske ens; særligt kan mærkes, at Ordene: »gjører 
dette til min Ihukommelse« kun findes hos Lukas og 
Paulus. Man har heraf villet slutte, at de nævnte Ord 
skyldes en senere Tradition, og at Jesus kun har holdt et 
Afskedsmaaltid med sine Disciple, men ikke krævet nogen 
Gjentagelse deraf, ei heller tilsagt nogen særlig Meddelelse 
til de kommende Slægter, hvorved den sakramentale Be- 
tydning falder bort. Denne Opfattelse gjendrives imidlertid 
af den apostoliske Praxis (Ap. G. 2,42, 46, 20,7 — 1 Kor. 
11,% flg.) og den kirkelige Tradition. Mærkelig nok med- 
deler Evangelisten Johannes Intet om Nadverens Indstif- 
telse ligesom heller ikke om Daabens Indstiftelse. Det 
vil dog kunne forklares af, at Johannes forudsætter de 
andre Evangelisters Meddelelse som kendt af Læseren, og 
at han Intet har at tilføje. En Hentydning til Nadveren 
finde vi i Joh. 6,51—56, hvor Jesus taler om at »æde hans 
Kjød og drikke hans Blod«. Disse Ord kunne ganske vist 
forstaas om den aandelige Tilegnelse af Jesu Person ved 
Troen (saaledes Luther i sin Kamp mod den romerske 
Forvandlingslære), imidlertid udelukkes herved ikke, at 


Ap. G. 2,2: De holdt fast ved Apostlenes Undervisning og 
Brødets Brydelse. 

— 2,4: I Husene brød de Brødet og nøde Maaltidet med 
Fryd og i Hjertets Enfold. 

Jesus her har havt Nadverens Indstiftelse i Tankerne paa 
lignende Maade, som han i Samtalen med Nikodemus 
peger fremad mod Daabens Indstiftelse ved Ordene »fødes 
af Vand og Aand« (Joh. 3,5). 

Hovedvægten ved Nadverordets Forstaaelse falder paa 
Ordet »er« (cry), og her møder os den bittre Strid, som 
har sat Skilsmisse mellem de store Kirkesamfund. Aar- 
sagen hertil kan dog ikke søges udelukkende i en for- 
skellig Fortolkning, men maa søges dybere i den forskel- 
lige religiøse Grundopfattelse. Den katholske Kirke med 
sin Forkærlighed for det Mirakuløse og Æventyrlige har 
ud fra dette Synspunkt udviklet sin phantastiske Trans- 
substantiationslære, ifølge hvilken Brød og Vin forvandles 
til virkeligt Kjød og Blod, men for ikke at vække Anstød og 
Skræk beholder Udseende og Smag af Brød og Vin. Den 
reformerte Kirke med sin forstandsmæssige Opfattelse fast- 
holder, at Brød og Vin er symbolske Udtryk for Jesu 
Legem og Blod, hans Lidélse og Død for os. Endelig 
den lutherske Kirke med sin dybere Mystik og sin trofaste 
Vedhængen ved Skriftordet (Luther: der Text ist mir zu 
gewaltig!) fastholder Realpræsensen d. e. Christi virkelige 
Nærværelse cg Selvmeddelelse i Sakramentet. 

Medens den katholske Opfattelse ingensomhelst Støtte 
har i den hellige Skrift, men tværtimod fører os bort fra 
den ind i en broget Æventyrverden, saa kunde den re- 
formerte Opfattelse synes baade mere skrifttro og lettere 
forstaaelig. Til Forsvar for den vil kunne siges, at Jesus 
paa samme Maade i sine Lignelser bruger Ordet »er« sym- 
bolsk uden real Betydning, f. Ex. Joh. 15,1: Jeg er det 
sande Vintræ, hvormed jo ikke kan menes, at han er et 
virkeligt Vintræ — Joh. 10,7—9: jeg er Døren til Faarestien, 
hvormed jo ikke tænkes paa en virkelig Dør og en virkelig 
Faaresti. Dette kan indrømmes, men det maa tillige 
mærkes, at Ordene »æder — drikker!« ikke tillade en 

symbolsk Opfattelse, thi hvad skulde være Gjenstand for 
denne Æden og Drikken? Jesu Lidelse og Død kan det 
ikke være, thi begge ere forbigangne Handlinger, og i saa 
Fald maatte Sakramentet indskrænkes til, at Brødet blev 
brudt i Stykker og Vinen udgydt — ei heller Syndsfor- 
ladelsen, thi den kan ikke blive Gjenstand for en sandselig 
Nyden. Der vil her kun kunne tænkes paa en virkelig 
Nærværelse og Selvmeddelelse af Frelseren, hvilken han 
knytter til Brødets og Vinens Nydelse. Det bekræftes 
ved Apostelen Paulus” Udtalelser i 1 Kor. 10,16, 11,27, 29, 
hvor han peger paa Christi sande og virkelige Nærværelse 
i Sakramentet, medens Æden og Drikken bliver Udtryk for 
den fuldeste og inderligste personlige Tilegnelse. 

Men hermed reiser sig Spørgsmaalet, hvorledes vi 
skulle tænke os Nadverens Indstiftelse.. Hvorledes kunde 
Jesus, som sad legemlig og sandselig mellem Apostlene, 
samtidig meddele dem sit Legem og Blod? De ældre 
Dogmatikere kom let over det Spørgsmaal ved at erklære, 
at her havde et Mirakel fundet Sted. Hertil maa dog be- 
mærkes, at Intet i Fremstillingen tyder derpaa, ligesom 
ogsaa dette Mirakel vilde være forskelligt fra alle de andre, 
der ere synlige og aabenbare for alle Tilstedeværende. 
Man har da søgt at komme uden om Vanskeligheden ved 
at erklære, at Jesus var allerede forklaret, da han ind- 
stiftede Nadveren, med Henvisning til Joh. 13,31 (L. I. Gude, 
Den hellige Nadver, 1874, Side 139 flg.). Bortset fra, at 
der i det anførte Sted ikke tales om nogen physisk For- 


1 Kor. 10,16: Velsignelsens Kalk, som vi velsigne, er den ikke 
Christi Blods Samfund? Det Brød, som vi bryde, er det ikke 
Christi Legems Samfund? 

1 Kor. 11,%: Hvo som æder Brødet eller drikker Herrens 
Kalk uværdig, paadrager sig Skyld overfor Herrens Legem og Blod. 

Joh. 13,1: Da Judas var gaaet bort, sagde Jesus: »nu er 
Menneskesønnen herliggjort, og Gud er herliggjøort i ham.« 

klarelse i Lighed med Forklarelsen paa Bjerget, men om 
en sædelig-religiøs Herliggjørelse ved Forsoningens Fuld- 
byrdelse, saa udelukkes denne Opfattelse ved at komme i 
" bestemt Modsigelse mod den evangeliske Fremstilling af 
Jesu Lidelse og Død, der netop lægger Hovedvægten paa 
begges grufulde Virkelighed i Modsætning til en saadan 
Forklarelse, som kun. vilde medføre en Skinlidelse. 

Men den Udvei staar endnu aaben at forstaa den 
første Nadver som en symbolsk Handling, med hvilken 
Jesus umiddelbart før sin Død giver Disciplene Vished for, 
at han ogsaa efter den vil være tilstede hos dem virkende 
og selvmeddelende. Et Sidestykke hertil haves i Joh. 20,22, 
hvor Jesus ligeledes paa symbolsk Vis meddeler Disciplene 
den Hellig Aand som Forbud paa, hvad der nogle Uger 
senere skal blive fuld Virkelighed. Vil man indvende mod 
denne Opfattelse, at ifølge den bliver den første hellige 
Nadvernydelse forskellig fra alle de senere, saa maa hertil 
svares, at anderledes kan det ikke være, efterdi Forud- 
sætningen for disse, nemlig Jesu Ophøielse i Himlen og 
den hellig Aands Meddelelse til Disciplene, endnu ikke er 
tilstede. Disse forstode vel ligesaa lidt Jesu Tale hin sidste 
Aften, som de forstode hans øvrige Tale og Adfærd, men 
de modtoge et uforglemmeligt Indtryk, og efter at Aandens 
Fylde var kommen over dem, stod det Alt lyst og klart 
for dem, og den nystiftede Menighed nød den hellige Nad- 
ver med samme Forstaaelse og Andagt, hvormed den nydes 
den Dag idag inden bibeltroende Christnes Samfund. 

I dette Sakrament gjemmer sig da en rig Tankefylde, 
som her skal søges sat ud fra hinanden til større For- 
staaelse. Hvad der først falder i Øjnene, er den rent sub- 
jective Side d. e. hvad Sakramentet er fra de Modtagendes 
Side. Det er her efter Jesu egen Anvisning en Erindrings- 
fest: »gjører dette til min Ihukommelse«. Hvad her skal 
mindes, er, som det fremgaar af Henvisningen til hans 

Legem og Blod, hans umiddelbart forestaaende blodige 
Død til Verdens Frelse. Erindringen gjøres her mere 
levende ved den umiddelbare Anskuen og Modtagen af 
Brød og Vin. Dog maa Tanken ikke blive staaende ved 
en fraværende Ven”) og hans Gerninger for lange Tider 
siden, men det er en nærværende i fuld personlig Nær- 
værelse og virkende i os og for os med ÅAandens og 
Livets Fylde. Ved Siden heraf er Nadverens Nydelse en 
Bekendelse for hele den tilstedeværende Menighed af 
Troen paa Jesus Christus som vor Frelser og Forsoner 
(1 Kor. 11,2). Endelig er Nadveren fra Modtagernes Side 
et Taksigelsens Offer: Eucharisti-Navnet skriver sig 
først fra den apostoliske Kirkes Sammenknytning af Aga- 
perne med Nadverens Nydelse, og der tænktes herved 
paa de frivillige Gaver fra Menigheden til hine, der kunne 
betragtes som Takoffre. Efterat disse Maaltider ere bort- 
faldne, maa der ved Takofferet ikke saameget tænkes paa 
Nadverelementerne som paa Nadvergæsternes Hjerte og 
Sind, hvilket de i ydmyg Taknemlighed frit hengive til 
Christus. Fra denne Opfattelse maa dog Romerkirkens 
Lære om Nadveren som det ublodige Offer i Gjentagelse 
af Golgatha-Offeret, der skænker ny Syndsforladelse for 
dem, som overvære det, holdes fjern som en ganske util- 
stedelig Forvanskning af Sakramentet, der kun kan frem- 
kalde Forvirring og grov Overtro. 

Hovedvægten kommer dog som i Daabssakramentet 
saaledes ogsaa i Nadversakramentet til at ligge paa den 
Objectivitet, som bydes i det, hvilken efter selve Indstiftel- 
sesordene er Meddelelsen af Jesu Legem og Blod i 


”) Saaledes i den meget yndede Nadverpsalme: »Mindes vi 
en fuldtro Ven«, som er reformert i sin Tankegang (oversat fra 
Engelsk). 

1 Kor. 11,2: Saa ofte som I æde dette Brød og drikke Kal- 
ken, forkynde I Herrens Død, indtil han kommer. 

hans forklarede Herlighedsstand, men det samme, som 
blev hengivet i hans Død: Legemet, som hengives — Blodet, 
som udgydes. Spørgsmaalet dreier sig om, hvorledes denne 
Sammenknytning af Jesu Legem og Blod ved Nadverele- 
menterne, Brød og Vin, skal opfattes, og Besvarelsen heraf 
har fremkaldt de heftige konfessionelle Stridigheder mellem 
de store Kirkesamfund. Det lutherske Kirkesamfund fast- 
holder her i nøieste Tilslutning til Indstiftelsesordene Real- 
præsensen d. e. den virkelige Tilstedeværelse af Christus 
i Nadverelementerne og udtaler det klart og bestemt i sine 
Bekendelsesskrifter”). 

Den forskellige Opfattelse af Forholdet mellem de to 
Naturer i Christus, som gjorde sig gældende indenfor den 
reformerte og den lutherske Kirke (se ovenfor S. 261), kom- 
mer særlig frem i Opfattelsen af Christi Tilstedeværelse i 
Nadveren. I Modsætning til Calvins Lære, at der i Nad- 
veren modtages en aandelig Kraft, som udgaar fra Christus 
i hans Ophøielsesstand, udviklede Luther sin Ubiquitets- 
lære: eftersom Christus sidder ved Faderens Høire, men 
denne er overalt, ubique, maa ogsaa Christus være overalt 
og i Nadveren være fuldt og helt tilstede, jvfr. Kol. 2,39 
(comatixæc), Matth. 18,20, 28,2. Ganske vist er Christus i 
sin Ophøielse overalt tilstede (den mystiske Pantheisme), 
men i den hellige Nadver meddeler han paa ganske særlig 
Vis sit Legem og Blod, derfor er den sakramentale Nydelse 
af- anden Årt end al anden Andagt og Læsning eller Høren 
af Guds Ord. Læren om Christi hele og udelte Nærværelse 
udvikledes af de lutherske Theologer i skarpe dogmatiske 


+) Lille Kathechismus: Alterens Sakrament er vor Herres 
Jesu Christi sande Legem og Blod under Brød og Vin, indstiftet 
af Christus selv, for at vi Christne skulle æde og drikke det. 

Conf. Aug. art. 10: Docent, quod corpus et sanguis Christi 
vere adsint et distribuantur in coena domini. 

Kol. 2,9: I Christus boer al Guddomsfylden legemlig. 

Former, hvorved de søgte at skelne mellem den legemlige 
og aandelige Nydelse i Nadversakramentet. Overfor den 
reformerte Kirkes rent aandelige Opfattelse fastholdes, at 
der i Nadveren ikke blot sker en Modtagelse gjennem 
Troen, men ogsaa en legemlig Modtagelse og Tyggen med 
Munden, en manducatio realis. Til den anden Side afvises 
Forestillingen om en blot legemlig Drikken og Tyggen, 
den saakaldte kapernaitiske Æden (med Henvisning til 
Joh. 6,59—60). Vi modtage altsaa hverken Christi Legem 
alene eller Brødet alene, men begge i og med hinanden, 
saaledes at Christi Legem er tilstede i, med og under 
Brødet (in, sub et cum pane). At en saadan virkelig Mod- 
tagelse, manducatio realis, finder Sted i Nadvernydelsen, 
fremgaar af Indstiftelsesordene: Æder — drikker! Dog 
maa Tanken om en rumlig Nærværelse af Legem og Blod 
i Brødet og Vinen som i en Æske eller andet Gjemme af- 
vises, idet vi herved ligesom ved den kapernaitiske Æden 
og Drikken føres over i en vildledende materialistisk Op- 
fattelse.. Naar den lutherske Theologi med saadan logisk 
Skarphed søger at afveie de dogmatiske Bestemmelser i 
Nadverlæren og herved stundom er kommen ud i en altfor 
abstract formel Logik, da maa det ikke overses, at det 
drivende Princip er overalt Bestræbelsen for at værne om 
Realpræsensen, Christi virkelige Nærværelse i Nadveren, 
og derved at afvise enhver abstract spiritualistisk Opfat- 
telse, som i dette Sakrament kun vil se et aandeligt Sym- 
bol og derved ophæver dets eiendommelige sakramentale 
Præg og Betydning. 

Sakramentets Virkninger maa da først sættes i Her- 
rens Meddelelse af hans herliggjorte Legemlighed 
til dem, som nyde Sakramentet. Herom lader sig ikke 
sige mere, end hvad der i det Foregaaende er sagt for at 
afværge materialistiske og spiritualistiske Vildfarelser; en 
nærmere Indgaaelse vil være frugtesløs, thi vi staa her 

overfor det store Mysterium, som jo allerede Apostelen har 
kaldt det (Eph. 5,32: co wvorigrov tTodto uéye éoriv), hvilket 
maa gribes og fastholdes i Troen. Naar man, følgende 
denne Tanke videre, har villet sætte Nadvernydelsen i 
Forbindelse med Opstandelseslegemet i vor egen Herlig- 
gjørelse (Martensen — Theosopherne), da kan Rigtigheden 
heraf vel ikke bestemt nægtes, men det maa dog mærkes, 
at den hellige Skrift giver ingen Støtte for denne Opfat- 
telse, tværtimod læse vi i første Korinthierbrev, at Paulus 
her udførligt omtaler først Nadversakramentet, senere Op- 
standelseslegemet uden at antyde nogen Forbindelse mellem 
begge. Ogsaa vil denne Tanke kunne føre til en mate- 
rialistisk Opfattelse og deraf følgende Misbrug af Sakra- 
mentet, som om det nemlig galdt om ret hyppigt at nyde 
det for at skaffe Opstandelseslegemet en god og rigelig 
Næring. 

Endvidelse skænker Nadvernydelsen Syndsforladelse 
(Matth. 26,28: ås &peowv æuagtiøv) og bliver herved en 
Bekræftelse af Daabsnaaden. Man har villet nægte dette 
og erklæret, at naar en Gave, her Syndsforladelsen, en- 
gang er given, kan den ikke atter bortgives (Vilhelm Beck). 
Det er ganske rigtigt overfor de materielle Gaver: man 
kan ikke bortgive en Pengesum, et Hus ell. L. og saa Aaret 
efter skænke det samme Hus eller Pengesum paa Ny. Men 
med de aandelige Gaver forholder det sig omvendt, de 
kunne og ville atter og atter skænkes, saaledes Venskab, 
Elskov, Trofasthed — ja her vil baade den givende og den 
modtagende Part attraa en stadig Fornyelse, saavist som 
her ikke er Tale om en en Gang for alle fuldbragt Hand- 
ling, men om et blivende, stadigt sig fornyende Aandsliv. 
Paa samme Maade vil den troende Christen, der er sig 
bevidst, at han stadigt begaar mindre eller større Over- 
trædelser af Guds Lov, føle sig styrket og glad ved den 
fornyede Syndsforladelse, som Nadveren skænker ham. 

Endelig sammenføier Nadveren dem, som modtage 
den, i Kærligheden, og opbygger derved Menigheden til 
at blive Herrens Legem, idet de alle æde det samme Brød 
og drikke af den samme Kalk (jvfr. 1 Kor. 10,17). Brødets 
Enhed viser tilbage til Christi Legems Enhed, hvoraf atter 
følger, at de Nydende blive eet Legem: d. e. et Kærligheds- 
samfund i Menigheden, som er Christi Legem. 

Som nu Daab og Nadver skænke Syndsforladelse, saa- 
ledes give begge Sakramenter Del i Frelsen, men dog paa 
forskellig Vis, saaledes at de overfor de fælles Naadevirk- 
ninger dog hvert indtager sin Særstilling. Daaben er Ind- 
vielsens og Gjenfødelsens Sakrament, Nadveren er Styrkel- 
sens og Helliggjørelsens Sakrament: derfor skal Daaben 
kun foretages een Gang, medens Nadveren gjentages, paa 
samme Maade som Mennesket kun fødes een Gang, men 
daglig ernæres og styrkes ved Spise og Drikke. I Værd- 
sættelsen af de to Sakramenter har i de skiftende Tider 
indenfor den evangeliske Kirke forskellige Opfattelser gjort 
sig gældende. Den lutherske Orthodoxi var paa Grund af 
sin Hævdelse af Jesu Realpræsens i Nadveren og deraf 
følgende Selvymeddelelse tilbøielig til at sætte Nadveren 
højest og tillagde den Navnet »det høihellige Sakrament« 
(>das hochwiurdige Sakrament«). Hos os er man i nyere 
Tid gaaet i modsat Retning og giver Daaben den ypperste 
Plads, idet man med Styrke hævder, at den som Gjen- 
fødelsens Bad er Betingelsen for hele det christelige Tros- 
liv, saa vist som Fødselen er Betingelsen for, at Mennesket 
overhovedet kommer til at leve (Grundtvig og hans Menings- 
fæller). Hertil kan dog svares, at Ernæringen er ligesaa 
vigtig, thi hvis det nyfødte Barn ingen Næring faar, maa 
det døe. Den rigtige Plads vil derfor være at stille begge 


1 Kor. 10,7: Et Brød, et Legem ere vi Mange, thi vi have 
Alle Del i det samme Brød. 

Sakramenter lige, som Tilfældet er i den hellige Skrift. 
Begge ere lige høihellige og lige vigtige for Trosliveis 
Fremme og Udvikling, og begge maa atter ligestilles med 
Guds Ord: alle tre ere forskeliige Udformninger af det ene 
og samme Naademiddel, Guds levende og livsskabende 
Ord (jvfr. ovenfor S. 404). 

Daab og Nadver have deres Naadegaver i sig selv, 
uafhængigt af menneskelig Tro og Tænken, men deres 
Naadevirkninger ere betingede ved Troen; hvor den 
fattes, vil Sakramentet ikke give Velsignelse, men Dom. 
Dog atter her indtage hvert af Sakramenterne en Særstil- 
ling. I Daaben nedlægges Trosspiren, og her bliver Troen 
efterfølgende, ved Nadveren derimod er den forudgaaende 
og nærværende under Handlingen: her er Troen udviklet 
og bevidst baade som Syndserkendelse og Naadeserkendelse. 
Der skal dog ikke ses paa Troens Kvantitet, men paa dens 
Kvalitet; hvad der kræves, er at den er ærlig og oprigtig, 
selv om den er svag, thi netop som saadan søger den 
Hjælp og Styrkelse i Sakramentet. Heller ikke skal her 
spørges om kirkelig Orthodoxi eller theologisk Indsigt i 
Kirkens Lære. Kun de bærende Grundtanker maa staa 
levende for Bevidstheden: Erkendelsen af egen Synd og 
Uværdighed og Forvisningen om Jesu Nærværelse og frel- 
sende Naade. Forbilledet bliver her Jesus selv, der i sit 
Jordeliv modtog og helbredte Syndere og Syge uden først 
at katechisere dem, om de nu ogsaa havde den rette Tro 
paa hans Messianitet. Heraf følger, at ogsaa Medlemmer 
af andre Konfessioner kunne faa Adgang til Nadverbordet, 
forsaavidt de begære, det og ere saa faatallige, at de selv 
ingen Præst og intet Nadverbord have. 

Idet Troen ved Nadvernydelsen maa være saa udviklet, 
at den er klar over, hvad den ønsker, og hvad den mod- 
tager, saa er hermed givet, at der her kræves et vist Al- 
derstrin og den dermed følgende aandelige Udvikling — 

med andre Ord, at mindre Børn ikke kunne stedes til 
Alters. Nu kan ganske vist selv et lille Barn have For- 
staaelsen af, hvad Synd og Naade er i al Almindelighed, 
men selve Indstiftelsesordene om Jesu Legem og Blod ville 
være det ganske uforstaaelige. Derfor er Daaben forbeholdt 
de spæde Børn, som ovenfor paavist, medens Nadveren i 
hele den vesterlandske Kirke først gives til de Unge, der 
have naaet tilstrækkelig aandelig Modenhed til at forstaa, 
hvad der her gives dem; kun i den græske Kirke gives 
Nadveren til de spæde Børn, Vin og Brød paa een Gang 
i en Ske. Naar der hos os stundom tales om, hvor yn- 
digt det vil være for Forældrene at tage Smaabørnene med 
sig til Alters, da er det en falsk Sentimentalitet, der bør 
tilbagevises, fordi den er uforstandig og kan medføre Fare 
for Børnene ved at sætte deres Phantasi i en Bevægelse, 
som volder Skræk og Uvillie mod Sakramentet. 

Hvor Ligegyldighed eller endog aaben Vantro er til- 
stede, nydes Nadveren uværdigt (1 Kor. 11,27—29). I den 
evangeliske Kirke gjør sig atter her en forskellig Opfattelse 
gældende mellem den reformerte og lutherske Bekendelse. 
Den første, som sætter Sakramentlæren i Forbindelse med 
Prædestinationslæren, fastholder, at kun de Troende, d. e. 
de Udvalgte, modtage Nadverens aandelige Kraft og Næ- 
ring, medens de Vantro og Ligegyldige kun modtage Brød 
og Vin, men Intet mere. Den lutherske Bekendelse der- 
imod fastholder Realpræsensen og som Følge deraf, at de 
Vantro modtage Christi Legem og Blod ligesaa vel som 
de Troende, dog ikke som disse til Velsignelse, men til 
Fordømmelse. Lutherdommen støtter sig her til Pauli 
Ord, at den som uværdig æder Brødet eller drikker Kal- 
ken, vil paadrage sig Skyld overfor Herrens Legem og 
Blod (1 Kor. 11,27: &voyog Forær Tod cøuaTosg za aiuærog 
Tod xveiov) og derfor vil æde og drikke sig selv til Dom 
(V. 29: xoiua éavrø éodier xæt river), fordi han ikke gjør 

tilbørlig Forskel mellem Herrens Legem og Blod, som 
rækkes ham i Brødet og Vinen, og anden dagligdags Spise 
og Drikke. 

Det lutherske Kirkesamfunds Realisme fremtræder med 
særlig Styrke i Nadverlæren, hvor den fastholder i Til- 
sjutning til Indstiftelsesordene og Apostelen Pauli Udtalelse 
den virkelige Nærværelse af Christi Legem og Blod i Nad- 


.veren og afviser derved til den ene Side Romerkirkens 


Materialisme om sandseligt Kød og Blod, som er tilstede 
og kun skjules under Brød og Vin for ikke at forfærde 
de Modtagende — til den anden Side Spiritualismen i den 
reformerte Kirke, der i Nadveren kun ser en symbolsk 
Handling (Zwingli) eller en aandelig Kraft, som udgaar 
fra den i Himlen ophøiede Christus (Calvin). 

Hvad Sakramentets Forvaltning angaar, da maa Ele- 
menterne, Brød og Vin, fastholdes, og hvor f. Ex. Vinen 
skulde mangle, maa den ikke erstattes af Vand, Mælk 
eller anden Drik, men den hellige Handling maa opsættes, 
til Vin kan bringes til Veie. Iøvrigt gjør sig forskellige 
Opfattelser gældende i de forskellige Kirkesamfund om 
Brødets Form — om det skal brydes eller uddeles i mindre 
Stykker som Oblater — om Brødet skal være usyret eller 
syret — om Vinen skal være blandet med Vand eller 
ublandet — om Sakramentet skal modtages knælende eller 
siddende 0. a. Lign. — men Alt dette er uden dogmatisk 
Betydning. Kun maa Romerkirkens Misbrug afvises, naar 
den forholder Lægfolk Vinen og vel nærmest af hierarchiske 


" Grunde kun lader Præsterne drikke den, hvad Augsburger- 

bekendelsen imødegaar i den 22de Artikel (De utraque 
specie). 

Større Betydning har Spørgsmaalet om de Nadver- 
nydende selv skulle tage Brød og Vin (saaledes i den 
reformerte Kirke) eller Præsten skal uddele det til dem 
(den lutherske Kirke). Det sidste bliver det rigtigste, fordi 


H. Scharling: Dogmatik. 29 

der maa sørges for, at Alt gaar sømmeligt til efter Herrens 
Indstiftelse, og En maa bære Ansvaret derfor. Kun i Und- 
tagelsestilfælde, hvor ingen Præst kan findes, f. Ex. Skib- 
brudne paa en øde Kyst eller christne Slaver i Hedninge- 
land, kan Sakramentet uddeles af Lægfolk i Lighed med 
Nøddaaben. Derimod maa de saakaldte Nadverforeninger 
i Norge, hvor kun Lægfolk ere tilstede og selv uddele 
Sakramentet, forkastes som stridende mod luthersk Kirke- 
skik. Heller ikke kan Præstens Selvkommunion billiges: 
den har ganske vist fundet Sted efter Reformationens Ind- 
førelse og er i nyeste Tid atter -blevet tilladt, men den 
hviler paa en Selymodsigelse, thi ligesaa lidt som Præsten 
paa een Gang kan være Prædikant og Tilhører, ligesaa 
lidt kan han paa een Gang være Uddeler og Modtager af 
Sakramentet. Overfor Menigheden vil Præsten ved Selv- 
kommunionen komme i en Særstilling, som peger mere i 
romersk-katholsk end i evangelisk-luthersk Retning. 
Consecrationen foregaar, idet Indstiftelsesordene udtales 
over Brød og Vin. Her som ved Daaben er det Ordet, 
der træder til Elementet og gjør det til et Sakrament. I 
den haarde Strid mellem Kalvinister og Lutheranere have 
de sidste tilføjet Ordet »sande« foran Ordene »Legem« og 
»Blod«. I og for sig er der Intet at sige herimod, da det 
udtrykker den virkelige Mening. Naar man derimod har 
gjort gældende, at Ordet »sande« ikke forekommer i Ind- 
stiftelsesordene, og at man vil have Nadverordene udtalt 
i ordret Overensstemmelse med disse, da maa her erindres 
om, at Indstiftelsesordene ikke lyde ens i de forskellige 
nytestamentlige Beretninger, og at Jesus ikke har fore- 
skrevet nogen bestemt Form, men kun angivet de store, 
Hovedtræk, medens Enkelthederne ere overladte til den 
kirkelige Ordning. løvrigt vil Consecretionen kun gælde 
under Handlingens Udførelse, udenfor denne har den ingen 
Betydning. Hermed forkastes den romerske Lære og Praxis, 

hvorefter Hostien ogsaa efter Sakramentets Nydelse ved- 
bliver at være Christi Legem, som saadant ombæres i fest- 
lige Processioner og bliver Genstand for guddommelig Hyl- 
dest og Tilbedelse. Alt dette forkaster Protestantismen 
som en tom ÅAfgudsdyrkelse, der vil fremkalde religiøs 
Forvirring og taabelig Overtro. 

Forud for Nadvernydelsen er efter vor Kirkes Ordning 
Skriftemaalet og AÅbsolutionen henlagt som en værdig 
Forberedelse ”dertil. Saaledes var det ordnet allerede af 
Reformatorerne (jvfr. Conf. Aug. art. 25: non solet porrigi 
corpus domini nisi antea exploratis et absolutis). Ved Skrifte- 
maalet skal der dog ikke tænkes paa en Opregning af 
alle de enkelte Synder, thi en saadan er forkastet i Be- 
kendelsens ellevte Artikel og erklæret for umulig. Skrifte- 
maalei er derfor ordnet saaledes, at Nadvergæsterne, for- 
inden de modtage Sakrameniet, samles med Præsten, der 
i en kortere Tale minder dem om den hellige Nadvers 
Handling og Betydning, paa det at de maa være værdig 
forberedte til den, og derefter tilsiger hver Enkelt Synds- 
forladelse i Faderens, Sønnens og den Hellig Aands Navn. 
Man har herimod gjort gældende, at det dog ikke er nogen 
egentlig Syndsbekendelse og altsaa heller ikke noget egent- 
ligt Skriftemaal, og derfor tilraadet at lade Absolutionen 
bortfalde (saaledes Martensen i sin Dogmatik & 270, lige- 
ledes H. N. Clausen). Dette er dog en Misforstaaelse, thi 
allerede Tilstedeværelsen er en stiltiende Syndsbekendelse, 
der kræver Absolutionen som sit Svar. Og hvad Absolu- 
tionen angaar, da faar den sin særlige Betydning derved, 
at den tildeles hver Enkelt personlig som et Tilsagn fra 


Conf. Aug. art. 11: De confessione docent, quod absolutio 
privata in ecclesiis retinenda sit, quanquam in confessione non 
sit necessaria omnium delictorum enumeratio, est enim impos- 
sibilis. 

99- 

Gud selv). For alvorsfulde Christne, der tro paa Syndernes 
Forladelse, men ogsaa føle, hvor ofte de forspilde den' ved 
Ukærlighed, Upaalidelighed og Tvivl — før dem vil det 
være en stor Trøst og Husvalelse at modtage denne rent 
umiddelbare og personlige Tilsigelse. Mod alle Saadanne 
vilde det være en stor Uret at lade den bortfalde, og det 
maa derfor bestemt tilraades at beholde Skriftemaal og 
Åbsolution som gammel luthersk Kirkeskik. 


E 
KIRKEN OG MENIGHEDEN. 


Gennem Naademidlerne, Ordet og Sakramenterne, 
virkes Frelsen, men deres Betjening og Forvaltning kræver 
en ordnet Virksomhed, for at de kunne opfylde deres Be- 
stemmelse, og en saadan kræver atter et ordnet Samfund. 
Dette Samfund, der bestaar af dem, som tror paa og be- 
kender Jesus Christus som deres Frelser, kaldes Menig- 
heden (8xx2%066a) eller Kirken (xzvgraxnj scil. 8xx4406a eller, 
hvor det bruges om Kirkebygningen, 07x0oc). 

Menigheden er ikke af menneskelig Oprindelse, idet 
en Flok ligesindede og ligetænkende troende Diseiple skulde 
have sluttet sig sammen, men den er forberedt af Christus 
i hans jordiske Livsvandel ved Ordets Forkyndelse og Sa- 
kramenternes Indstiftelse og stiftet paa guddommelig Vis 
paa Pintsefesten ved den Hellig Aands underfulde Ud- 
gydelse over Apostlene og den tilstedeværende Forsamling 


") Conf. Aug. art. 25: Commemoratur, quod requirat Deus 
fidem, ut absolutioni tanquam voci de coelo sonanti cre- 
damus. 


Den Hellig Aands Gerninger. 439 


af troende Disciple (Ap. G. 2). Nærmere enkelte Bestem- 
melser for Naademidlernes Forvaltning, Kirkens Forfatning 
og Gudstjenestens Ordning har Jesus ikke givet, fordi saa- 
danne vilde føre til en udvortes Bogstavdyrkelse, som 
ihjelslaar, medens Aanden levendegjør (2 Kor. 3,6). Alt 
saadant har han derfor overladt til Menigheden selv i dens 
frie Udvikling under den Hellig Aands Veiledning. 

Kirken er derfor ikke stiftet af menneskelig Villie og 
grundet paa fromme Erindringer om en bortgangen Lærer 
og herved fremkaldte Stemninger og Forsætter om at fast- 
holde hans Lære og følge hans Formaninger og Forskrifter, 
men den er af guddommelig Oprindelse og hører ind under 
hele Frelsesøkonomien; dens Væsen og Virken indtager 
sin historiske Plads mellem Christi Himmelfart og hans 
Tilkommelse og vil derfor bestaa indtil Dagenes Ende. 
Kirken bliver herved Organ for Christi frelsende Virksom- 
hed, idet den forudsætter det Frelsesværk, som han har 
begyndt, og bærer det videre fra Slægt til Slægt og fra 
Folk til Folk indtil Jordens yderste Grænser, dog ikke 
uden ham, men ledet og værnet af ham, idet han selv er 
nærværende i den (Matth. 18,20, 28,20) og meddeler den sin 
Hellig Aand. 

Gjennem Kirken udøver Christus i sin Ophøijielsesstand 
sin Magt og sin Virken baade udefter og indefter, saa at 
den voxer en guddommelig Væxt. Udefter bærer Kirken 
Evangeliet videre og videre frem blandt de Folkeslag, som 
endnu sidde i Hedenskabets Mørke — indefter værner den 
om det skjulte Trosliv i Hjerterne og styrker det gjennem 
Naademidlerne. For at det kan ske i fornøden Fasthed 
og Sikkerhed, maa Kirken eller Menigheden blive et ordnet 


Matth. 18,2: Jesus sagde: Hvor To eller Tre ere forsamlede 
i mit Navn, er jeg midt iblandt dem. 

Matth. 28,%: Se, jeg er med Eder alle Dage indtil Verdens 
Ende. 

Samfund, der har sine bestemte Former, sin faste Lære 
og Bekendelse. Herved faar Kirkesamfundet en dobbelt 
Side: til den ene er den en af Gud indstiftet Frelses- 
Anstalt, der bringer Menneskene Frigjørelse fra Syndens 
Trældom og Opreisning til evigt Liv og Salighed, til den 
anden Side er den et skjult Trosliv i Hjerterne. I den 
første Skikkelse bliver den synlig og kundbar for Alle, i 
den sidste er den skjult for Menneskenes Øine og kan kun 
kendes og dømmes af den alvidende Gud. Men i begge 
Skikkelser er Christus virkende i den, styrer og leder den, 
beskærmer og gjennemtrænger den med sin Hellig Aand. 
I begge Skikkelser betegnes den i Skriften med Navnet 
&xx1m0ia, men i Tidernes Løb have Navnene Kirke og Me- 
nighed faaet en noget forskellig Betydning, saaledes at vi 
ved det første fornemmelig tænke paa Kirken i dens ydre 
Fremtræden med sin faste Ordning og Lære, ved det sidste 
Navn paa de Enkeltes Sammenslutning i fælles Tro og 
Bekendelse. 


SATS 


Kirkens Virksomhed og Væsen. 


Kirken er rent objectivt betragtet Stedet for Christi 
Nærværelse og Organet for hans Virksomhed gjennem 
Ordet og Sakramenterne. Denne er imidlertid ikke ubun- 
den og springende ved pludselige Aabenbaringer og Inspi- 
rationer, men ordnet og fæstnet paa organisk Vis. Kirken 
bliver ved Naademidlerne Redskabet for Christi Virksomhed 
og derigjennem en Frelses-Stiftelse, hvilket i ny Testament 
fremstilles under Billedet af Christi Legem, cøua Xorortov 
(Eph. 1,22—23, 4,16, Kol. 1,18, 1 Kor. 10,17), thi ligesom Men- 
nesket kundgjør sig gjennem sit Legem og dets Virkemidler, 
saaledes kundgjør Christus sig gjennem Kirken og virker 

gjennem den som Mennesket virker gjennem sit Legem. 
Heri ligger fremdeles dette, at ligesom Legemet er en or- 
ganisk Dannelse, saaledes skal ogsaa Menigheden være 
et organiseret Samfund, i hvilket de enkelte Medlemmer 
have deres bestemte Plads og tilsvarende Gerning at ud- 
føre ikke til Kiv og Strid, men til gjensidig Hjælp i 
den indbyrdes Broderkærlighed. Dette Billed udføres nær- 
mere i Rom. 12,48 og 1 Kor. 12,12—27, hvor Apostlen efter- 
viser, at ligesom hver Legemsdel har sin særegne Virk- 
somhed, medens de alle gjensidig støtte og hjælpe hver- 
andre og danne en sluttet Helhed, saaledes skulle ogsaa 
Menighedens enkelte Medlemmer udføre deres Gerning og 
derigjennem underordne sig de Andre, støtte og hjælpe 
hverandre og gjensidig glæde sig med hverandre. Og lige- 
som Hovedet, i hvilket Fornuften og Tænkningen har sit 
Sæde, styrer Legemet og forener alle Lemmer til fælles 
Virksomhed, saaledes bliver Christus Menighedens Hoved, 
mn zepæln (Eph. 4,15, 5,23), fra hvem det ganske Legem 
voxer en guddommelig Væxt (Kol. 5,15), idet det fyldes af 
hans Guddomsherlighed, saa at den bliver hans Fylde 
(7Ancøua), som fylder Alt i Alle (Eph. 1,23). Ja idet Apost- 
len ser bort fra alle de Skrøbeligheder og Mangler, som 
klæbe ved Menigheden, og skuer den i dens ideale Væren, 
kalder han den endog for Christus (1 Kor. 12,12), hvormed 
han dog ikke vil ophæve Forskellen mellem begge, men 
kun med Styrke fremhæve Christi Iboen i Menigheden 
samtidig med hans guddommelige Ophøiethed over den. 
Den samme Tanke udføres under Billedet af et Tempel, 
vaog &eov (1 Kor. 3,16, 2 Kor. 6,16), bygget af levende Stene 
(1 Pet. 2,5), i hvilket Christus er Hovedhjørnestenen, &xQ90- 
yævræioc (Eph. 2,20, Ap. G. 4,11, jvfr. Matth. 21,42, Ps. 118,22). 


1 Kor. 12712: Thi ligesom Legemet er eet og har mange Lem- 
mer, saaledes ogsaa Christus (d. e. Menigheden). 

Disse Billeder vise atter tilbage til Jesu Tale om Vinstok- 
ken og Grenene, hvormed han sammenstiller Forholdet 
mellem sig selv og sine Disciple. Han er selv den bærende 
Livskraft, fra hvilken Væxt og Frugtbarhed udgaar, me- 
dens Disciplene ere de modtagende og slet Intet kunne 
gjøre uden ham. Paa denne indre Sammenleven med ham 
beror dens aandelige Trivsel og Væxt, og ligesom Vinstok- 
kens Grene, der ikke længer modtage Saft og Kraft fra 
den, blive uden Frugt og visne og derfor bortskæres og 
kastes i Ilden, saaledes ville ogsaa de, som ikke blive i 
Livssamfundet med ham, kastes ud og gaa Fortabelsen i 
Møde. : 

Idet Kirken har Forvaltningen af Naademidlerne og 
derved bliver Organet for Christi frelsende Virksomhed, 
er der kun Frelse indenfor den, udenfor Kirken findes 
ingen Frelse (eætra ecclesiam nulla salus), hvad dog kun 
kan siges under den Forudsætning, at der haves den rette 
Forstaaelse af, hvad der skal forstaas ved Kirken. 

Imidlertid er Bestemmelsen af Kirken som Frelses- 
anstalt gjennem Naademidlerne ikke tilstrækkelig til at 
udtømme dens Væsen, den vilde i saa Fald opfaties som 
en Objectivitet uden Hensyn til, om den virkede gjen- 
fødende og helliggjørende paa Menneskenes Hjerter og 
Sindelag. Dette, som er Hovedformaalet for Kirkens Væren 
og Virken, maa nødvendigvis optages i Bestemmelsen af 
dens Væsen for at komme til den fulde Forstaaelse deraf. 
Herved komme vi over til den subjective Side af Kirken, 
nemlig de Mennesker, som ere Gjenstand for Kirkens Virk- 
somhed ved Naademidlernes Forvaltning og under Paa- 
virkningen heraf slutte sig sammen i et ordnet Samfund 
med fælles Tro og Bekendelse. Set fra denne Side bliver 
Kirken de Troendes Samfund eller Menigheden. Troen, 
som sammenknytter dem til Enhed, er ikke blot en al- 
mindelig Tro paa Guds Forsynsstyrelse (saaledes Ratio- 

nalismen), heller ikke en Række mere eller mindre uklare 
religiøse Følelser og Stemninger, men en særegen, bestemt 
udformet Tro, fides specialis, nemlig Troen paa og Beken- 
delsen af Jesus Christus som Guds enbaarne Søn og vor 
Frelser. Heller ikke er de Troendes Samfund en Samling 
af Individer, der som en uordnet Hob færdes mellem hver- 
andre, men en aandelig Organisme, der har sit Livscentrum 
og styrende Hoved i Jesus Christus, som gjennem den 
Hellig Aands Sendelse sammenknytter dem til en levende 
Enhed, Christi Legem, som ovenfor paavist, hvis Lemmer 
blive de Troende, der hver har sin særegne Plads og 
Gerning, svarende til det menneskelige Legems Lemmer 
(1 Kor. 12). Som Christi Lemmer staa de Troende ikke 
blot i Forhold til Christus, som er Hovedet, men ogsaa 
til hverandre i gjensidig Kærlighed, idet Christus forbinder 
dem indbyrdes. Dette Samfundsliv er ideelt og principielt 
set et fuldkomment Kærlighedsliv (Joh. 17,%), som det er 
skildret i den første christne Menighed (Ap. G. 4,32: de 
havde eet Hjerie og eet Sind), medens den historiske 
Virkelighed viser os, at Tvedragt og Splid ikke var ude- 
lukket (jvfr. de apostoliske Breve) — dog trods alt saadant 
splittedes og opløstes Menigheden ikke, men sammen- 
holdtes i fælles Tro og Kærlighed. 

I denne levende Tro og Kærlighed ligger Kirkens 
egentlige Væsen, og hvor den mangler er der trods alle 
ydre Former og al Pomp og Pragt, hvormed de udfoldes, 
ingen sand Kirke, men en Skinkirke, der skjuler over 
aandelig Død. Men paa den anden Side maa det erindres, 
at saadan Tro og Kærlighed fremkaldes ved Naademidler- 
nes, Ordets og Sakramenternes rette Brug og Forvaltning, 
og hvor den fattes, vil det pralende fremviste høie Aands- 
liv snart vise sig at være Sværmeri og Phantasteri, der 


" fører til Forvirring og kirkelig Opløsning. 


Medens disse to Sider af Kirken, objectivt Frelses- 

stiftelsen med Ordet og Sakramenterne, subjectivt de Tro- 
endes Samfund, ideelt set ere uadskillelige, saa vil i det 
virkelige Liv ses, at de træde ud fra hinanden, ja stundom 
gjøres den ene Opfattelse udelukkende gældende. Saaledes 
betragtes Kirken af Romerkirken kun som Frelsesstiftelse, 
oprettet af Jesus Christus, styret af et ordnet Præsteskab 
under Pavens Overhøihed. Vægten lægges her paa den 
ydre Kirkeordning, Hierarchiet med Biskopperne og Paven 
som Overhoved indsat af Christus i hans Apostle med 
Peter i Spidsen og derfra med Indvielse i uafbrudt Række. 
gaaet i Arv fra Slægt til Slægt (successio apostolica). De 
Troendes Samfund træder her ganske tilbage, Troen bliver 
en ofte ganske uforstaaet Fastholden ved Kirkens Lære 
(fides implicita), og Kirken bliver væsentlig set Præste- 
skabet, medens Lægfolket er dette ganske underordnet i 
ubetinget Lydighed, og Kirken træder i Christi Sted som 
Midler mellem Gud og Mennesker. 

I Modsætning til al den Udvorteshed og aandelige Død, 
som heraf fulgte, hævdede Luther 'og i Tilslutning til ham 
den evangeliske Kirke de Troendes Samfund, congregatio 
vere credentium (1 Kor. 14,33: åxxAnota tøv æyiwv), et helligt 
Folk (1 Pet. 2,9: &4voc &yrov), som det allerede er udtalt 
i Daabsbekendelsens tredie Artikel: jeg tror, at der er en 
hellig almindelig Kirke, de Helliges Samfund. Dette er 
Kirkens principielle Bestemmelse, den er som saadan af 
rent aandelig Natur, Trossamfundet i Hjerterne, der sam- 
menknytter Menigheden”). Men da saadan Tro kun virker 
og findes, hvor Naademidlerne, Ordet og Sakramenterne, 
ere tilstede og anvendes paa rette Maade, saa følger deraf, 
at de ere ligesaa nødvendige i Bestemmelsen af Kirkens 
Væsen. Naar Luther og Reformatorerne tage deres Ud- 


=) Apol. Conf. p. 125: Ecclesia est principaliter societas fidei 
et spiritus sancti in cordibus. 

" gangspunkt for Bestemmelsen af Kirkens Væsen subjectivt 


i det aandelige Trossamfund, da var det grundet i den 
historiske Situation, nemlig den herskende Kirkes fuld- 


" stændige Forbigaaelse heraf og rent udvortes Bestemmelse 


af Kirken som det af Gud indsatte Hierarchi. Men at 


" Reformatorerne ingenlunde oversaa Naademidlernes Stilling 


i Kirken, ses af Augsburgerbekendelsen, som i den femte 


" Artikel nævner Ordet og Sakramenterne som dem, der 


virke Troen7),' og i den syvende Artikel omtaler begge 


som medbestemmende af Kirkens Væsen”). 


Medens Romerkirken ensidig hævder Kirken som en 


" Frelsesinstitution, saa findes en Række Opfattelser, der 
| ligesaa ensidig hævder Kirken som de Helliges Samfund, 

"i hvilket Aanden aabenbarer sig umiddelbart uden Naade- 
"midlerne pludselig og uformodet. Saaledes allerede paa 
" Reformationstiden hos Enthusiaster, Anabaptister og Svær- 
| mere, hvilke Luther kalder »Schwarmgeister und himm- 
'lische Propheten« og bekæmper med den største Kraft, 
| fordi han saa, at om de fik Raadighed, vilde de omstyrte 
" Kirken og opløse Alt i vild Forvirring. Senere møde vi 


lignende Retninger, der vel ikke gaa til saadan Yderlighed, 


"men dog ensidig hævde Kirken som de Helliges Samfund. 


| 


| 


Saaledes Pietismen, der sætter sine smaa Konventikler i 


"| Kirkens Sted og kun reddes fra Opløsning ved sin trofaste 
| Bibellæsning, derefter Rationalismen, som ved Kirken for- 
' staar Samfundet af fromme og dydige Mennesker. Videre 
"endnu gaar Methodismen og Nutidens af den stærkt paa- 
| virkede Opvækkelse. Her bliver Individualismen raadende, 


og Kirken opløses i lutter Enkeltpersoner. Vel tales der 


=) Conf. Aug. art. 5: Per verbum et sacramenta tanquam 


| per instrumenta donatur spiritus sanctus, qui fidem efficit. 


2%) C. A. art. 7: Est autem ecclesia congregatio sanctorum, 
in qua evangelium recte docetur, et recte administrantur sacra- 
menta. 

hyppigt om Menigheden, men herved forstaas ikke et 
ordnet Kirkesamfund med fast Lære og Bekendelse og en 
derpaa bygget ordnet Forfatning og Gudstjeneste, men ved 
Menigheden forstaas store Forsamlinger, der samles ikke 
om en fælles Lære og Bekendelse, men om fælles Følelser 
og Stemninger, og hvor man betragter fast Lære og viden- 
skabelig Theologi med Ligegyldighed og Foragt. Løsenet 
bliver her »fri Præst i fri Menighed« d. e. hver Præst 
lærer, hvad der falder ham ind, og hver lille Menighed 
ordner sig paa sin Vis. Vel gaar man ikke her til 
samme Yderlighed som Reformationens »Schwarmgeister 
und himmlische Propheten«, man vil ikke som disse en 
pludselig og voldsom Omstyrtning af Stat og Kirke, men 
Maalet bliver dog det samme, kun at Udviklingen gaar 
langsommere for sig, og hvad der hist søgtes gjennem- 
ført med eet Slag, opnaas her gjennem en Række smaa 
Skridt. 

Det evangelisk-lutherske Kirkesamfunds Stilling bliver 
da nuomstunder den samme som paa Reformationstiden, 
til den ene Side overfor Romerkirkens rent objective ud- 
vortes Kirkebegreb, hvor Alt tilsidst stivner i faste Former 
og døde Ceremonier — til den anden Side overfor Op- 
vækkelsens subjective Individualisme, der opløser Menig- 
heden i lutter Enkeltvillier uden noget sammenknyttende 
Bekendelsens Samfundsbaand, og hvor Kirkebegrebet til- 
sidst faar en saadan Vidde, at baade Jøder og Muhame- 
danere kunne faa en Plads indenfor det. Overfor disse 
vildledende Ensidigheder vil det evangeliske Kirkesamfund 
hævde Menighedens Stilling som de Troendes Samfund og 
Kirkens Stilling som den Frelsesinstitution, hvem Forvalt-. 
ningen af Naademidlerne er betroet, og som for at kunne 
gjøre dette paa rette Maade fæstner sig i en ordnet Forfat- 
ning og Gudstjeneste, dertil fastholder den rette Bekendelse 

og Lære og udformer den i en videnskabelig Theologi paa 
Grundlag af den hellige Skrift og Kirkens Vidnesbyrd. 


8 48. 
Den synlige og usynlige Kirke. 


Forsaavidt vi betragte Kirken under Synspunktet af 
de Troendes Sanfund, er den et indre Samfund i Hjerterne, 
societas fidei in cordibus, og som saadant usynlig for Men- 
neskene. ene kendt af Gud, thi vort Trosliv er skjult for 
Menneskene (Kol. 3,3), ene aabenbart for Gud og kan 
kun dømmes af ham. Derfor bliver Kirkens Tilværelse 
en Gjenstand for vor Tro (jvfr. den tredie Trosartikel: jeg 
tror en hellig christelig Kirke) og kan ikke umiddelbart 
ses eller sandses. Men forsaavidt Kirken er Frelses-Stiftel- 
sen ved Naademidlernes Forvaltning, bliver den synlig og 
aabenbar for Alle, thi disse ere hørlige og synlige Hand- 
linger, ligesom Gudstjenesten, der samler sig om dem som 
Centrum, bliver synlig og hørlig for Alle. Herved sker 
det, at Kirken paa een Gang er usynlig og skjult som 
Hjertesamfundet og tillige aabenlys og kundbar for Alle 
ved Gudstjenesten, dens Lære og Forkyndelse, dens For- 
fatning og det sædelige Liv, som udfolder sig under denne. 
Herved bliver Kirken en synlig og real Samfundsmagt, 
ikke blot en platonisk Stat eller et Ideal, som kun har 
hjemme i Tankernes og Drømmenes Verden>), men en 
Virkelighed, der som Staden paa Bjerget (Matth. 5,14) 
rager op over alt Andet og kan ses viden om. Om denne 
Kirkens dobbelte Væsen have meget forskellige Opfattelser 


Kol. 3,3: Eders Liv er skjult med Christus i Gud. 

”) Neque nos somniamus platonicam civitatem, sed dicimus 
existere hanc ecclesiam, videlicet vere credentes et justos spar- 
søs per totum orbem. Apol. Conf. p. 148. 

gjort sig gældende og megen Misforstaaelse og Forvirring 
er derved bleven udbredt. 

Romerkirken fastholder, at Kirken er den synlige Kirke, 
og afviser al Tale om den usynlige Kirke som Drømmeri 
og Sværmeri. Kirken er her Præsteskabet i al sin Glands 
og Magtfylde. Hvor successio apostolica og den rette Or- 
dination overholdes, der er ogsaa den sande Kirke, synlig 
og aabenbar for Alle. 

I skarp Modsætning hertil holder den reformerte Kirke 
den synlige og den usynlige Kirke ud fra hinanden som 
to forskellige Samfund. Dette er i Samklang med den 
reformerte Kirkes skarpe Adskillelse mellem det Endelige 
og det Uendelige, hvor det første som det Begrænsede ikke 
kan rumme det sidste som det Ubegrænsede (finitum non 
est capax infiniti). Saaledes skelner Zwingli mellem det 
ydre og det indre Ord, kun det sidste, som fæster Rod i 
Hjerterne og kendes som en indre Livserfaring, har Virke- 
kraft. Herved blive Naademidlerne til rent ydre Hand- 
linger og i Følge med dem den synlige Kirke kun et ydre 
Samfund, medens den sande usynlige Kirke er et Tros- 
samfund i Hjerterne. Hos Calvin gjør vel en dybere Op- 
fattelse sig gjældende, men ogsaa her opfattes den usynlige 
og den synlige Kirke som to forskellige Kirker. Kun den 
første er den sande Kirke, der bestaar af de ved Guds 
Forudbestemmelse Udvalgte, alle de Andre ere trøds Ordet 
og Sakramenterne kun en tom Skinkirke. 

Endnu videre gaa Kvækerne og andre Sekterere, hvor 
Sakramenterne bortfalde og med dem den ydre synlige 
Kirke, som kaldes Stenkirken uden Liv og uden Aand, 
hvorfor den bliver Gjenstand for heftige Angreb og bitter. 
Spot. 

Eiendommelig er hos os den grundtvigske Opfattelse 
af den synlige og den usynlige Kirke. Den første, Folke- 
kirken, er en ren borgerlig Indretning i Lighed med Skole- 


Den Hellig Aands Gerninger. 449 


væsen, Postvæsen, Toldvæsen og andre Statsvæsener, og 
den styres derfor af Staten i Lighed med alle disse, den 
usynlige Kirke derimod er Jesu Christi Kirke, der kun 
styres af Christus selv og Intetsomhelst har med Staten 
og den borgerlige Styrelse at gjøre. Hvorledes Forholdet 
skal bestemmes mellem disse to Kirker, derover er der 
stor Uklarhed, og man faar ingen ret Besked herom; kun 
synes det, at man fra grundtvigsk Side stræber hen til 
en praktisk Løsning paa den Vis, at hver enkelt Menig- 
hed er Jesu Christi Kirke og som saadan har fuld Frihed 
til Forkyndelse, Lære og Gudstjenestens Ordning, medens 
den samlede Kirke er en borgerlig Indretning og styres 
som saadan af Staten og dens Myndigheder i Lighed med 
andre Statsinstitutioner. I Virkeligheden ville vi herved 
faa en Dobbeltkirke, som nedentil er en independentistisk 
Frikirke, oventil en bureaukratisk Statskirke. At denne 
Ordning, der i Theorien kan være meget tiltalende, i 
Praxis vil støde paa uovervindelige Vanskeligheder og ende 
i haabløs Forvirring og kirkelig Opløsning, turde være 
indlysende. 

Allervidest gaar dog S. Kierkegaard, som i sine »Øje- 
blikke« ikke nøjes med at kalde den synlige Kirke for en 
død Stenkirke eller en blot og bar borgerlig Indretning, 
men skælder den og hele dens Gudstjeneste, som han 
giver Navnet »den officielle Christendom«, for Løgn og 
Bedrag, og erklærer enhver, som deltager i denne officielle 
Christendom, for medansvarlig i dette skændige Hykleri, 
hvormed man lokker Sjælene bort fra deres sande Frelse. 
Meget muligt, at disse voldsomme Angreb ere fremkaldte 
ved en sygelig Overspændthed, men selve Standpunktet er 
den logiske Konsekvents af hele hans tidligere Tænken, 
hvor han stiller »den Enkelte« overfor Gud i fuldstændig 
Isolation fra alt Menighedssamfund og ganske udenfor Naade- 
midlerne, fordybet i abstract Tænken (se ovenfor S, 4 flg.). 

Overfor alle disse Ensidigheder og deraf følgende Vild- 
farelser fastholder den lutherske Kirke, at den synlige og 
usynlige Kirke ikke ere to forskellige Kirker, men den 
samme Kirke set fra to forskellige Sider. Opgaven bliver 
da den, at det usynlige Trossamfund i Hjerterne mere og 
mere gjennemtrænger den synlige Kirke i dens Ordning 
og Virken, medens det atter faar sin. Næring og Styrke af 
det synlige Kirkesamfund gjennem Naademidlerne, hvis 
Forvaltning er overdraget til det. For at dette kan ske, 
kræves en fælles Ordning af Gudstjenesten og Forfatningen, 
der sammenknytter de enkelte smaa Menigheder til en 
samlet Fælleskirke, dertil en fast Bekendelse og Lære, som 
faar sin nærmere Udvikling og Forklaring i en videnskabe- 
lig Theologi bygget over den hellige Skrift som sit faste 
Grundlag. 


& 49. 
Kirkens ydre Kendemærker. 


Naar Kirken efter sit inderste Væsen, principaliter, 
er det skjulte Trosliv i Hjerterne og som saadant usynlig 
for Menneskene og ei kan kendes og dømmes af dem, saa 
kan den dog ikke vedblive at være saadan, thi Troen 
maa, om den er sand, lægge sig for Dagen i et virksomt 
Kærlighedsliv udefter, og som Frelsesstiftelsen ved Naade- 
midlernes Forvaltning maa Kirken blive synlig og aabenbar 
for Alle. Men nu kunne Ordet og Sakramenterne forkyn- 
des og forvaltes paa forskellig Vis, og paa Grundlag heraf 
danner sig forskellige Kirkesamfund, hvert med sin Op- 
fattelse og Ordning, derfor indbyrdes forskelligt udformede 
og ofte i Strid med hverandre. Heraf reiser sig Spørgs- 
maalet, hvilket af disse Kirkesamfund der er den sande 
Kirke, og dernæst, hvilke ikke blot indre, men ogsaa ydre 


Den Hellig Aands Gerninger. 451 


Kendemærker, som gives herfor. Dette Spørgsmaal staar 
i nærmeste Forhold til Læren om den synlige og usynlige 
Kirke, og de samme Modsætninger møde os atter her. 

Romerkirken, som i Hierarchiet ser den synlige og 
sande Kirke, erklærer som Følge heraf, at Hierarchiet og 
det alene er det sikkre Kendemærke paa den sande Kirke. 
Overalt paa Jorden, hvor der findes et saadant Præsteskab 
indsat af de kirkelige Myndigheder under Bevarelsen af 
successio apostolica og ordineret paa rette Vis, der er ogsaa 
den sande Kirke, til hvilken den fromme Katholik med 
fuld Fortrøstning kan hengive sig i Forvisningen om her 
at finde Frelse og Salighed. I Modsætning hertil ville 
Fortidens og Nutidens Sværmere, som kun ville anerkende 
Aandens usynlige Kirke, ogsaa forkaste alle synlige og 
sandselige Kendemærker paa den sande Kirke og kun finde 
denne i Aandens pludselige Aabenbaringer og den over- 
vældende Magt, hvormed disse fremtræde. Den reformerte 
Kirke, der i Kirken ser Samfundet af de ved Guds Naade 
forudbestemte til Salighed og finder Kendemærket herpaa 
i at føre et helligt og ulasteligt Levnet, vil i et saadant 
finde Kendemærket paa den sande Kirke og derfor lægge 
særlig Vægt paa Kirketugten som det negative Udtryk for 
Kirkens Hellighed. 

Overfor disse Yderligheder og Ensidigheder fastholder 
det lutherske Kirkesamfund, at saa vist som Kirken ikke 
blot er usynlig, men ogsaa synlig, maa den ogsaa have 
bestemte ydre Kendemærker, der kunne borge for dens 
Ægthed. Og disse finder den i de af Jesus indstiftede 
Naademidler, Ordets rette Forkyndelse og Sakramenternes 
rette Forvaltning”). Hvor det finder Sted, vil ogsaa den 


=) Est autem ecclesia congregatio sanctorum, in qua Evan- 
gelium recte docetur, et recte administrantur sacramenta. Conf. 
Aug. art. 7. 
Ecclesia principaliter est societas fidei et spiritus sancti in 
H. Scharling: Dogmatik. 30 

sande Kirke være. Selvfølgelig maa Ordene om en absolut 
og i alle Maader rigtig Forkyndelse og Forvaltning af Sa- 
kramenterne ikke tages i bogstavelig Forstand, thi i saa 
Fald vilde Kirken blive en Utopi, eftersom menneskelig 
Skrøbelighed ogsaa blander sig ind her, men der bør 
tænkes paa en Forkyndelse og Forvaltning, som er i væ- 
sentlig Overensstemmelse med den hellige Skrift. 

Naar de da kaldes den sande Kirkes Kendemærker, 
saa maa der ved disse notæ externæ ecclesiæ ikke tænkes 
paa rent udvortes, livløse Kendemærker som f. Ex. en 
Gade kendes ved det Navn, den har, eller en Soldat ved 
den Uniform, han bærer. Men Ordet og Sakramenterne 
ere Handlinger af Menigheden (rovto rtoreite! Luk. 22,19) og, 
hvor. de øves paa rette Maade, fulde af Aand og Liv, som 
atter fremkalder nyt Liv. Hvor de ere, maa ogsaa Kirken 
være, thi »det er ikke Kirken, som skaber Ordet, men 
Ordet, som skaber Kirken« (Luther). Ordet vil sige Evan- 
geliets Forkyndelse, som Christus har befalet sine Disciple, 
og det er »Kirkens Hovedstykke og ædleste Kendemærke, 
efterdi det var før Sakramenterne« (Luther), og uden Ordet 
vilde Sakramenterne være blotte Ceremonier, ikke livs- 
skabende Realiteter. Derfor maa der vaages over den rette 
Forkyndelse, thi Ordet er Kirkens Hovedvaaben: hvor det 
forkyndes paa rette Maade, vil der altid være nogle Christne, 
thi ligesom Regnen og Sneen ikke vender tom tilbage til 
Skyerne, men vander Jorden og frugtbargjør den, saaledes 
skal heller ikke Guds Ord vende tomt tilbage, men udrette 
Guds Villie og dygtiggjøre Menneskene til at udføre den 
(jvfr. Jes. 55,101) Hvor derimod Evangeliet ikke forkyn- 
des, kan heller ingen Tro være, thi hvorledes kan der | 


cordibus, quæ tamen habet externas notas, ut agnosci possit, 
videlicet puram evangelii doctrinam et administrationem sacra- 
mentorum, consentaneam evangelio Christi. Apol. Conf. p. 144. 

vækkes Tro, naar man ikke faar at vide, hvad det er, der 
skal tros? (Rom. 10,4) Hvor der ikke prædikes, kan der 
heller ingen Tro være, og følgelig heller ingen Menighed, 
og hvor der prædikes rettelig, vil der altid være Nogle, 
som tro, selv om det kun bliver en lille Hob, som kun 
formaar at danne en lille Menighed. 

Efterdi Ordet og Sakramenterne ere særlige og synlige 
Naademidler, uden hvilke Guds Frelse ikke kan blive 
Menneskene til Del, saa blive de ogsaa de eneste sikkre 
Kendemærker paa den sande Kirke. Vel har man ogsaa 
villet opstille andre Kendemærker f. Ex. et helligt Levnet, 
men saadanne kunne skuffe, thi det kan være hyklet; 
endmere gælder dette, hvor man vil opstille visse rent 
udvortes Kendemærker som f. Ex. Kirkegang, store Gaver 
til kirkelige Formaal o. a. Lign.; thi alt saadant kan være 
af en rent udvortes Natur og derfor muligvis blot tilsigte 
at vinde Anseelse og Indflydelse i Samfundslivet. Naar 
Jesus opstiller den indbyrdes Kærlighed som Kendetegn 
for sine Disciple (Joh. 13,35), da er dette sagt som en Be- 
faling (évcoAn zæwvn) d. e. et praktisk, ikke et theoretisk 
Kendemærke: hvor det rette Trossamfund er i Hjerterne, 
vil det kundgjøre sig som sand Broderkærlighed, men et 
saadant vil først findes, hvor Ordet og Sakramenterne 
have virket, thi disses Virken er en Betingelse for, at 
den rette Tro er tilstede, hvoraf atter Broderkærligheden 
tager sit Udspring. En saadan vil ogsaa kunne findes 
blandt Jøder og Hedninge, men derved blive de dog ikke 
til en christen Menighed. 

Som Naademidlerne blive Kendemærket for Kirken, 
saaledes blive de ogsaa Maalestokken for dens indre Ud- 
vikling og Modenhed. Jo renere Guds Ord forkyndes i 


Rom. 10,4: Hvorledes skulle de tro paa ham, om hvem de 
ikke have hørt? men hvorledes skulle de høre, om Ingen prædiker ? 
30% 


454 Den Hellig Aands Gerninger. 


Tilslutning til det apostoliske Vidnesbyrd og med jo større 
Alvor og Dybde i Opfattelsen, medens Sakramenterne for- 
valtes i Overensstemmelse med Herrens Indstiftelse — der 
vil det være sikkre Kendemærker paa, at et saadant Kirke- 
samfund er tilstede og virker med rig Velsignelse. Hvor 
derimod Guds Ord blandes med menneskelige Traditioner 
og med alskens Legender og Fabler, eller hvor Guds Ord 
og den hellige Skrift maa vige Pladsen for selvlavede 
Aabenbaringer og saakaldte personlige Livserfaringer, hvor 
Sakramenterne skydes til Side som blotte Ceremonier uden 
reale Naadevirkninger — der vil alt Saadant være et sik- 
kert Tegn paa, at Kirken er i Forfald og Menighedslivet 
i Opløsning. 


8 50. 
Den levende Menighed og den blandede Kirke. 


Da Kirken har visse udvortes Kendemærker, kan det 
hændes, at Nogle smykke sig med disse uden at have det 
tilsvarende indre Sind. Heller ikke virke Ordet og Sakra- 
menterne med magisk tvingende Kraft, men forudsætte en 
imødekommende Modtagelighed, saa at hvo der haard- 
nakket vil modsætte sig, kan unddrage sig deres Virk- 
ninger, medens Andre vel have Villighed til at modtage 
Guds Ord, men mangle Klarhed og Forstaaelse, hvoraf 
atter kan følge Mangel paa Fasthed til at modstaa Fristel- 
serne. Herved fremkommer indenfor Menigheden forskel- 
lige Udviklingstrin eller Klasser. Med Hensyn til de sidst-” 
nævnte fremkommer Modsætningen mellem de Stærke og 
de Svage (Rom. 14. Cap.), forsaavidt der ses paa den 
større eller mindre Villieskraft, der lægges for Dagen overfor 
Fristelser eller vanskelige Livsforhold — eller mellem Voxne 
og Børn (1 Kor. 3,2, Hebr. 5,12—14), hvor Forskellen frem- 

kaldes ved den større eller ringere Aandsmodenhed, som 
lægges for Dagen. Alle disse ere dog sande Medlemmer 
af Menigheden, og der tør her haabes paa en fremskridende 
Udvikling, saa at de Svage gjennem Livets Erfaringer og 
Kampe efterhaanden blive stærke og Børnene blive ikke 
blot legemlig, men ogsaa aandelig voxne. Ved Siden af 
denne Forskel, som efterhaanden kan hæves, er der en 
— langt skarpere og dybere Forskel, nemlig mellem de sande 
Troende, som' trofast arbeide paa deres Helliggjørelse, og 
paa den anden Side de Ligegyldige og Verdslige, som 
rent udvortes bevare de kirkelige Former, men i deres 
Hjerter staa fremmede overfor Kirketroen. Endelig have 
vi dem, som ganske benægte den religiøse Tro og grove- 
ligt overtræde Guds Bud, men dog lægge en Fernis af 
Fromhed og Hellighed over deres Adfærd og Tale, som 
virker betagende paa de mindre Klartskuende — det er 
Hyklerne og de skjulte Fornægtere. De to sidste Klasser 
tilhøre kun Kirken paa rent udvortes Vis, men staa frem- 
mede eller endog fjendtlige overfor Kirkens indre Liv, Tros- 
samfundet i Hjerterne, og derfor i Virkeligheden udenfor 
Kirken trods al ydre Glands, de ere døde Lemmer paa 
Christi Legem, som er Kirken. I Jesu Taler fremstilles 
de under forskellige Billeder: som de visne Grene paa 
Vinstokken, der er Christus (Joh. 15,1 flg.), de ubrugelige 
Fisk, som ere fangede i Voddet og atter kastes ud (Matth. 
13,47—48), Klinten blandt Hveden (Matth. 13,4 flg.). Naar 
Jesus her kun opstiller to Kredse, de fromme Troende og 
de aabenbare Vantro, men ikke omtaler de Tvyivlende og 
Ligegyldige, da er det, fordi han ser principielt og absolut 
paa Forholdene og intet Hensyn tager til de relative Mel- 
lembestemmelser. Med hans Udtalelser kan jævnføres 
Skildringen af Forholdene i Menighederne i de apostoliske 
og de apokalyptiske Breve, hvor vi indføres i Virkelig- 
heden og derfor de relative Mellembestemmelser medtages. 

Herved opstaar Spørgsmaalet, hvorledes Forholdet skal 
bestemmes mellem Menighedens sande Medlemmer og disse 
falske Skinchristne. Romerkirken kommer let over Spørgs- 
maalet, thi for den har kun den synlige Kirke Virkelighed, 
medens Kirken som usynlig erklæres for et Drømmebilled, 
hvoraf følger, at Alle, som ikke forsætlig ere opsætsige 
mod Kirkens Myndighed eller udskille sig fra den eller ere 
udstødte af den ved Banlysning og Fordømmelse, ere Kir- 
kens sande Medlemmer. Hvorledes iøvrigt deres Trosliv 
er, om dette er sandt eller fremhyklet, er ligegyldigt, saa- 
længe de kun vise Lydighed mod Kirkens Lære og følge 
dens Bud. For Reformatorerne derimod, som satte Kir- 
kens inderste Væsen principaliter i det skjulte Trosliv i 
Hjerterne, maatte Sagen stille sig anderledes. De ind- 
rømme, at der i Menigheden findes mange Hyklere og 
slette Mennesker, men da kun Gud kan se og dømme 
Hjertelaget, maa de medregnes til Menigheden, ja endog 
forvalte Naademidlerne, saalænge de ikke ved aabenlys 
slet Vandel eller erklæret Vantro og Fornægtelse vække 
Forargelse”). 

Paa Grundlag heraf opstille de senere Dogmatikere 
Adskillelsen mellem Kirken i egentlig Forstand (ecclesia 
proprie dicta) og Kirken i videre Forstand (ecclesia late 
dicta). Ved den første skal der forstaas de sande Troende, 
ved den sidste hele den samlede Menighed. Denne Ad- 
skillelse maa dog ikke sammenstilles med Betegnelsen af 
den synlige og den usynlige Kirke, thi derved udtrykkes, 
som ovenfor paavist, to Sider af den samme Kirke, medens 
der ved de nævnte Udtryk maa tænkes paa en Del af 
Menigheden, de sande Christne, og paa hele Menigheden, 
saavel de virkeligt Troende som de blotte Navnechristne. 


”) Conf. Aug. art. 8: — — quum in hac vita multi hypo- 
critæ et mali admixti sint, licet uti sacramentis, quæ per malos 
administrantur. 


. 

En dybere Betragtning vil dog vise os, at der mellem disse 
to Kredse staar en tredie, som bestaar af de Tvivlende og 
de Usikkre, som ideligt glide frem og tilbage mellem de 
to første Kredse og ikke kunne faa et sikkert Standpunkt. 
De danne herved Overgangen mellem de to førstnævnte 
Kredse, saaledes at en skarp Adskillelse mellem dem ikke 
lader sig gjennemføre, thi alle tre kunne være delagtige 
i Naademidlernes Forvaltning og Nydelse, altsaa have 
Kirkens ydre Kendemærker, men kun Gud, der alene kan 
se Sindelag og Hjerter, kan dømme om, til hvilken Kreds 
de enkelt Medlemmer høre. 

I nyere og nyeste Tid har navnlig Opvækkelsen ind- 
ført Benævnelsen: den levende Menighed, for dermed at 
betegne Samfundet af de sande Troende i Modsætning til 
de Ligegyldige og de ligefrem Vantro, der slutte sig til 
Kirken, men kun staa i et udvortes Forhold til den. 
Navnet er godt og træffende, men derimod den praktiske 
Anvendelse, som gjøres deraf, forkastelig. For det Første 
overses ganske den Mellemklasse, som danner sig mellem 
de Troende og de Vantro, og Menigheden deles i to Kredse, 
der staa ligesaa skarpt overfor hinanden som Lys og Mørke; 
man ser derved ganske skævt paa de bestaaende Forhold. 
Dernæst overses, at Adskillelsen meliem Troende og Ikke- 
Troende kan ingen Anden end Gud drage, efterdi han 
alene er Hjertekenderen (6 zægdroyrøornc, Ap. G. 1,2%, 15,8). 
I Mangel af disse indre Kendemærker, som kun Gud ser, 
opstilles visse ydre Kendemærker, hvorpaa Medlemmerne 
af den levende Menighed skulle kendes, saasom visse gude- 
lige Talemaader, eller visse i Øjne faldende fromme Hand- 
linger som Gaver til at bygge Kirker og Menighedshuse, 
flittige Besøg i opbyggelige Forsamlinger og saakaldte Hel- 
liggjørelsesmøder, hvoraf det strax skal kunne ses, hvem 
der hører med til den levende Menighed. Man bliver ikke 
staaende herved, man gjør det ligefrem til en Pligt for de 

Hellige at holde Dom over dem, som ikke have disse ydre 
Kendemærker, og som derfor skulle stemples som Vantro 
og døde Lemmer paa Christi Legem. Saaledes sker det, 
at Opvækkelsen, der var begyndt i Inderlighed og oprigtig 
Fromhed, mere og mere føres over i en kras Udvorteshed 
og tilsidst ender i Pharisæer-Hellighed og Hovmod. Mærke- 
ligt nok er det, at medens Benævnelsen Hyklere, &rroxesrær, 
hyppigt anvendes saavel i Skriften som i de lutherske 
Bekendelsesskrifter, hvor der udtales en skarp Dom over 
dem, saa er dette Ord nu næsten ganske forsvundet, idet 
man gaar ud fra, at hvor der føres gudelig Tale, der er 
ogsaa sand Hellighed tilstede, medens det overses, at lige- 
som de Verdslige i deres Hjerter ikke altid ere saa ugude- 
lige, som deres Tale lyder, saaledes ere de Fromme heller 
ikke altid saa fromme i deres Hjerter, som deres Tale 
lyder. ; 

Al denne Udvorteshed og deraf følgende Selvretfærdig- 
hed og Dømmesyge maa derfor afvises som stridende mod 
Christi Kirkes sande Væsen. Ved den levende Menighed 
forstaa vi de sande Troende, de Helliges Samfund, men 
for disse gives ingen ydre Kendemærker, de kunne derfor 
kun kendes og dømmes af Gud. Naar vi derfor overfor 
den levende Menighed stille den blandede Kirke, da maa 
det ikke forstaas om to forskellige Samfund, der stilles 
overfor hinanden, men det første Navn gælder kun en 
Del af Kirken, de sande Troende, medens det sidste om- 
fatter hele Menigheden, hvor Troende og Vantro og Tvivlere 
findes blandede mellem hverandre. Adskillelsen mellem 
den levende Menighed og den blandede Kirke lader sig 
derfor ikke gjennemføre ved ydre Kendemærker, hvorefter 
den første stilles udenfor den sidste, men kan kun be- 
tragtes som en logisk Adskillelse, hvorefter den levende 
Menighed som Kirken i snævrere Forstand falder indenfor 
den blandede Kirke, som er Kirken i videre Forstand, der 

omfatter alle dens Medlemmer uden Hensyn til, om de 
ere levende Troende eller blotte Navnechristne. Adskillel- 
sen mellem disse kan ikke gjøres ved Hjælp af ydre Kende- 
mærker, efterdi Kirken i sin dybeste Grund er Trossam- 
fundet i Hjerterne (Conf. Aug. art. 8: proprie est societas 
fidei in cordibus), men om dettes Sandhed kan kun den 
alvidende Gud dømme, medens den er umulig at gjen- 
nemføre for Mennesker og her kun vil føre til Selvret- 
færdighed og Hykleri. I denne Sammenslutning af den 
levende Menighed og den blandede Kirke maa Kirkesam- 
fundet finde sig, saalænge den er den stridende Kirke her 
paa Jorden. En virkelig og for alle kundgjort Adskillelse 
mellem de sande Troende og de Skinchristne vil først 
kunne finde Sted i det Hinsides, hvor den store Dommer 
selv vil foretage den ikke efter, hvad de Enkelte synes 
eller bilde sig ind at være, men efter hvad de virkelig ere. 
Naar den christne Menighed, saalænge den er i Timelig- 
heden, maa finde sig i den blandede Kirkes Vilkaar, hvor 
Troende, Tvivlende og Vantro bo Side om Side, saa stiller 
Sagen sig anderledes, hvor Synd og Vantro træder aaben- 
lyst frem snart i skamløs Letsindighed, snart i fræk Trods 
og Haan. Da bliver det Menighedens Sag at træde op 
herimod og gjennem en fast Kirketugt at fjerne dem, 
der vække aabenbar Forargelse, indtil de vise Anger og 
Omvendelse, og først derefter atter optage dem i Menig- 
heden (Matth. 18;15—17 jvfr. 1 Kor. 5,3—5, 2 Kor. 2,6—8). 
Imidlertid volder de ændrede Tider Hindringer for 
Udøvelsen af saadan Kirketugt. Paa den ene Side ere 
Sæderne blevne mildere, saa at aabenbar Vold og Raahed 
som Mord, Røveri, Drukkenskab og lignende grove Synder 
nu ere sjældnere end i ældre mere udannede Tider, og 
hvor saadant har fundet Sted, vil den Skyldige selv holde 
sig borte .fra Gudstjenesten og de kirkelige Handlinger. 
Kirketugten vil derfor nærmest antage en videre Form og 

udøves gjennem christelig Prædiken og Sjælesorg, hvor al for- 
argelig uchristelig Tale og Adfærd paatales og tilrettevises>), 
samt ved at holde saadanne grove Syndere og aabenbare 
Fornægtere, som ikke vise Anger, borte fra Sakramenterne. 

Paa anden Maade vil der kunne blive Tale om Skils- 
misse eller Udtræden af det bestaaende Kirkesamfund, 
hvor en grundforskellig Opfattelse af Læren eller Livs- 
førelsen og en heraf følgende Forskel i Forkyndelsen lidt 
efter lidt har udviklet sig. Her kan da et nyt Samfund 
udskille sig fra det tidligere og danne en selvstændig 
Menighed. Dog maa en saadan Udtræden undgaas saa 
længe som muligt og vil først blive berettiget, hvor længere 
Forhandlinger have fundet Sted og vist sig frugtesløse, 
eller hvor der af det bestaaende Samfund øves Vold eller 
Tvang mod de anderledes Tænkende, og disse herved nødes 
til en Udtrædelse for at vinde den aandelige Frihed og 
Selvstændighed, hvorpaa de have et retmæssigt Krav som 
nødvendig Betingelse for, at deres Trosliv kan udvikle sig 
i Aand og Sandhed. 


S 57. 
Kirkelige Væsensbestemmelser. 


Kirken udfolder sit Væsen gjennem visse nærmere 
Bestemmelser eller Egenskaber, hvilke give en fyldigere 
Forstaaelse af den. Deres Antal er ubestemmeligt, som 
Livets Mangfoldighed er det, men vi fremdrage heraf kun 
et ringe Antal, som maa siges at være grundbestemmende, 
og som tildrager sig vor særlige Opmærksomhed, fordi de 
i de to store Kirkesamfund opfattes paa modsat Maade og 
derfor kræver en nærmere Forklaring. 

Som Hovedbestemmelser ved Kirken nævne vi da, at 


") Nærmere om Kirketugten se Christelig Sædelære & 67. 

den er een, hellig, almindelig og apostolisk. I absolut 
Forstand gælde de kun den sande ideale Kirke, men da 
denne er medindesluttet i den virkelige bestaaende Kirke, 
kunne de ogsaa ved en Medunderforstaaen (per synecdochen) 
overføres paa den bestaaende Kirke. 

Her maa da først nævnes Kirkens Enhed. Kirken 
er een, fordi dens Hoved, Christus, er een, og fordi den 
selv er Christi Legem og som saadan kun kan være een 
med een Daab og een Tro (Eph. 4,46, jvfr. Joh. 17,22—23, 
1 Kor. 12,13, Gal. 3,28). Den er ikke blot een, men ogsaa 
den eneste Frelses-Stiftelse (Gal. 1,8) og vil derfor aldrig 
blive afløst af nogen anden saadan. Enheden vil have sin 
faste Grund i den christelige Bekendelse af Troen paa den 
treenige Gud og i Daaben og Nadveren, altsaa de af Herren 
indstiftede Naademidlers Forvalining. Ved Siden af denne 
Enhed i det Grundvæsenilige kan der være mange For- 
skelligheder i de ydre Skikke og Ceremonier, i Gudstjene- 
stens og Kirkeforfatningens Ordning, uden at derved En- 
heden ophæves”). Ogsaa vil der indenfor Kirkens Enhed 
kunne danne sig forskellige Partikularkirker eller Særkirker 
med forskellig Bekendelse og Lære, hvilket dels kan skyl- 
des Afstand i Rum og Tid, som udelukker en nærmere 
Forbindelse og deraf følgende Forstaaelse, dels de forskel- 
lige Nationaliteter, der udforme deres Folkekirker paa en 
til hine svarende forskellig Maade, dels endelig den men- 
neskelige Syndighed, der lægger sig for Dagen i Uenighed 
og Stridssyge og Ufordragelighed, som atter fremkalder 
Splittelse og bittre Stridigheder. 


Eph. 4,4—6: Eet Legem og een Aand, ligesom I ogsaa ere 
kaldede til eet Haab i Eders Kald; een Herre, een Tro, een Daab. 

=) Conf. Aug. art. 7: Ad veram unitatem ecclesiae satis est 
consentire de doctrina Evangelii et administratione sacramento- 
rum. Nec necesse est ubique esse similes traditiones humanas seu 
ritus aut ceremonias ab hominibus institutas. 


462 Den Hellig Aands Gerninger. 


I nøje Forbindelse med Kirkens Enhed staar dens 
Almindelighed eller Katholicitet. Det sidste Navn 
bruges saavel med Hensyn til Rummet om den sande 
Kirke, der skal udbredes over den hele Jord (xa% ddgjv 
ymv — deraf Navnet) — som med Hensyn til Tiden om 
Kirken, der til enhver Tid fastholder den samme Lære og 
Bekendelse, modsat Hæretikerne, der idelig skifte Lære og 
komme med nye Paafund. Som almindelig er Kirken ikke 
bunden til noget Land eller noget enkelt Folk, men hen- 
vender sig til alle Folkeslag (Matth. 28,19: ædvre T& Fåvn 
— Joh. 4,1—2%, Ap. G. 10,35). 

Endvidere er Kirken apostolisk, hvormed siges, at 
den er bygget paa Apostlenes Lære og Forkyndelse, som 
den er meddelt i de nytestamentlige Skrifter med de gam- 
meltestamentlige Prophetier som Forudsætning og Christus 
som bærende Grundvold (Eph. 2,20). Hertil slutter sig 
Kirkens Ufeilbarhed i alt det Væsentlige, saalænge den 
bygger paa Jesu Christi og Apostlenes Forkyndelse, hvilket 
ikke udelukker, at Feiltagelser i det Enkelte kunne finde 
Sted saavel i dens Lære og Forkyndelse som i dens kirke- 
lige Ordning, men saadanne ville dog atter kunne rettes 
ved en fornyet og grundigere Undersøgelse af de hellige 
Skrifter. 

Endelig er Kirken principiel set hellig, fordi Christus 
er dens Hoved og helliger den (Joh. 17,19), og den Hellig- 
aand virker i den og veileder den, medens den som hellig 
er udsondret af den vanhellige Verden til at være Guds 
Eiendom. Kirken er hellig efter sit Princip og sin hellig- 


Eph. 2,%: I ere opbyggede paa Apostlenes og Propheternes 
Grundvold, medens Jesus Christus selv er Hovedhjørnestenen. 

Joh. 17,18: Jesus sagde: Jeg helliger mig selv for dem (Di- 
sciplene), paa det at ogsaa de skulle være helligede i Sandheden. 

1 Pet. 2,: I ere en udvalgt Slægt, et helligt Folk, et Folk til 
(Guds) Eiendom, at I skulle forkynde hans Dyder, som kaldte 
Eder fra Mørket til sit herlige Lys. 


rr 

gjørende Virksomhed, men det udelukker ikke, at den i 
Virkeligheden er underkastet megen Skrøbelighed og megen 
Brøst saavel ved dens Virksomhed som ved dens Medlem- 
mer; det maa da ogsaa erindres, at den som den blandede 
Kirke i sig rummer mange skinhellige og slette Mennesker, 
som kun i det Ydre tilhører den, men i deres Hjerter staa 
fremmede for, ja ofte ligefrem fjendske mod dens Forkyn- 
delse og Virksomhed. Men trods alt dette er det dog fra 
Kirken, at al sand Helliggjørelse saavel af de Enkelte som 
af hele Samfundet udgaar, medens alle Humanitets- og 
Culturbestræbelser for at højne Menneskeslægten, der stille 
sig udenfor Kirken og dens Forkyndelse, vise sig i Tidens 
Løb at være virkningsløse og nedbrydende overfor Sam- 
fundet. 

Det kunde synes, som om Kirkens Enhed og Katho- 
licitet staar i Strid med den bestaaende Virkelighed, der 
viser os Kirken spaltet i forskellige snart store Kirkesam- 
fund snart smaa Partier, der alle kriges indbyrdes med 
stor Heftighed og gjensidig beskylde hinanden for at føre 
falsk Lære og være affaldne fra den sande christne Tro. 
Her maa dog erindres om den almindelige menneskelige 
Syndighed, der ogsaa vil gjøre sig gældende her og netop 
med desto større Lidenskabelighed, jo dybere og helligere 
de Interesser ere, hvorom der kæmpes. Men dernæst maa 
ogsaa erindres, at der under al Striden og Splittelsen ere 
visse bærende Grundtanker og hellige Handlinger, som 
skiller de paagældende indbyrdes kæmpende Samfund fra 
alle andre Religionssamfund og sammenknytter dem til 
Enhed. Som saadanne forenende Grundtanker maa nævnes 
Troen paa den treenige Gud, Christi Guddommelighed og 
hans forløsende og forsonende Frelsergerning, og som til- 
svarende hellige Handlinger maa nævnes Daab og Nadver. 
Hvor saadan Tro og Bekendelse er tilstede, hvor Guds 
Ord forkyndes derefter og Sakramenterne forvaltes, der er 

ogsaa den ene, almindelige, hellige Kirke, og det vil være 
aabenlyst for Alle, at her er den christne Kirke klar og 
synlig i sin Forskel fra jødiske, muhamedanske og heden- 
ske Religionssamfund. 

Hvor derimod fremkommer en bevidst og klar Fornæg- 
telse af dette Fælleschristelige, der møde vi Sektvæsenet. 
Eiendommelig for dette er, at det vil gjøre et enkelt under- 
ordnet Punkt i Kirkens Lære, Forfatning eller gudstjenst- 
lige Ordning til det Væsentlige og Centrale i Christendom- 
men, og at det i det Hele har Tilbøielighed til at sætte 
sine subjective vilkaarlige Indfald istedenfor Kirkelærens 
faste Objectivitet. Kendemærket for Sekterne bliver blandt 
Andet dette, at de kun formaa at danne Partier med en 
mere eller mindre indskrænket Opfattelse, medens de store 
Kirkesamfund med det videre Syn udvikle sig til Folke- 
kirker og blive herskende Culturmagter. 

Den ene almindelige Kirke har altsaa delt sig i en 
Række større og mindre Samfund. Forskellige velmente 
Forsøg ere gjorte paa at samle disse i en omfattende Fælles- 
kirke, som Tilfældet var i de første AÅarhundreder. Disse 
Forsøg have dog ikke havt Held med sig og bero paa en 
Misforstaaelse. De have da ogsaa, hvor man har bragt 
dem i Anvendelse, virket i modsat Retning og gjort Ad- 
skillelsen endnu stærkere (saaledes Unionen i Preussen 
mellem Lutheraner og Reformerte). Paa en Sammenslut- 
ning mellem den katholske og evangeliske Kirke vil ikke 
kunne tænkes, saalænge den første hævder sit Hierarchi 
og sin Magistilling og i Kraft heraf fordrer en ubetinget 
Underkastelse, og der er ingen Udsigt til, at den vil op- 
give dette Krav. Og hvad de særlige evangeliske Kirke- 
samfund angaar, da ere disse sammenvoxede med de for- 
skellige Nationaliteter og deres hele Udvikling og have 
derved historisk fæstnet sig og faaet en bestemt Skikkelse, 
som de hverken kunne eller ville opgive. Det er da 

heller ikke nødvendigt, tvertimod kunne disse forskellige 
individuelle Former fremkalde en rigere Udvikling ved 
indbyrdes Samkvem. Hvad der skal fastholdes, er den 
ideale Bevidsthed om, at bag alle de særskilte større og 
mindre Særkirker staar den ene, sande, almindelige Kirke 
med den fælles Bekendelse af Troen paa den treenige Gud 
og paa Jesus Christus som Menneskeslægtens Frelser og 
Forløser. 

Hvor langt skal denne ideale Bevidsthed om Fælles- 
kirken række? kan der spørges. Herpaa maa svares: saa 
langt som Kirkens ydre Kendemærker, Guds Ords For- 
kyndelse og Sakramenternes Forvaltning, rækker. Og selv 
hvor Vildfarelser og Forvanskning heraf finder Sted som 
i Romerkirken, maa Bevidstheden om det fælles christelige 
Trossamfund være tilstede. Men fast afstukne Grænser 
kunne ikke sættes, fordi vi her ere paa et aandeligt Om- 
raade, hvor rent udvortes Grænser ikke kunne drages. 
Selv hvor Treenigheden fornægtes som af Unitarierne, 
eller Sakramenterne forkastes som af Kvækerne, kan der 
alligevel findes en dyb og inderlig Kærlighed til Frelserens 
Person, som lægger sig for Dagen i Kærlighedsgerninger 
mod Næsten. Vi kunne derfor ikke nægte saadanne det 
christne Brodernavn, om vi end maa betragte dem som 
staaende i Kirkens yderste Grænseskel. 

De forskellige større og mindre særlige Kirkesamfund 
kunne da ses som høiere eller lavere Trin i christelig 
Forkyndelse og Forstaaelse. Jo renere Ordet forkyndes 
og Sakramenterne forvaltes, desto højere staar et saadant 
Kirkesamfund, men sand og falsk blive her relative Be- 
greber, thi absolut sandt eller absolut falsk er intet af de 
bestaaende Kirkesamfund: det lutherske Kirkesamfund er 
ligesaa lidt absolut sandt og rigtigt i sin Lære og Forkyn- 
delse, som Romerkirken er absolut falsk, og ligesaa vel 
som det maa erkendes, at det første ikke rummer lutter 

sande Christne, ligesaa vist maa det indrømmes, at Romer- i 
kirken trods dens Vildfarelser tæller mangfoldige inderligt É 
troende og offervillige Christne i sin Midte. Men paa den 
anden Side have vi Ret til at hævde, at af de bestaaende j 
Kirkesamfund er det evangelisk-lutherske det, som i sin ; 
Forkyndelse kommer den apostoliske og Jesu egen For- ' 
kyndelse nærmest, hvad der lader sig paavise af de ny- ” 
testamentlige Skrifter, og det er i Overbevisningen herom, 
at vi blive i dette Samfund og ikke ville forlade det. ( 
Romerkirken fastholder de ovennævnte kirkelige Væ- 
sensbestemmelser, men som den opfatter Kirken rent ud- 
vortes, saaledes ogsaa disse Bestemmelser. Den udleder 
dem af Hierarchiet med Paven og Biskopperne i Spidsen 
og betragter dem som kun gældende den. Kun en 
Kirke er den ene sande, medens alle andre Kirkesamfan dl 
betragtes som staaende udenfor Kirken. Den er den ene | 
Kirke, fordi den i alle Folkeslag rundt om paa Jorden " 
overalt har den samme Gudstjeneste, den samme Forfatning ; 
og den samme Lære. Og kun den kan i Sandhed siges å 
at være apostolisk, fordi den har bevaret den apostoliske ' 
Rækkefølge, successio apostolica, helt op til Apostlene og ” 
Christus selv. Endelig er den hellig og ufeilbar, fordi den j 
udøver de hellige Handlinger og Christus har betroet den É 
sine Sakramenter, og den kan ikke feile, fordi den Hellig 
Aand stadig veileder den gjennem Paven og Biskopperne. 
Nogen Ændring i dens theologiske Lære, som den er frem- 
sat i dens Bekendelsesskrifter, kan derfor ikke finde Sted, ” 
uden forsaavidt de enkelte Lærebestemmelser kunne faa 
en skarpere Udformning ved nye Kirkeforsamlinger under 
Pavens og den Helligaands Veiledning og Styrelse. Saa- i 
ledes stiller Romerkirken sig fast og urokket af alle An- ” 
i 


rele 


greb, og kun indenfor dens faste Borg kan der vindes ” 
Frelse og Salighed, kun om den gælder Sætningen: eætra 
ecclesiam nulla salus. ) 


| 

Det er en Selvfølge, at disse Paastande paa det Nøie- 
ste ere knyttede til Romerkirkens rent udvortes Kirke- 
begreb og dets Virkeliggjørelse i Præsteskabet med Biskop- 
perne og Paven i Spidsen. Fra Protestantismens Side vil 
en Gjendrivelse af det romerske Kirkebegreb kun ske gjen- 
nem en Paavisning af dets historiske øg dogmatiske 
Uholdbarhed. 


&SEB2: 
Det kirkelige Embede. 


I den gamle Pagt var en særlig Præstestand indstiftet, 
der med Ypperstepræsten i Spidsen frembragte de fore- 
skrevne Offre til Gud saavel for de Enkelte som for hele 
Folket, særlig paa den store Forsoningsfest. De skulde 
være af Aarons Slægt (2 Mos. 28,1), forestaa Gudstjenesten og 
bleve herved Midlere mellem Gud og Folket. Ved Jesu 
Forsoningsdød for hele Menneskeslægten bleve alle Offre 
afskaffede og dermed ogsaa det israelitiske Præsteskab op- 
hævet i den nystiftede christne Menighed. 

I dets Sted træder det almindelige Præstedømme, 
hvilket vil sige, at hvert enkelt Medlem kan med Paakal- 
delsens og Bønnens aandelige Offer træde frem for Gud 
uden Formidling af nogen særlig Præstestand.  Naade- 
midlernes Forvaltning, gjennem hvilke Frelsen formidles, 
er af Christus overgivet til hele Menigheden, og saaledes 
blive alle dens Medlemmer Præster overfor Gud, og Me- 
nigheden bliver et Folk af Præster, et kongeligt Præsteskab 
(1 Pet. 2,9: £x0fÅerov iegpærevue jvfr. Joh. Aab. 1,6). Set 
fra dette ideal-religiøse Synspunkt skal der hverken være 


Joh. Aab. 1,6: Christus har gjort os til et Kongerige, til 
Præster for hans Gud og Fader. 
H. Scharling: Dogmatik. 31 

Præst eller Lærer eller Veileder (Matth. 23,8, 10), men Gud 
vil selv drage Menneskene til sig uden Formidling af noget 
Præsteskab (Joh. 6,45). Christus har herved overdraget 
Naademidlernes Forvaltning til Menigheden og dermed vil 
hvert enkelt af dens Medlemmer have Ret til at forkynde 
Guds Ord og uddele Sakramenterne. 

Hvor sand og berettiget denne Betragtning end er, vil 
den dog vise sig uholdbar overfor Virkeligheden. Her vil 
nemlig Synden, hvis Virkninger kendes ogsaa indenfor 
Menigheden, lægge Hindringer i Veien ved at fremkalde 
Uorden og Forvirring, og, som Apostelen minder om, er 
Gud ikke Forvirringens men Fredens Gud (1 Kor. 14,383). 
En saadan Forvirring vilde opstaa, om Alle vilde tilrane 
sig Ordets Forkyndelse, eller ogsaa kunde det Modsatte 
indtræde, at Ingen vilde tage Ordet, men ydmygt træde 
tilbage, for at en Værdigere kunde træde frem, hvoraf 
Følgen vilde blive en almindelig Taushed. Allerede af 
denne Grund vil det blive nødvendigt, at en bestemt Ord- 
ning indføres, saaledes at Gudstjenesten ledes af visse be- ” 
stemte Personer, til hvem Menigheden har overdraget dette 
Hverv. Men endvidere maa der drages Omsorg for, at 
Sakramenterne forvaltes i Overensstemmelse med Herrens 
Indstiftelse, at der ikke skal opstaa Tvivl om, hvorvidt 
Daaben er gyldig o. a. L., og der maa være Sikkerhed i 
for, at Guds Ord forkyndes paa rette Maade, saa at Vrang- å 
lære og falsk Lære, som kun vil fremkalde Tvivl og For- 
virring i Menigheden, undgaas. Saaledes bliver det nød- 
vendigt, at Naademidlernes Forvaltning overdrages af Me- 
nigheden til enkelte udvalgte Medlemmer, der have den 
dertil fornødne Myndighed, men ogsaa kunne drages til 
Ansvar, om Naademidlernes Forvaltning er blevet forsømt 
eller ikke udført paa rette Maade. I Menighedens Begreb ” 
ligger da ogsaa Begrebet af en Organisme eller et me 


Legem, hvor hvert Lem har sin Virksomhed og Gerning 
iJ 


i 

at varetage (jvfr. 1 Kor. 12). Her kan ogsaa drages en 
Parallel med det borgerlige Samfund og med Staten, hvor 
der ligeledes finder en Fordeling af Virksomhederne Sted, 
hvad der kræver Oprettelsen af forskellige Embedsstillinger. 

Paa denne Maade opstaar det kirkelige Embede, 
hvis Opgave bliver Naademidlernes Forvaltning og Ud- 
delelse, Menighedens Styrelse og Veiledning samt de En- 
keltes Sjælepleie og aandelige Styrkelse, hvor saadan er 
fornøden. Dette er da det særlige Præstedømme, som 
adskiller sig fra det almindelige Præstedømme derved, at 
det kun overdrages til Enkelte i Menigheden, og dets Ger- 
ning er udadvendt, medens derimod det almindelige Præste- 
dømme tilkommer alle troende Christne og udfoldes ind- 
efter i Gudsforholdet. 

Et saadant kirkeligt Embede finde vi da ogsaa ind- 
stiftet af Jesus og videre udviklet i de første christne Me- 
nigheder. Han kalder selv sine 12 Apostle (Matth. 10,1 flg., 
Luk. 6,14—16) og kort før sin Død 70 Disciple (Luk. 10, flg.), 
og udsender dem til at forkynde Evangeliet, og giver dem 
Myndighed til at prædike det i den ganske Verden blandt 
alle Folkeslag samt til at døbe (Matth. 28,19) og meddele 
den hellige Nadver (Luk. 22,19), og knytter hertil Forjæt- 
telsen om sin bestandige Nærværelse (Matth. 28,20). Efter 
sin Himmelfart kalder han endnu Paulus paa overnaturlig 
Maade og med overnaturlig Kraft til at være hans Sendebud. 

I Apostolatet ligger en dobbelt Side, dels det person- 
lige Forhold og daglige Samliv med Frelseren i hans Jorde- 
liv (Ap. G. 1,—22), hvilket er absolut enestaaende for Apost- 
lene, dels at være de første Bærere af det kirkelige Embede, 
hvilket er gaaet i Arv efter dem til den kirkelige Lærer- 
stand. 

Nogen bestemt Udformning i dets Enkeltheder har 
Jesus dog ikke givet Embedet saa lidt som i det Hele 
Menighedens ydre Livsformer. Vi kunne i de aposto- 

31 


470 Den Hellig Aands Gerninger. 


liske Skrifter følge den langsomt fremskridende Udvikling, 
særligt viser 1 Kor. 14 os Fremgangen fra mere ubundne 
til fastere Former. Saalænge Apostlene levede, trængtes 
der endnu ikke til faste Former og Ordninger, da hine 
selv havde fornøden Myndighed til at styre og lede Menig- 
heden, men efter deres Bortgang føltes Nødvendigheden af 
saadanne for at give Sikkerhed og Varighed til Menigheds- 
livets Udvikling. Vi se da ogsaa forskellige Stillinger og 
Embeder voxe frem, saaledes i Jerusalem Indsættelsen af 
Fattigforstandere (Ap. G. 6).  Efterhaanden dannes en 
fremskridende Organisation, og vi møde her førende Stil- 
linger, som overdrages til de Ældste, z9s04vrsgor, og Til- 
synsmændene, &7rioxomo. De Ældste omtales første Gang 
i Ap. G. 11,30, men der meddeles Intet hverken om Opret- 
telsen eller deres særlige Gerning. Rimeligvis ere de dan- 
nede efter de kommunale Raads og Forsamlingers Forbilled. 
Heller ikke vide vi noget Bestemt om de to nævnte Klasser, 
muligvis de have dannet et styrende Kollegium, hvis For- 
mand kaldtes &7r/0xorroc, senere udvikles denne Stilling til 
det selvstændige og overordnede Biskops-Embede. Vi .erfare 
saaledes, at Paulus indsætter Timotheus i Ephesus, Titus 
paa Kreta og bemyndiger dem til at indsætte Ældste og 
Tilsynsmænd rundt om i Menighederne (1 Tim. 3,1 flg., 
88.71959); 

Det kirkelige Embede har da guddommelig Indstiftelse 
i sit ledende Princip og beror ikke paa menneskelig Be- 
slutning eller Valg. Det er indstiftet af Jesus selv i Apo- 
stolatet og den Myndighed, som han tillægger det, hvorved 
han har fastsat Principet, nemlig en Lærerstand, der staar 
veiledende og førende overfor Menigheden. Men Jesus er 
her som i sin øvrige Virken bleven staaende ved Fasisæt- 
telsen af selve Principet, men han har ikke indladt sig 
paa Enkeltheder, hvilke Former Embedet skal have, hvor- 
ledes disse skulle forholde sig overfor hinanden og hvor- 

vidt deres Myndighed skal strække sig. Embedet er ikke 
bundet til nogen bestemt Slægt, som Tilfældet var med 
Præsteembedet i den gamle Pagt, eller til nogen bestemt 
Klasse, men det tilhører Menigheden, og dens Medlemmer 
have fri Adgang dertil, naar de have erhvervet de dertil 
nødvendige Betingelser. Heller ikke udelukker det kirke- 
lige Embede Menighedens øvrige Medlemmer fra deres Ret 
og Pligt til at forkynde Ordet hver i sin Kreds som Hus- 
fader eller Husmoder eller i Vennekredse, ei heller fra 
deres Ret til christelig Trøst og Formaning overfor dem, 
som have saadan behov. 

Formaalet for det kirkelige Embede, munus ecclesiasti- 
cum, er at forvalte Naademidlerne, Guds Ord og Sakra- 
menterne, paa rette Maade og derigjennem vække og 
styrke Troen i Menigheden”). Som der er een Kirke og 
een Daab, saaledes er der ogsaa kun eet kirkeligt Em- 
bede, een dsæxovia, eet ministerium — men dette udfor- 
mes paa forskellig Maade i opadstigende Række: hos os 
Katechet, Kapellan, Sognepræst, Biskop, men Embedet 
bliver i sin Hovedgerning, Naademidlernes Forvaltning, 
det ene og samme. Det ene Embede er af guddommelig 
Indstiftelse og Ret, juris divini, dets forskellige Former 
ere en menneskelig Ordning efter menneskelig Ret, juris 
humani. Selve Hovedgerningen bliver da dels at. præ- 
dike Guds Ord og forvalte Sakramenterne, potestas ordinis, 
dels at tilsige eller nægte Syndernes Forladelse, potestas 
clavium, dels endelig at styre Menigheden og værne den 
mod falsk Lære og Vantroens Angreb, postestas juris- 
dictionis. Stundom sammendrages alle tre under Navnet 


Conf. Aug. art. 5: Ut hanc fidem consequamur, institutum 
est ministerium docendi evangelii et porrigendi sacramenta. — 
Den tyske Text: Solchen Glauben zu erlangen, hat Gott das 
Predigtamt eingesetzt Evangelium und Sacramente zu geben. 

potestas clavium, saaledes i Augsburgerbekendelsens 28. Ar- 
tikel, der handler om den kirkelige Myndighed, de pote- 
state ecclesiastica. Dette hænger sammen med Reforma- 
torernes Opfattelse, at Evangeliet er, sammenstillet i en 
kort Hovedsum, Tilsigelse af Syndernes Forladelse, og at 
dette i videre udviklet Form som Prædiken og Sakramen- 
ternes Forvaltning bliver Præstegerningens Hovedopgave. 
Navnet potestas clavium, Nøglemagten, er bibelsk. Op- 
rindelsen dertil finde vi i Es. 22,20—2é2, hvor Herren tager 
Nøglerne til Skatkamret fra den hovmodige Skatmester 
Selna og giver den til den ydmyge og trofaste Eljakim+). 
I Job 12,14 siges: »Herren nedbryder, og det skal ikke op- 
bygges, han lukker til for en Mand, og der skal ikke 
lukkes op.« Herfra overføres det til ny Testamente, hvor 
det bruges i aandelig Forstand, saaledes i Joh. Aab. 1,13 
(Christus har Dødens og Dødsrigets Nøgler d. e. Magt over 
Døden), 3,7 (Davids Nøgle d. e. Davids Rige, Himmerig). 
Hovedstedet bliver Matth. 16,19, hvor Jesus giver Apostelen 
Peter Nøglen til Himmerige d. e. Magten til at give og 
nægte Syndsforladelse, hvilken Magt han i Joh. 20,23 over- 
drager til alle Apostlene. Ved Siden heraf bruges Nøgle- 


Conf. Aug. art. 28: Sic autem sentiunt, potestatem clavium 
seu potestatem episcoporum juxta evangelium potestatem esse 
seu mandatum dei prædicandi, evangelii remittendi et retinendi 
peccata et administrandi sacramenta. 

”) Es. 22,2—22: Jeg kalder min Tjener Eljakim, og Nøglerne 
til Davids Hus vil jeg lægge paa hans Skulder, han lukker op, 
saa Ingen laaser til, han lukker til, saa Ingen lukker op. 

Joh. Aab. 3,7: Dette siger den Hellige, som har Davids 
Nøgle, som lukker op og Ingen lukker til, og lukker til og Ingen 
lukker op. 

Matth. 16,70: Hvad Du binder paa Jorden, det skal være 
bundet i Himlen, og hvad Du løser paa Jorden, det skal være 
løst i Himlen. 

Joh. 20,23: Hvem I forlade Synderne, dem ere de forladne, 
og hvem I beholde dem, ere de beholdne. 

magten ogsaa om Læreembedet, hvor den rette Lære luk- 
ker op for Sandheden, den falske Lære lukker i for den 
(saaledes om Pharisæerne Matth. 23,13, om de rette Skrift- 
kloge Matth. 13,52). Læreembedet og Syndsforladelsen fal- 
der her sammen, idet den rette Lære, Evangeliets Hoved- 
sum er Forkyndelsen om Syndsforladelse, som, hvor den 
rettelig er modtaget, sætter sin Frugt i Omvendelsen og 
Helliggjørelsen. 

Nøglemagten udøver Præsten overfor hele Menigheden 
gjennem Prædiken og Forkyndelse af Syndsforladelse til 
dem, som oprigtig angre deres Synder og alvorligt arbeide 
paa deres Helliggjørelse, og derimod ved Nægtelse af den 
til dem, som i Letsindighed og Selvretfærdighed Intet ville 
høre om Syndsforladelse og Omvendelse. Dernæst udøves 
den overfor de enkelte Medlemmer ved Sjælesorg og ved 
Skriftemaalet, hvorved disse overfor Præsten bekende 
deres Synd og Brøst og derefter modtage Syndsforladelse. 
Skriftemaalet, som i den katholske Kirke kræver en om- 
hyggelig Redegørelse for alle de enkelte Synder og er paalagt 
de Troende mindst een Gang om Aaret, kunde i denne Skik- 
kelse have sin Betydning og Berettigelse i Middelalderens 
raa og voldsomme Tider, der havde en mere udvortes 
Opfattelse af Synden som bestaaende i grove Misgerninger, 
og var da i Kirkens Haand en Tøile paa de urolige og 
stridbare Stivnakker, der med den pantsrede Næve satte 
" deres Villie igjennem. I roligere og mere cultiverede Tider, 
hvor Staten er stærk nok til at holde de voldsomme Villier 
i Tømme, vil det antage en anden Charakter og føres til- 
bage til sin oprindelige Brug som en Trøst og Beroligelse 
for ængstede og bekymrede Sjæle, der længes efter et 
Trøstens og Opreisningens Ord, som gives i Syndsforladel- 
sen. Den evangeliske Kirke har derfor beholdt Skrifte- 
maalet, men erklæret, at den Opramsning af de enkelte 
Synder, som den katholske Kirke kræver, ikke er nød- 

vendig, fordi det er umuligt at erindre alle sine enkelte 
Synder, som man ofte ikke engang er sig bevidst eller 
har glemt. Skriftemaalet er derfor forlagt til Altergangen 
som en Beredelse til den (se ovenfor S. 437). Præsten til- 
deler her Syndsforladelsen i Faderens, Sønnens og den 
Hellig Aands Navn, og den skal modtages i fuld Tillid som 
kommende umiddelbart fra Gud selv (Conf. Aug. art. 25: 
tanquam vox de coelo sonans). Desforuden kan Skrifte- 
maalet ogsaa øves overfor Præsten af Saadanne, som i 
særlig Grad føle sig trykkede af bestemte Synder, de have 
begaaet, eller endog have begaaet Forbrydelser. I begge 
Tilfælde er Præsten forpligtet til at modtage Skriftemaalet 
og tør ikke afvise det, og til at bevare Skriftemaalets Hem- 
melighed paa Embedsvegne selv i Tilfælde, hvor Retten 
kræver hans Vidnesbyrd i den paagældende Sag. 

Betingelsen for at overtage det kirkelige Embede og 
udføre den dertil knyttede Virksomhed, er Kaldelsen og 
Ordinationen. Den første er af dobbelt Art, den indre 
og den ydre Kaldelse. 

Det indre Kald er dels Kærlighed til selve Studiet 
med Ønsket om at vinde Klarhed og Forstaaelse øver 
Spørgsmaal, som ligge En dybest paa Sinde, dels Ønsket 
om at bringe samme Lys og Klarhed til Andre, trøste de 
Sorrigfulde og styrke de Tvivlende og Anfægtede, vække 
de Sovende og Ligegyldige. I Alt dette vil det kendes, at 
»Faderen drager« til Gerningen. Dog maa Kravene her 
ikke stilles altfor høit i Retning af en hellig Glæde og 
ubegrænset Selvopoffrelse (S. Kierkegaard, Vinet), thi Tvivl 
og indre Uro vil ikke kunne undgaas, men maa gjennem- 
kæmpes, ligesom Glæden og Selvopoffrelsen vil mangen 
Gang først komme frem, naar man staar midt i Gerningen 
og af egen Erfaring har lært dens Glæde og Velsignelse at 
kende. Alt, hvad her kan kræves, er en ærlig og oprigtig 

Villie til at tage denne Livsgerning op paa lignende Maade 
. som Apostlene fulgte Jesu Kaldelse trods al deres For- 
fængelighed, Egenkærlighed og Forsagthed, hvorom Evan- 
gelierne fortælle os, hvilket dog ikke hindrede, at de i 
deres senere Virksomhed brændte i hellig Nidkærhed og 
vare rede til at offre Liv og Blod for Evangeliet. Er man 
klar over sin ærlige Villie, hvor skrøbelig den end kan 
være, og klar over, at det ikke er blot Ønsket om at finde 
et Levebrød eller om at vinde en agtet og indflydelsesrig 
Livsstilling, der driver En, men at det virkelig er Ønsket 
om at hjælpe Andre, vise dem den rette Vei og virke til 
Guds Riges Fremme, da kan man trøstig følge Kaldet i 
Forvisning at ogsaa »alt det Andet vil blive En skænket« 
(Matth. 6,33). 

Til det indre Kald maa det ydre Kald træde for at 
give Tryghed og Sikkerhed i Gerningen. Kaldet skete 
umiddelbart fra Jesus til Apostlene eller fra Himlen til 
Paulus, men efter at Kirken er bleven stiftet paa Pintse- 
festen med Aandens Forjættelse og har dannet sig til et 
ordnet Samfund med en fast Styrelse, vil Kaldelsen til det 
kirkelige Embede udgaa fra den eller, hvor Kirken sam- 
virker med Staten, fra denne. Kirkestyrelsen kan ganske 
vist ikke gjennemskue Hjerter og Nyrer, men den kan 
forvisse sig om, at de nødvendige Betingelser til at over- 
tage Embedet ere tilstede. 

Til disse Betingelser hører i første Række en hæderlig 
og pletfri Livsvandel, at den Kaldede besidder sine Med- 
borgeres Agtelse og Tillid, ikke vækker Forargelse ved et 
slet Levnet, Umaadehold eller Ukyskhed (1 Tim. 3,1—7), 
men i alle Maader har et godt Rygte (Tit. 1,8—9). End- 
videre maa for Præstegerningens Vedkommende kræves, 
at den, som overtager den, er i Besiddelse af den fornødne 
Uddannelse, og dette vil, for den evangeliske Kirkes Ved- 

kommende, betyde en theologisk-videnskabelig Uddannelse. 
Særlig lagde Luther og hans Medarbeidere stor Vægt her- 
paa og krævede, at en saadan skulde gives ved Universi- 
teterne. Det gjaldt derfor om at give de unge Menigheder 
aandelige Vaaben i Hænde paa den ene Side mod Romer- 
kirkens Magtsyge, paa den anden Side mod Syværmernes 
Phantasterier og Vilkaarlighed. Hertil krævedes i første 
Række nøie Kendskab til de hellige Skrifter i Grund- 
sproget, dernæst Fortrolighed med Kirkens historiske Ud- 
vikling lige fra Apostlenes Dage indtil Nutiden, endelig en 
bestemt og sikker udformet Kirkelære med Dygtighed til at 
kunne forsvare den mod Romerkirkens falske Traditioner 
og »de himmelske Propheters« selvlavede Aabenbaringer. 
Her blev det de evangeliske Præsters Opgave at være de 
unge Menigheders Førere i Kampen og Veiledere mod Vild- 
farelserne. Den evangeliske Kirkes Stilling er den Dag idag 
den samme, og Modstanderne ere de samme: til den ene 
Side Romerkirkens Magtsyge, til den anden Side Vantroens 
forførende Tale og Sværmernes »personlige Erfaringer«, 
der nuomstunder ere traadte istedenfor de tidligere him- 
melske Aabenbaringer, men ofte ere af samme Årt og lige- 
saa uvederhæftige som disse. Saa er det atter her Sjæle- 
hyrderne, der maa træde i Spidsen og værne deres Hjord 
mod Ulvens Angreb. Men som Kampen er aandelig, maa 
ogsaa Vaabnene være aandelige, og dertil kræves en theo- 
logisk-videnskabelig Uddannelse, svarende til Tidens Krav 
og med de Ændringer, som den fremskridende Udvikling 
kræver. Naar man indvender, at Jesu Apostle jo ikke 
vare boglærde Mænd og dog bragte Evangeliet frem i 
store Kredse, saa maa hertil svares, at den af dem, som 
virkede mere end de andre (1 Kor. 15,10), var oplært i Da- 
tidens jødiske Theologi, og dette var en medvirkende ÅAar- 
sag til, at hans Virkekreds naaede frem i saa vide Kredse. 
De andre Apostle trængte ikke til saadan Kundskab, fordi 

"de vare oplærte af Jesus selv, havde hørt hans Tale og 
modtaget det umiddelbare Indtryk af hans Person og paa 
" denne Vis vare blevne Skriftkloge, oplærte til Himmeriges 
Rige (Matth. 13,52»). Men for de senere Slægtled finder 
saadan Oplæring til Himmerig ikke Sted, det forstod den 
ældste Kirke meget vel, og da Apostlene, de umiddelbare 
Øre- og Øienvidner til Jesu Taler og Gerninger vare bort- 
kaldte, samlede den med stor Omhu og prøvende Kritik 
Evangelisternes og Apostlenes Skrifter og bevarede dem 
som en kostelig Skat. De bleve Grundlaget for alle senere 
Slægters Kendskab til Jesu Liv og Virken. Derfor vil den 
evangeliske Kirke kræve et grundigt Kendskab af sine 
Præster til disse Skrifter, saa vel som til de gammeltesta- 
menilige Skrifter, der danne det historiske Grundlag for 
dem og dermed Forudsætningen for deres Forstaaelse. 
Men dette kræver atter Kendskab til de fremmede Sprog, 
hvori de ere skrevne. Fremdeles vil Kirken kræve om- 
hyggelig Kendskab til dens Lære og dens Historie, thi 
Præsten skal være Ordets Forkynder ikke alene til Op- 
byggelse men ogsaa til Oplysning og dybere Forstaaelse. 
for Menigheden, og han skal være dens kyndige Talsmand 
og modige Forsvarer overfor falske Lærere og mod Sek- 
terere og vantro Fornægtere, som ville lokke Menigheden 
bort fra »den sande Lære« og fra den christelige Tro. 
Men til dette Forsvar og Værn vil kræves en tilsvarende 
theologisk-videnskabelig Universitetsdannelse, og en saadan 
vil Menigheden med Rette fordre af dem, som skulle lede 
og styre den, være dens Veiledere og Ordets Forkyndere. 

Naar denne Uddannelse er gjennemført og Vedkom- 
mende har modtaget den lovbefalede Kaldelse af de rette 
Øvrigheder (Conf. Aug. art. 14: rife vocatus — i den tyske 
Text: ordenilicher Beruf), saa modtager han den høitide- 
"lige Indvielse til Præstegerningen gjennem Ordinationen, 
der foretages under Haandspaalæggelse og Bøn. Saadan 

Indvielse omtales allerede i Apostlenes Dage (Ap. G. 6,6: 
Fattigforstandernes Indvielse, 13,3: Barnabas” og Paulus' 
Indvielse til Missionsgerningen — jvfr. 1 Tim. 4,14, 5,2, 
2 Tim. 1,6), og i Tilslutning dertil er den bleven bevaret 
i Kirken. Naar Romerkirken har erklæret den for et Sa- 
krament, der meddeler en character indelebilis og dertil 
overnaturlige Naadegaver fremfor Alt til at udføre det store 
Under at forvandle Nadversakramentets Brød og Vin til 
virkeligt Kød og Blod — da har den evangeliske Kirke 
forkastet denne Opfattelse, fordi Ordinationen mangler Sa- 
kramentets Kendemærker, Herrens Befaling og det sandse- 
lige Stof, ei heller meddeles der ved Ordinationen over- 
naturlige Naadegaver. Dens Betydning er at give Myndig- 
hed til at forvalte det kirkelige Embede i dets forskellige 
Vilkaar og dermed saavel Forpligtelse som Ret til at ud- 
øve det Embede, hvortil Præsten er kaldet og indviet, 
samt til at afvise al fremmed Indblanding. Dette sker 
ved Haandspaalæggelsen, der symbolsk udtrykker Myn- 
dighedens og Embedets Overdragelse, og den medføl- 
gende Velsignelse, medens Bønnerne nedbede Guds Hjælp 
og Kraft til Gerningen, og Præsten paa sin Side aflægger 
Løfte om en trofast og nidkær Varetagelse af det betroede 
Embede. Ordinationen foretages ordentligvis af Biskoppen 
under de nærmest boende Præsters Medvirkning. Sakra- 
mental Betydning har Ordinationen ikke, heller ikke er 
den, som Romerkirken paastaar, absolut nødvendig, men 
den er paa den anden Side heller ikke virkningsløs. Den 
giver Forpligtelse og Ret til at optræde paa Embedets 
Vegne, styrker derved Modet under vanskelige Forhold og 
holder Bevidstheden vaagen hos Præsten, at han gaar paa 
Guds Veie og med Guds Ærind (2 Tim. 1,6—7). Ordinationen 


1 Tim. 444: Forsøm ikke den Naadegave, som er i dig, den, 
som er bleven dig given under Propheti med Haandspaalæggelse 
af de Ældste. 

0" giver ikke overnaturlige Naadegaver, som alene Præsten 
er i Besiddelse af, men den styrker og høiner de naturlige 
Evner og Anlæg, og idet Mindet om den holder Bevidst- 
heden vaagen om det Ansvar, der følger med Embedet, 
holder det tillige Iver og Nidkærhed i Embedsførelsen i 
vedblivende Virksomhed. Hertil kommer endnu den Ære- 
frygt, som Ordinationen vækker ved Tanken om, at den 
kan føres tilbage til Kirkens første Dage helt op til Apost- 
lenes Tid. 

Præsterne skulle have den tilbørlige Løn for deres 
Gerning, saaledes at de kunne skaffe fornødent Underhold 
for dem selv og deres Familie. Med Urette sammenstiller 
man ofte Kirkens første Tider med Nutiden og holder for, 
at ligesom Paulus ikke vilde modtage Løn af Menighederne, 
men skaffede sig selv sit Underhold ved sine Hænders Ar- 
beide (1 Kor. 9,18), og ligesom Herrens Apostle udsendes 
af ham med den Befaling, at de hverken skulle have Penge 
eller Taske med sig (Matth. 10,10) eller overhovedet bekymre 
sig for deres Underhold, thi for saadan vil der blive sørget, 
saaledes skulle heller ikke Nutidens Præster have en fast 
Lønning for deres Virksomhed, men leve af Menighedens 
frie Gaver. Det overses herved, at Paulus paa det anførte 
Sted udtrykkelig forbeholder sig sin Ret til at underholdes 
af Menigheden (V. 7 flg. jvfr. Gal. 6,6), og at Jesus paa 
samme Maade minder om, at en Arbeider er sin Føde 
værd. Men overhovedet maa de forskellige Tidsforhold 
her tages i Betragtning: Den apostoliske Tid er Nyfødelsens 
Tid, hvor Forholdene endnu ikke ere ordnede, nye Tider 
og nye Tanker ere i Gennembrud og kræve en hel anden 
Årbeidsmaade end senere Tider, hvor en fast Samfunds- 
ordning har dannet sig, og det kirkelige Embede vil faa 
sin Plads i denne ligesom andre Embedsstillinger. For- 
skellen mellem de helt forskellige Tider vil bedst ses ved 
at sammenstille Matth. 10,10, hvor Jesus byder Apostlene 

ved deres første - Udsendelse ikke at medtage Penge og 
Taske, med Luk. 22,35—36, hvor han umiddelbart før sin 
Død minder om hint tidligere Ord, men i Modsætning 
dertil byder dem nu at medtage baade Pung og Taske. 
Paa lignende Maade kan Apostlenes Udsendelse uden Løn 
i Gjennembruddets første Dage, hvor endnu Intet har 
ordnet sig, ikke sammenstilles med Nutidens ordnede Sam- 
fundsforhold, indenfor hvilke Hver har sin bestemte Plads 
og dertil svarende Gerning med tilsvarende Lønning an- 
vist. Det gælder da ogsaa om Kirkens Tjenere, som i 
Lighed med Samfundets andre Embedsmænd maa have 
deres bestemte Løn anvist i et Maal, som svarer til Stan- 
dens Værdighed, og som kan give tilstrækkeligt Underhold 
for dem og deres Familie, uden at de skulle trykkes af 
Næringssorger, som ville berøve dem den Frimodighed og 
maaske ogsaa den Anseelse, som deres Stilling gjør Krav 
paa, og paa mange Maader hæmme deres Virksomhed. . 
Haand i Haand med Præstegerningen gaar Læg- 
mandsforkyndelsen. Den har altid været anerkendt i 
den evangeliske Kirke. Luther driver med Iver paa, at Hus- 
faderen skal oplære sin Husstand, Børn og Tyende i Guds 
Ord og tale med dem om, hvad der hører til Guds Rige. 
I sin lille Katechismus giver han en kortfattet Anvisning 
paa, hvorledes en Husfader skal forklare Hovedstykkerne 
i den christelige Tro for sin Husstand. Paa lignende 
Maade maatte da Vennekredse kunne slutte sig sammen 
i mindre og større Møder, hvori de samtalede med hin- 
anden og belærte hverandre om gudelige Sager, holdt fælles 
Bibellæsning og forklarede Skrifterne for hverandre. Der- 
imod tage Reformaiorerne bestemt Afstand fra de sekteriske 
og sværmeriske Partier, som forkastede et særligt kirkeligt 
Embede og gav Alle samme Ret til at lære og prædike 
udaf deres Aabenbarelser og indre Oplevelser. Imod dem 

opstilledes den fjortende Artikel i Augsburgerbekendelsen=), 
der kræver, at Ordets Forkyndelse ved Gudstjenesten i 
Kirkerne udelukkende skal være forbeholdt de paa lovlig 
Vis dertil kaldede (rite vocati) og indsatte Prædikanter. 
Den senere begyndende Opvækkelse med sit overvejende 
subjective Præg drog Lægmandsforkyndelsen stærkt i For- 
grunden, saaledes Pietismen med sine Konventikler, der 
stilledes ved Siden af og stundom over den kirkelige Guds- 
tjeneste, idet man fandt, at i hine rørte Aanden sig med 
større Liv og Kraft end i denne med dens fastsatte ord- 
nede Former. 

Det er dog fornemlig af den stærke Opvækkelse i sidste 
Halvdel af det nittende Aarhundrede, som med stigende 
Styrke har vundet Magt og Indflydelse i den danske Kirke, 
at Lægmandsforkyndelsen er bragt frem i langt større Om- 
fang end tidligere og gjør høirøstede Krav paa at være 
den levende Menighed, medens de, som ville bevare de 
samle Former for Gudstjenesten og finde større Tilfreds- 
stillelse og Hvile i dem, mere eller mindre holdes for at 
være den døde Kirke. Man kan nu ikke, som Nogle 
mene, bringe den ovennævnte 14. Artikel i Augsburger- 
bekendelsen i Anvendelse overfor Lægmands-Bevægelsen, 
thi den laa med sit methodistiske Præg ganske udenfor 
Reformatorernes Kendskab, og til den er derfor heller ikke 
taget Hensyn i Artiklen, hvis Formaal kun er at værne 
om det kirkelige Embede overfor de oprørske Bevægelser 
af Gendøberne og andre Sværmere, som forkastede det. 
Heller ikke kan det siges, at Lægmandsforkyndelsen som 
saadan er forkastet af den lutherske Bekendelse, den er 
tværtimod hævdet af denne overfor det romerske Hierarchis 
Anmasselser. Opgaven maa da blive den, at bringe Læg- 


-) Conf. Aug. art. 14: De ordine ecclesiastico docent, quod 
nemo debeat in ecclesia publice docere aut sacramenta admini- 
strare nisi rite vocatus. 

mandsforkyndelsen indenfor de rette Grænser og klargjøre 
dens Stilling til det kirkelige Embede. 

Allerførst maa her spørges, hvori Forskellen mellem 
begge skal søges. Man har ment at kunne finde den i 
Naadegaverne, som skulle være bestemmende for Over- 
tagelsen af det kirkelige Embede (P. Madsen: Det kirke- 


re 


lige Embede, Universitetsprogram 1890, S. 90 flg.). Det 


maa indrømmes, at disse vare det afgjørende for de be- 
gyndende kirkelige Embeder, men bortset fra, at flere 
Naadegaver vare udelukkende forbeholdte den apostoliske 


Tid, saaledes Tungetalen og Mirakelgaven, saa ere de af i 


en altfor subjectiv Natur, til at man kan benytte dem som 
Skillemærker mellem Præster og Lægfolk. Dommen over 
Veltalenhedens Magt, Tankens Klarhed, Overbevisningens 
Styrke og lignende Naadegaver vil ganske afhænge af det 
Standpunkt, som Tilhørerne indtage, og at opstille dem 
som afgiørende Betingelser for det kirkelige Embede vil 
kun føre videre ud i lidenskabelige Partikampe. Heller 
ikke er Forholdet det, at disse Naadegaver ere førbeholdne 
Præsterne. Tværtimod maa det siges, at Troens Begeistring, 
Tankens Klarhed, Veltalenhedens Ild og andre Naadegaver 
kunne være tilstede i rigeligt Maal hos Lægprædikanter, 
medens de kun i ringe Grad ere tilstede høs adskillige 
Præster, ja der kan vel endog findes saadanne, overfor 
hvilke det kan spørges, om de overhovedet ere der. Ogsaa 
maa bemærkes, at Valget af en ny Apostel efter Judas” Bort- 
gang bestemmes ikke efter, hvem der har de største Naade- 
gaver, men efter, hvem der har levet'sammen med Christus 
og er bleven oplært af ham, altsaa rent objectivt. Skellet 
mellem det kirkelige Embede og Lægmandsforkyndelsen 
maa da sættes paa et ganske andet Omraade, ikke i rent sub- 
jectiv Vurdering af Naadegaverne, men i den større Kund- 
skabsfylde og videnskabelige Uddannelse, som kræves af 
Præsterne. Først herved er der givet et objectivt Kriterium, 

hvorefter der kan dømmes om, hvem derYer duelig til at 
have Adgang til det kirkelige Embede. Det er ikke de 
uberegnelige Naadegaver, der kunne komme og svinde, 
men det faste theologiske Studium, der lægger Bro over 
de snart 2000 Aar, som ligge mellem vor Tid og Jesu og 
Apostlenes Tid. Kendskabet til disses Tale og Virksomhed 
vindes ikke gjennem pludselige Indskydelser, men gjennem 
det ordnede og videnskabeligt gjennemførte Studium af de 
hellige Skrifter ikke blot i Oversættelse, men i de for os 
fremmede Sprog, hvori de ere skrevne. Fremdeles kræves 
Kendskab til Kirkens historiske Udvikling i de ligeledes snart 
totusind Aar, hvori den har bestaaet, endelig Kendskab og 
Forstaaelse af Kirkens Lære og Bekendelse, ikke stykkevis 
og springende, men omhyggelig gjennemført og udviklet 
som et Tankehele med Afvisning af vildfarende Lærdomme. 
Ethvert større Kirkesamfund vil stille Krav paa en saadan 
større eller mindre Kundskabsfylde hos de vordende Præ- 
ster, men med særlig Styrke kræves dette af det lutherske 
Kirkesamfund, fordi det altid har lagt Hovedvægten paa 
den rene Lære og christelig Prædiken paa dens Grundlag. 
Hertil kommer endnu som afsluttende Led i Præste-Uddan- 
nelsen den praktiske Theologi, der viser, hvorledes den 
indvundne Lærdom skal anvendes i Prædiken og Under- 
visning, i Gudstjenestens Ordning, samt giver Kundskab 
om Menighedens retslige Stilling saavel indefter som ud- 
efter overfor Staten. 

Er saaledes Skillemærket mellem Præster og Læg- 
prædikanter sat i de førstes videnskabelige og praktiske 
Uddannelse, saa vil man ogsaa uden Vanskelighed kunne 
drage Grænsen mellem Præstegerningen og Lægmands-Virk- 
somheden. Den første er lovordnet og med personligt 
Ansvar overfor de kirkelige Myndigheder, den sidste ord- 
ner sig selv efter eget Tykke og er uden Ansvar, selvfølge- 
lig forsaavidt den holder sig indenfor den borgerlige Lov- 


H. Scharling: Dogmatik. 32 


Branhi ss za 


484 Den Hellig Aands Gerninger. 


givnings Bestemmelser. Som Følge deraf har kun den 
første Ret til at »lære offentlig« (publice docere, Conf. Aug. 
Art. 14), det vil sige til at forestaa og lede den offentlige 
Gudstjeneste i Kirkebygningen og ligeledes de kirkelige 
Handlinger her, medens Lægprædikanterne kun ganske 
undtagelsesvis kunne faa Tilladelse til at tale i. Kirken, 
og deres Forkyndelse er henvist til at virke udenfor Kirken 
i snævrere Vennekredse i Huse og Gaarde eller i større 
Forsamlinger i aaben Mark og Skov. 

Men fordi hver af disse Virksomheder har sit Sted at 
virke, følger ikke deraf, at de skulle staa fremmede eller 
endog fjendske overfor hinanden. Tværtimod vil. man 
med Blikket paa de friere politiske og sociale Former, 
hvorunder Samfundslivet bevæger sig i vor Tid, forstaa, 
at en lignende Frihed vil kræves i det kirkelige Sam- 
fundsliv. Ogsaa maa det indrømmes, at Lægmandsforkyn- 
delsen, hvor den øves paa rette Maade, netop ved sin frie 
Form kan arbeide i videre Kredse og naae ned i Dybder 
af Samfundet, hvor det kirkelige Embede har større Van- 
skelighed ved at komme frem, ja stundom endog vil være 
afskaaret derfra. Til den anden Side vil Lægmandsfor- 
kyndelsen, i hvor store Kredse den end bevæger sig, dog 
altid bære Privatlivets friere og mere fordringsløse Præg, 
medens det kirkelige Embede bør optræde med det Alvor 
og den Værdighed, som Stillingen gjør Krav paa for uhin- 
dret at kunne udføre sin Gerning. Ogsaa bør Lægprædi- 
kanterne erindre, at det er ikke dem, som skulle føre Til- 
syn med det kirkelige Embede, ei heller dem, som skulle 
sidde til Doms over Præsterne, samt endelig beflitte sig 
paa en stilfærdig og sagtmodig Optræden, ihukommende 
Apostelens Ord: »Gud er ikke Forvirringens, men Fredens 
Gud« (1 Kor. 14,383). 

